title: মাহবুব উদ্দিন চৌধুরী

text: তিনি পড়াশোনা করেছেন হবিগঞ্জ জেলার বাহুবল থানার দ্বীননাথ ইনস্টিটিউট ও করাচি ইসলামীয়া কলেজে। তিনি ১৯৫৩ সনে দ্বীননাথ ইনস্টিটিউট থেকে মেট্রিক পাশ করেন। চিকিৎসা বিজ্ঞানে পড়াশুনার উদ্দেশ্যে ম্যাট্রিক পাশ করার পর তিনি কুমিল্লা ন্যাশনাল মেডিকেল স্কুলে ভর্তি হন। প্রায় এক বছর মেডিকেল স্কুলে পড়ার পর ১৯৫৪ সনে জাতীয় নির্বাচনের সময় নির্বাচনী প্রচারণা চালানোর জন্য তিনি বাহুবলে চলে আসেন। এরপর তিনি আর মেডিকেল স্কুলে গমন করেননি। ১৯৫৮ সনে তিনি করাচি ইসলামীয়া কলেজে ভর্তি হন। সেখান থেকে ১৯৬১ সনে আইএ এবং ১৯৬৩ সনে গ্র্যাজুয়েশন ডিগ্রী লাভ করেন।


title: মাহবুব উদ্দিন চৌধুরী

text: ১৯৫৫ সনের শেষ দিকে তিনি পাকিস্তান সেনাবাহিনীতে যোগদান করেন এবং প্রশিক্ষণের জন্য করাচি চলে যান। কিন্তু এক বছর সেনাবাহিনীতে প্রশিক্ষণ গ্রহণ করার পর চাকুরী ছেড়ে দেন।


title: মাহবুব উদ্দিন চৌধুরী

text: ছাত্রজীবন থেকেই তিনি বামপন্থী রাজনীতির সাথে সংশ্লিষ্ট ছিলেন। করাচি ইসলামীয়া কলেজে অধ্যয়নকালে ঈস্ট পাকিস্তান এসোসিয়েশনের সেন্ট্রাল কমিটির মেস্বার ছিলেন। বাহুবল-আজমিরিগঞ্জ আসন থেকে তাঁর চাচা রফিক উদ্দিন চৌধুরী ১৯৫৪ সনে যুক্ত-ফ্রন্টের প্রার্থী হিসাবে প্রতিদ্বন্দ্বিতা করে জয়লাভ করেন। এই নির্বাচনের প্রচার কাজে তিনি কারাভোগ করে ১৯৬৯ সনে মুক্তিলাভ করেন। কারাগার থেকে মুক্তিলাভ করার পর সরাসরি রাজনীতি করার উদ্দেশ্যে তিনি দীর্ঘদিন ন্যাপ(মোজাফুফর) এর কেন্দ্রীয় কমিটির সদস্য ছিলেন। ১৯৯৩ সনে গণফোরামের জন্মের সময় তিনি গণফোরামে যোগদান করেন এবং পরবর্তিতে কেন্দ্রীয় কমিটির সদস্য নির্বাচিত হন।


title: মাহবুব উদ্দিন চৌধুরী

text: ১৯৭০, ১৯৭৩ ও ১৯৭৯ সনে সাধারণ নির্বাচনে ন্যাপের প্রার্থী এবং ১৯৯৬ সনে গণফোরামের প্রার্থী হিসেবে মাধবপুর আসন থেকে প্রতিদ্বন্দ্বিতা করেন। ২০১১ সনের ২৯ অক্টোবর মাসে ঢাকায় অনুষ্ঠিত প্রগতিশীল ও গণতান্ত্রিক কর্মীদের জাতীয় কনভেশনের মধ্য দিয়ে গণমানুষের সংগঠন গণঐক্যের জন্ম হয়। ঐ কনভেশনে মাহবুব উদ্দিন চৌধুরী গণঐক্যের সদস্য-সচিব নির্বাচিত হন। এর পূর্বে জাতীয় কনভেশন প্রস্তুতির জন্য গঠিত কমিটিতেও তিনি সদস্য সচিবের দায়িত্ব পালন করেন। কনভেশনের প্রস্তুতির জন্য দেশের বিভিন্ন স্থানে প্রায় এক বছর বিভিন্ন সভা সমাবেশে অংশগ্রহণ করেন। গণঐক্য প্রতিষ্ঠার পরও তিনি বিভিন্ন জেলায় সাংগঠনিক সফর অব্যাহত রাখেন।


title: মাহবুব উদ্দিন চৌধুরী

text: মুক্তিযুদ্ধঃ


title: মাহবুব উদ্দিন চৌধুরী

text: ১৯৭১ সনে মাধবপুরে মুক্তিযুদ্ধ সংগঠিত করার ক্ষেত্রে বিশেষ ভূমিকা পালন করেন এবং ৩নং সেক্টরে কর্মীদের রাজনৈতিকভাবে উদ্বৃদ্ধ করার কাজে নিয়োজিত ছিলেন। তিনি ছিলেন মুজিবনগর সরকার কর্তৃক নিয়োজিত পলিটিক্যাল মবিলাইজার।


title: মাহবুব উদ্দিন চৌধুরী

text: মাহবুব উদ্দিন শেষ বয়সে ঢাকায় বসবাস করতেন। তিনি ২০১৩ সালের ২২ জানুয়ারি শ্যামলী এলাকায় রাস্তা পার হওয়ার সময় একটি বাস তাঁকে পেছন থেকে ধাক্কা দিলে তিনি মাথায় প্রচন্ড আঘাত পেয়ে রাস্তায় পড়ে অচেতন হয়ে যান; তখন পথচারিরা তাঁকে উদ্ধার করে হাসপাতালে নেয়ার আগেই তিনি মৃত্যুবরণ করেন। তাঁর মৃত্যুতে বাংলাদেশ জাতীয় সংসদের স্পিকার এবং ডেপুটি স্পিকার শোক প্রকাশ করেছেন।


title: গৌণিক

text: একটি সংখ্যার গৌণিক বা ফ্যাক্টরিয়াল (ইংরেজি ভাষায়: factorial, "ফাক্টরিঅল্", আ-ধ্ব-ব: [fakˈtɔːrɪəl]) হলো সংখ্যাটির সমান বা তার থেকে ছোট সকল ধনাত্মক পূর্ণসংখ্যার গুণফল। "n" -এর গৌণিককে ""n"!" দ্বারা প্রকাশ করা হয়। সুতরাং,formula_1।উদাহরণস্বরূপ, formula_2।


title: গৌণিক

text: ০ (শূন্য)-এর গৌণিককে ১ ধরা হয়ে থাকে।


title: গৌণিক

text: গৌণিক গণিতের বিভিন্ন ক্ষেত্রে ব্যবহৃত হয়, বিশেষ করে গুচ্ছ-বিন্যাসতত্ত্ব, বীজগণিত, গাণিতিক বিশ্লেষণে। "n" সংখ্যক ভিন্ন ভিন্ন বস্তুকে সাজানো যায় "n"! উপায়ে; এ বিষয়ে প্রাচীন ভারতীয় পণ্ডিতদেরও ধারণা ছিল। ""n"!" চিহ্নটি ১৮০৮ সালে প্রথম প্রচলন করেন।


title: গৌণিক

text: ধনাত্মক পূর্ণ সংখ্যার বাইরেও গৌণিককে সংজ্ঞায়িত করা সম্ভব।


title: গৌণিক

text: গাণিতিক ভাষায় গৌণিকের সংজ্ঞা হলো:


title: গৌণিক

text: বা মাধ্যমে:


title: গৌণিক

text: উপরের উভয় সংজ্ঞাতেই ধরে নেয়া হয়:


title: গৌণিক

text: এটাই যুক্তিযুক্ত, কেননা ০ সংখ্যক বস্তুকে মাত্র ১ ভাবেই সাজানো যায়। এছাড়া "n" = 0 ধরলে পুনরাবৃত্ত সম্পর্কটিও সঠিক থাকে।


title: গৌণিক

text:
ধনাত্মক পূর্ণ সংখ্যার বাইরে গৌণিককে সংজ্ঞায়িত করতে (formula_6) ব্যবহার করা হয়, যেখানে
এ সংজ্ঞা ব্যবহার করে গৌণিককে এমনকি জটিল সংখ্যা পর্যন্তও সম্প্রসারিত করা যায়।


title: গৌণিক

text: ঋণাত্মক পূর্ণ সংখ্যায় গৌণিক সংজ্ঞায়িত নয়। বিষয়টি পুনরাবৃত্ত সম্পর্কের মাধ্যমে ব্যাখ্যা করা যায়:


title: গৌণিক

text: সুতরাং (−1)! -এর মান বের করতে হলে 0! (=1) -কে 0 দ্বারা ভাগ করতে হবে, যা অসংজ্ঞায়িত। এর ফলশ্রুতিতে অন্যান্য ঋণাত্মক পূর্ণ সংখ্যার জন্যও গৌণিক অসংজ্ঞায়িত হয়ে পড়ে।(ডানের লেখচিত্রটি লক্ষ্য করা যেতে পারে।)


title: গৌণিক

text:
উৎপত্তিগতভাবে গৌণিক মূলত গুচ্ছ-বিন্যাসতত্ত্বের সাথে সম্পর্কিত হলেও গণিতের বিভিন্ন শাখায়ই এর উপস্থিতি লক্ষ্য করা যায়।
যদি গণনদক্ষতা উদ্বেগের বিষয় না হয় তবে অ্যালগরিদমীয় দৃষ্টিকোণ থেকে দেখলে গৌণিকের মান গণনা করা মামুলি একটি বিষয়: ধারাবাহিকভাবে একটি চলককে ১ থেকে শুরু করে পূর্ণ সংখ্যা "n" পর্যন্ত গুণ করে (পুনরাবৃত্ত সম্পর্কের মাধ্যমে) "n"! নির্ণয় করা (যদি উক্ত চলক কর্তৃক ফলাফলটি ধারণের উপযোগী হয়)।


title: গৌণিক

text: গৌণিকের মান গণনায় ফলাফলটির আকারই প্রধান প্রায়োগিক সমস্যা। গণনা যন্ত্রে সচরাচর ব্যবহৃত হয় এমন সংখ্যার ধরণ, এমনকি সর্বনিম্ন পূর্ণসাংখ্যিক ধরণের (৮-বিট বিশিষ্ট ) সমস্ত বিধিসম্মত মানের জন্যও প্রকৃত ফলাফলটি মাপসই হবে কিনা তা নিশ্চিত করতেও ৭০০ বিটের বেশি প্রয়োজন হবে। তাই স্থির বিন্দু সংখ্যার ধরণ ব্যবহার করে গৌণিক ফাংশনের কোন যুক্তিসঙ্গত বিবরণই প্রশ্নটি এড়াতে পারে না। সচরাচর ব্যবহৃত ৩২-বিট এবং ৬৪-বিটের ব্যক্তিগত কম্পিউটারে যথাক্রমে সর্বোচ্চ ১২! এবং ২০! পর্যন্ত সংরক্ষণ করা যায়; তবে অনেক কম্পিউটার ভাষাই চলক দৈর্ঘ্যের পূর্ণসাংখ্যিক ধরণ সমর্থন করে যা কিনা অনেক বড় মান গণনা করতে সক্ষম। আসন্নমানের উপস্থাপনা আরও কিছুদূর পর্যন্ত যেতে পারে, কিন্তু তাও ধারণক্ষমতার সম্ভাব্য অতিক্রমের বিষয়টি দ্বারা সীমাবদ্ধ। বেশিরভাগ ক্যালকুলেটর (যেখানে ঘাত ২ অংকের দশমিক সংখ্যা) ব্যবহার করে; ফলে সর্ববৃহৎ যে গৌণিকটি ধারণ করা সম্ভব তা হল ৬৯!, কেননা ৬৯!O("n"(log "n" log log "n")) সময়ের মধ্যে "n"! –এর মান গণনা করা যেতে পারে। পিটার লুশনি বেশ কিছু কার্যকর গৌণিক অ্যালগরিদমের উৎস কোড এবং মানদণ্ড প্রদান করেছেন।


title: গৌণিক

text: সংখ্যাতত্ত্বে গৌণিকের অনেক ব্যবহার রয়েছে। যেমন, "n" ও তার ছোট সকল মৌলিক সংখ্যা দ্বারা "n"! বিভাজ্য। ফলশ্রুতিতে, "n" > 5 একটি হবে যদি ও শুধুমাত্র যদি


title: গৌণিক

text: এর থেকেও অধিকতর জোরাল ফলাফল হল । এ উপপাদ্য অনুসারে


title: গৌণিক

text: সত্য হবে যদি ও শুধুমাত্র যদি "p" মৌলিক হয়।


title: গৌণিক

text: বা সমতুল্যভাবে:


title: গৌণিক

text: যেখানে formula_24 "n"-কে "p"-ভিত্তিক সংখ্যায় রূপান্তর করলে তাতে উপস্থিত অংকসমূহের যোগফল নির্দেশ করে।


title: গৌণিক

text: ব্রাউন সংখ্যা হল এমন পূর্ণ সংখ্যা জোড় ("m","n"), যা নিম্নলখিত ব্রোকার্ডের সমস্যাকে সিদ্ধ করে:


title: গৌণিক

text: এখন পর্যন্ত মাত্র তিনটি এমন জোড়ের সন্ধান পাওয়া গেছে: (5, 4), (11, 5) ও (71, 7)। এর্ডশের মতে এরকম সম্ভাব্য জোড় এই তিনটিই।


title: গৌণিক

text: "n"! এর সাথে ১ যোগ করলে যে সংখ্যাটি পাওয়া যায় তা শুধুমাত্র "n"-এর চেয়ে বড় মৌলিক সংখ্যা দ্বারাই বিভাজ্য হতে পারে। এই ব্যাপারটি মৌলিক সংখ্যার অসীমত্ব প্রমাণ করতে ব্যবহার করা যায় ()। "n"! ± 1 আকারের মৌলিক সংখ্যাকে বলে।


title: গৌণিক

text: গৌণিকের একটি তৈরি করে, যার যোগফল অয়লারের সংখ্যা "e" -এর সমান:


title: গৌণিক

text: যদিও ধারাটির যোগফল একটি অমূলদ সংখ্যা, গৌণিকগুলোকে ধনাত্মক সংখ্যা দ্বারা গুণ করে একটি অভিসারী ধারা তৈরি করলে তার যোগফল মূলদও হতে পারে, যেমন:


title: গৌণিক

text: "n" -এর সাথে সাথে "n"! -এর মান যেকোন বহুপদী বা সূচক ফাংশনের চেয়েও দ্রুত বাড়তে থাকে।


title: গৌণিক

text: "n"! -এর আসন্নমান বেশিরভাগ ক্ষেত্রে এর প্রাকৃতিক লগারিদমের আসন্নমানের উপর ভিত্তি করে নির্ণয় করা হয়:


title: গৌণিক

text: সমাকলনের মাধ্যমে লেখের ক্ষেত্রফল নির্ণয়ের ধারণা ব্যবহার করে দেখানো যায় যে (ডানের চিত্র দেখুন):


title: গৌণিক

text: যা থেকে পাওয়া যায়-


title: গৌণিক

text: সুতরাং, formula_31। এখান থেকে আমরা পাই-


title: গৌণিক

text:
ব্যবহারিক উদ্দেশ্যে তুলনামূলক সরল (কিন্তু দুর্বল) আসন্নমান ব্যবহার করা যুক্তিযুক্ত। উপরের সূত্র ব্যবহার করে সহজেই দেখানো যায় যে, সকল "n" -এর জন্য formula_33, এবং সকল "n" ≥ 6 -এর জন্য formula_34।
"n" -এর বৃহৎ মানের জন্য "n"! -এর জন্য আরেকটু উত্তম হল :


title: গৌণিক

text: এটি ও তার পরবর্তী আসন্নমানের মধ্যে "n"! অবস্থান করে:


title: গৌণিক

text: শ্রীনিবাস রামানুজন formula_37 -এর আরেকটি আসন্নমান প্রদান করেন:


title: গৌণিক

text: অথবা


title: গৌণিক

text: এটি এবং formula_40 উভয়েরই আপেক্ষিক ত্রুটির পরিমাণ O(1/"n") পর্যায়ের (বড় O লিখনপদ্ধতি নিবন্ধটি দেখুন), তবে রামানুজনের মানটি আরও নির্ভুল (চারগুণ)। দুটি পদ ব্যবহার করা হলে (রামানুজনের আসন্নমানে যেমন) আপেক্ষিক ত্রুটি O(1/"n") পর্যায়ের হবে:


title: বারবিচুরেট

text: বারবিচুরেট () এক শ্রেণীর ঔষধ যা কেন্দ্রীয় স্নায়ুতন্ত্রকে অবদমিত () করে। তাই এ ঔষধ সেবন করলে বিভিন্ন ধরনের ফল পাওয়া যেতে পারে। তাই এটি ঘুমের ওষুধ, দুশ্চিন্তা নিবারক, খিচুনি প্রতিরোধক এমনকি চেতনানাশক হিসেবে ব্যবহৃত হতে পারে। এমনকি এটি ব্যথানাশক হিসেবেও কাজ করে। তবে শারীরিক ও মানসিকভাবে এটি আসক্তি উদ্রেক করতে সক্ষম। স্বাভাবিক মাত্রা এবং বিপজ্জনক মাত্রার মধ্যে পার্থক্য কম হবার ফলে আজকাল এটি বেনজোডায়াজিপাইন ধরনের ঔষধ দ্বারা প্রতিস্থাপিত হয়েছে। তবে চেতনানাশক হিসেবে, মৃগীরোগে এবং সাহায্যকৃত আত্মহত্যা বা কৃপামৃত্যুতে (Assisted Suicide) এ ঔষধ ব্যবহৃত হয়। বারবিচুরেটসমূহ বারবিচুরিক এসিডের জাতক।


title: ইতিহাদ এয়ারওয়েজ

text: ইতিহাদ এয়ারওয়েজ সংযুক্ত আরব আমিরাতের জাতীয় বিমান পরিবহন সংস্থা। ২০০৩ এর জুলাইয়ে আরব আমিরাত সরকার আবুধাবি ভিত্তিক এই সংস্থাটি প্রতিষ্ঠা করে। ২০০৩ এর নভেম্বরে ইতিহাদ এয়ারওয়েজ ব্যবসায়িক কার্যক্রম শুরু করে। আরবি “ইতিহাদ” শব্দের অর্থ ঐক্য।


title: ইতিহাদ এয়ারওয়েজ

text: ইতিহাদ এয়ারওয়েজ ৫৫টি দেশের ৮৫টি গণ্তব্যে প্রতি সপ্তাহে ১৩০০-এরও অধিক ফ্লাইট পরিচালনা করে। এর সংগ্রহে রয়েছে ৬৭টি এয়ারবাস এবং বোয়িং বিমান। ২০১১ সালে ইতিহাদ ৮.৩ মিলিয়ন যাত্রী পরিবহন করেছিল, যা পূর্ববর্তী বছরের তুলনায় ১৭% বেশী। এতে ইতিহাদ ৪.১ বিলিয়ন মার্কিন ডলা আয় এবং ১৪ মিলিয়ন ডলার লভ্যাংশ অর্জন করে। কৌশলগত পরিকল্পনার সাথে সামঞ্জস্য রেখে ২০১১ সালে ইতিহাদ তার ১৪ মিলিয়ন ডলারের পূর্ণ বার্ষিক নীট লাভ প্রকাশ করে।


title: ইতিহাদ এয়ারওয়েজ

text:
যাত্রী পরিবহন ছাড়াও ইতিহাদ এয়ারওয়েজ ইতিহাদ হলিডেজ এবং ইতিহাদ কার্গো পরিচালনা করে। আবু ধাবি আন্তর্জাতিক বিমানবন্দর ইতিহাদের কেন্দ্র। ২০১১ এর ডিসেম্বরে ইতিহাদ ঘোষণা করে এয়ার বার্লিনের ২৯.২১% স্বত্ব ক্রয় করেছে। এয়ার বার্লিন ইউরোপের ষষ্ঠ বৃহত্তম এয়ারলাইন্স। পরবর্তীতে সিমীত পরিমাণে ইতিহাদ অন্যান্য এয়ারলাইন্সেরও স্বত্ব কিনেছে; যেমন- ভার্জিন অস্ট্রেলিয়া (১০%), এয়ার লিঙ্গুস (২.৯৮৭%) এবং এয়ার সেশেল (৪০%)।
ইতিহাদ এয়ারওয়েজের নামকরণটি ইত্তিহাদ শব্দ হতে অনেকটা রোমানীকরণের মাধ্যমে করা হয়েছে।


title: ইতিহাদ এয়ারওয়েজ

text: ইতিহাদ এয়ারওয়েজ ২০০৩ সালের জুলাই মাসে শেখ খলিফা বিন জায়েদ আল নাহিয়ান এর রাজকীয়(আমিরি) ফরমান অনুসারে সংযুক্ত আরব আমিরাতের দ্বিতীয় পতাকাবাহী এয়ারলাইন হিসাবে প্রতিষ্ঠিত হয়। বিমানসংস্থাটি ৫০০ মিলিয়ন আরব আমিরাত দিরহাম মূলধন নিয়ে এর যাত্রা শুরু করে। বিমানসংস্থাটি দ্বারা উদ্বোধনী ফ্লাইট ২০০৩ সালের ৫ নভেম্বর আল আইনে পরিচালিত হয়। ২০০৩ সালের ১২ নভেম্বর ইতিহাদ এয়ারওয়েজ বৈরুতে ফ্লাইট পরিচালনার মাধ্যমে তার বাণিজ্যিক যাত্রা শুরু করে। ইতিহাদ এয়ারওয়েজ এর প্রতিষ্ঠার পূর্বে আবুধাবী হতে পরিচালিত বিমানের অধিকাংশ ছিল গালফ এয়ার এয়ারলাইন্সের, যেখানে বাহরাইন এবং ওমান সালতানাত এর অংশীদারিত্ব ছিল।


title: ইতিহাদ এয়ারওয়েজ

text: ২০০৪ সালের জুন মাসে, এয়ারলাইনটি ৮ বিলিয়ন ইউএস ডলার মূল্যের পাঁচটি বোয়িং ৭৭৭-৩০০ইআরএস এবং ২৪টি এয়ারবাস এয়ারক্রাফট এর অর্ডার দেয়, এর মধ্যে আরও ছিল চারটি এ৩৮০-৮০০এস। প্রথম এ৩৮০ টি পৌঁছে ২০১৪ সালের ডিসেম্বর মাসে।


title: ইতিহাদ এয়ারওয়েজ

text: ইতিহাদ এয়ারওয়েজ ২০১১ সালে প্রথম এর পূর্ণ একবছরের মোট মুনাফার প্রতিবেদন প্রকাশ করে, তা ছিল ১৪ মিলিয়ন ইউএস ডলার, যা ২০০৬ সালে প্রধান নির্বাহী পরিচালক জেমস হোগানের নেওয়া কৌশলপূর্ণ ব্যবসায়িক পরিকল্পনার ফলে সম্ভব হয়।


title: ইতিহাদ এয়ারওয়েজ

text: ইতিহাদ এয়ারওয়েজের সদর দপ্তর আবুধাবীর আবুধাবী আন্তর্জাতিক বিমানবন্দরের নিকটে খলিফা সিটিতে অবস্থিত। ২০০৭ সালে ইতিহাদ এয়ারওয়েজ এর নতুন হেড অফিস এবং ট্রেনিং সেন্টার প্রতিষ্ঠার জন্য ১৮৩.৬ মিলিয়ন সংযুক্ত আরব আমিরাত দিরহাম(প্রায় ৫০ মিলিয়ন ইউএস ডলার) ব্যয় করে। নতুন সদর দপ্তরটি ২০০৭ সালের শেষ নাগাদ চালু করার পরিকল্পনা নেয়া হয়।


title: ইতিহাদ এয়ারওয়েজ

text:
২০১৩ সালের সেপ্টেম্বর মাস অনুসারে, ইতিহাদ এয়ারওয়েজ পরিচালিত বিমানসমূহ ১১৬টি(যাত্রীবাহী এবং কার্গো পরিবহনকারী) গন্তব্যস্থলে যাতায়াত করে থাকে।
এ গন্তব্যস্থলগুলো বিশ্বের ছয়টি মহাদেশ এশিয়া, আফ্রিকা, ইউরোপ, অস্ট্রেলিয়া, উত্তর আমেরিকা এবং দক্ষিণ আমেরিকার বিভিন্ন দেশসমূহ।
অন্যান্য অল্প কিছু এয়ারলাইন যেমন এয়ার চায়না, ব্রিট্রিশ এয়ারওয়েজ, ডেল্টা এয়ারলাইন্স, এমিরেটস, কোরিয়ান এয়ার, কোয়ান্টাস, কাতার এয়ারওয়েজ, সিঙ্গাপুর এয়ারলাইন্স এবং সাউথ আফ্রিকান এয়ার যারা পৃথিবীর ছয়টি মহাদেশেই তাদের বিমান পরিচালনা করে থাকে, ইতিহাদ এয়ারওয়েজ তার মধ্যে অন্যতম।


title: ইতিহাদ এয়ারওয়েজ

text: নিম্নের এয়ারলাইন্স গুলোর সাথে ইতিহাদ এয়ারওয়েজ এর কোড শেয়ার চুক্তি রয়েছে।(২০১৫ সালের জানুয়ারী মাস অনুসারে):ইতিহাদ এয়ারওয়েজের বিমানবহরে নিম্নের বিমানগুলো রয়েছে(২০১৬ সালের জুলাই মাস অনুসারে):


title: ইতিহাদ এয়ারওয়েজ

text: এয়ারবাস এ৩১৯-১০০(২টি), এয়ারবাস এ৩২০-২০০(২৩টি), এয়ারবাস এ৩২১-২০০(১০টি), এয়ারবাস এ৩৩০-২০০(২০টি), এয়ারবাস এ৩৩০-৩০০(১০টি), এয়ারবাস এ৩৪০-৫০০(৩টি), এয়ারবাস এ৩৪০-৬০০(৭টি), এয়ারবাস এ৩৮০-৮০০(৮টি), বোয়িং ৭৭৭-২০০এলআর(৫টি), বোয়িং ৭৭৭-৩০০ইআর(২৪টি), বোয়িং ৭৮৭-৯(৯টি), এয়ারবাস এ৩৩০-২০০এফ(৪টি), বোয়িং ৭৪৭-৪০০এফ(১টি), বোয়িং ৭৪৭-৮এফ(১টি), বোয়িং ৭৭৭এফ(৫টি)।


title: ইতিহাদ এয়ারওয়েজ

text: ইতিহাদ এয়ারওয়েজের কেবিনগুলো হচ্ছে: দ্যা রেসিডেন্স, দ্যা এপার্টমেন্টস, ফার্স্ট ক্লাস স্টুডিও, বিজনেস স্টুডিও এবং ইকোনমি স্মার্ট।


title: ইতিহাদ এয়ারওয়েজ

text: ইতিহাদ এয়ারওয়েজের বিমানগুলোতে সব শ্রেণির যাত্রীদের জন্য অত্যন্ত সুস্বাদু এবং মানসম্মত খাবার এবং পানীয় পরিবেশিত হয়ে থাকে।


title: ইতিহাদ এয়ারওয়েজ

text: সাধারণভাবে ইতিহাদ এয়ারওয়েজের যাত্রীদের বিনোদনমূলক ভ্রমণের লক্ষ্যে অডিও, ভিডিও, মিউজিক, গেমস ইত্যাদির সুবিধা রয়েছে।


title: ফিটস রয়

text: ফিট্‌স রয় পাতাগোনিয়ার দক্ষিণাঞ্চলে আর্জেন্টিনা এবং চিলির সীমান্তে অবস্থিত একটি পর্বত। এল চ্যাল্টেন গ্রামের পাশেই এর অবস্থান। ১৯৫২ সালে ফ্রেঞ্চ পর্বতারোহী লিওনেল টেরে এবং গিডো ম্যাগনোন সর্বপ্রথম ফিট্‌স রয়-এর চূড়ায় আরোহণ করেন। এটি বিশ্বের অন্যতম ঝুকিপূর্ণ পর্বত।


title: ফিটস রয়

text: ১৮৭৭ সালের ২ মার্চ ফ্র্যান্সিসকো মরিনো প্রথম ফিটস রয়ের সন্ধান পান। তিনি ক্যাপ্টেন রবার্ট ফিটস রয়-এর সম্মানে এই পর্বতটির নাম প্রদান করেন।


title: ফিটস রয়

text: আর্জেন্টিনা এবং চিলির সরকার এই ব্যাপারে সর্বসম্মত হয়েছে যে তাদের সীমান্ত ফিটস রয়ের চূড়ায় যাতে না পড়ে সেজন্যে পর্বতের পূর্বদিক দিয়ে চিহ্নিত হবে। তবে পর্বতের দক্ষিণ দিক দিয়েও সীমান্ত অতিক্রম করেছে। আর্জেন্টিনার সান্তা ক্রুজ প্রদেশের একটি প্রতীক হল এই ফিটস রয়।


title: হেরোইন

text: হেরোইন (ডাইঅ্যাসিটাইলমরফিন অথবা মরফিন ডাইঅ্যাসিটেট (আইএনএন), বা ডায়ামরফিন (বিএএন) এবং লোকমুখে পরিচিত এইচ, ডোপ, স্ম্যাক, হর্স, ব্রাউন, ব্ল্যাক, টার, ইত্যাদি) হলো একটি অপিওয়েড ধরনের ব্যথানাশক ঔষধ। তবে মাদকদ্রব্য হিসেবেই এই ঔষধের কদর বেশি। ১৮৭৪ সালে আফিম গাছে প্রাপ্ত মরফিন এ দুইটি অ্যাসিটাইল মূলক যোগ করে এটি সংশ্লেষণ করেন। রাসায়নিকভাবে এটি মরফিনের ৩,৬-ডাইঅ্যাসিটাইল এস্টার। এটি মরফিনের প্রাক-ঔষধ ()।


title: পর্বতারোহণ

text: পর্বতারোহণ একধরণের খেলা, শখ বা পেশা। বিভিন্ন উচু পর্বতের শিখরে আরোহণের চেষ্টা থেকে পর্বতারোহণের সূচনা হয়েছিল। এটি ধীরে ধীরে একটি দুঃসাহসিক খেলা হিসেবে বিকাশ লাভ করে। তিন ধরণের পর্বতারোহণ রয়েছে: রক-ক্রাফট, স্নো ক্র্যাফট এবং স্কিয়িং। এগুলো নির্ভর করে পর্বতের পৃষ্ঠের উপর। পর্বতারোহণের জন্য অভিজ্ঞতা, শারীরিক সক্ষমতা এবং কারিগরী এবং সতর্কতামূলক জ্ঞান প্রয়োজন।


title: পর্বতারোহণ

text: পর্বতারোহণকে অনেক সময় অ্যালপিনিজম বলা হয়ে থাকে। বিশেষ ইউরোপীয় ভাষাসমূহের ক্ষেত্রে, এর অর্থ উচ্চ পর্বতশৃঙ্গে আরোহণ, যেমন- আল্পস পর্বতমালা। এধরণের দক্ষতার একজন পর্বতারোহীকে বলা হয় অ্যালপিনিস্ট। ঊনবিংশ শতকে অ্যালপিনিজম কথাটি প্রচলিত হয়। এর অর্থ নিছক আনন্দের জন্য পাহাড়ে ওঠা; কোন বিশেষ উদ্দেশ্য সাধন যেমন- ধর্মীয় বা পশুশিকারের জন্য নয়।


title: পর্বতারোহণ

text: ইন্টারন্যশনাল মাউন্টেনারিং এন্ড ক্লাইম্বিং ফেডারেশন পর্বতারোহণ বিষয়ক বিশ্ব তত্ত্বাবধায়ক সংস্থা। এই সংস্থা পর্বতারোহণ সম্পর্কিত বিভিন্ন বিষয় যেমন পর্বতারোহণ নিরাপত্তা, প্রশিক্ষণ, বরফাবৃত পাহাড়ে ওঠা ইত্যাদি নিয়ে বিশ্বব্যাপী কর্মসূচি পালন করে থাকে।


title: পর্বতারোহণ

text: তুষার আবৃত বা তুষারপাত অবস্থায় পর্বতারোহণের ক্ষেত্রে পায়ে হেটে উঠতে হয়। এধরণের আরোহণের ক্ষেত্রে ক্র্যাম্পন নামের একধরণের বিশেষ জুতার দরকার। ক্র্যাম্পনে ৮-১৪টি স্পাইক থাকে যা পর্বতারোহীর জুতার সাথে লাগানো থাকে। এগুলি কঠিন তুষার এবং বরফের উপর দিয়ে হাঁটার সময় বরফকে আঁকড়ে ধরে থাকে। এছাড়া উঠার সময় শরীরের ভারসাম্য রক্ষার জন্য কুড়ালের দরকার হয়। এছাড়া পায়ের বিভিন্ন কৌশল অবলম্বন করতে হয়। উচ্চ শৃঙ্গে উঠার সময় শক্ত দড়ি বেয়ে উঠতে হয় যদি পর্বতের পৃষ্ঠে পা দিয়ে ভোর দেবার স্থান না থাকে। এছাড়া নিরাপত্তার স্বার্থেও দড়ি ব্যবহৃত হয়।


title: পর্বতারোহণ

text: হিমবাহের উপর দিয়ে চলা বিপদজনক। বরফ পৃষ্ঠের বিশাল ফাটলসমূহ সবসময় দৃশ্যমান হয় না। কারণ ফাটলের উপরের অংশে বরফ জমে সেতুর ন্যায় পথ সৃষ্টি করতে পারে। এরকম সেতু কয়েক ইঞ্চি পুরু পর্যন্ত হতে পারে। পর্বতারোহীরা এরকম বিপদ থেকে রক্ষার জন্য সতর্কতামূলক উপায় হিসেবে দড়ি ব্যবহার করেন। এছাড়া ক্র্যাম্পন এবং কুড়াল ব্যবহৃত হয়। দুই থেকে পাঁচজনের পর্বতারোহীর দলে প্রত্যেকে সমদূরত্বে দড়ি দিয়ে বাধা অবস্থা থাকেন। যদি একজন আরোহী পড়ে যেতে থাকেন, তবে অন্য আরোহীরা নিজ প্রচেষ্টায় তাকে থামিয়ে দেন।


title: পর্বতারোহণ

text: বরফের উপর দিয়ে চলার জন্য কয়েক ধরণের উপায় ব্যবহৃত হয়। যদি পর্বত পুরোপুরি খাড়া না হয়ে ঢালু হয়, তবে আরোহী বরফে আইস স্ক্রু স্থাপন করে তাতে দড়ি বেধে দিয়ে থাকেন। দড়ির অপর অংশ দিয়ে নিজের শরীর নিরাপত্তার জন্যে বেধে নেন। আরোহী দলের প্রত্যেকে এই স্ক্রু ব্যবহার করে উঠে যায় এবং দলের শেষজন স্ক্রুটি সংগ্রহ করেন। যদি পর্বত বেশি খাড়া হয় তাহলে দলগতভাবে না উঠে একজন একজন করে উঠতে হয়।


title: পর্বতারোহণ

text:
পর্বতারোহীরা পর্বতের অবস্থা, আবহাওয়া, স্থান ইত্যাদি চেদে বিভিন্ন ধরণের আশ্রয় ব্যবহার করে থাকে। এসব আশ্রয়ে আরোহীরা বিশ্রাম নেন বা রাত্রিযাপন করেন।
বেসক্যাম্প হল পর্বতের একটি স্থান যেখানে পর্বতারোহীরা বিশ্রামের জন্য অবস্থান করেন। বেসক্যাম্প পর্বতের অন্যান্য দুর্গম বা বিপদজনক জায়গা থেকে দূরে স্থাপন করা হয়। অনেক জনপ্রিয় ও বিপজ্জনক পর্বতে বেসক্যাম্প রয়েছে। যেসব ক্ষেত্রে বেস ক্যাম্প থেকে চূড়ায় একদিনের মধ্যে আরোহণ করা সম্ভব নয়, সেসব জায়গায় বেসক্যাম্পের উপরে অতিরিক্ত ক্যাম্প থাকে। যেমন- মাউন্ট এভারেস্টের দক্ষিণ-পূর্ব দিকে বেস ক্যাম্পের পাশাপাশি চারটি অতিরিক্ত ক্যাম্প রয়েছে।


title: পর্বতারোহণ

text: ইউরোপের আল্পস পর্বত অঞ্চলে মাউন্টেন হাট নামে একধরণের ঘর পর্বতে স্থাপিত থাকে। এধরণের হাট পর্বতের বিভিন্ন উচ্চতায়, চরম দুর্গম জায়গায় থাকে। হাটের আকার-আয়তন বা নির্মাণ কৌশল বিভিন্ন রকমের হয়। তবে সবগুলোতেই একটি ডাইনিং বা খাবার ঘরকে কেন্দ্র করে অন্যান্য ঘরগুলো সাজানো থাকে। এসব ঘরে ম্যাট্রেস, কম্বল, বালিশ ইত্যাদি থাকে। এসব হাটের অনেকগুলোতে কর্মকর্তা-কর্মচারী থাকে। আবার কিছু হাট স্বেচ্ছাসেবক দ্বারা পরিচালিত হয়। যেমন- সুইস আলপাইন ক্লাব, ফ্রেঞ্চ আলপাইন ক্লাব। হাটের ম্যানেজার, (অনেক ক্ষেত্রে গার্ডিয়ান বা ওয়ার্ডেন হিসেবে অভিহিত) সাধারণত হালকা ও ভারী খাবার বিক্রি করেন। এছাড়া হাটে পানীয় জল, ঠান্ডা বা গরম পানীয়, স্ন্যাকস, কেক ও পেস্ট্রি থাকে। সব হাটে খাবার সরবরাহকারী থাকে না। অনেকগুলোতে নিজ থেকে খাবার নিতে হয়। অনেক হাট আর্থিক লেনদেনের জন্যে ক্রেডিট কার্ড গ্রহণ করে। হাটে রাত্রিযাপনের জন্য আগে থেকে অগ্রিম ভাবে জানানোর নিয়ম প্রচলিত আছে।


title: পর্বতারোহণ

text: বিভি হল একধরণের থাকার ব্যবস্থা। যখন পর্বতারোহীর কাছে আশ্রয় নির্মাণের মত যথেষ্ট দ্রব্যাদি, খাবার ও অন্যান্য জিনিস থাকে না; তখন রাত্রিযাপনের জন্য হাতের নাগালে যা থাকে এবং আরোহীর নিকটে যেসব জিনিস থাকে তা দিয়ে সাধারণ একটি আশ্রয় বানান। যেমন একটি স্লিপিং ব্যাগ বিছিয়ে তাতে ঘুমানো। বিভি ব্যাগ পানি রোধক উপাদান দিয়ে বাবানো হয়। এতে জলীয়বাষ্প আটকে থাকে না এবং বাইরের জলকে ভেতরে প্রবেশ করতে বাধা দেয়। শীতল বায়ু থেকে রক্ষার জন্য অনেক সময় বড় পাথর খন্ডের পাশে, বরফের মাঝে গর্তে থাকার ব্যবস্থা করা হয়। তবে এসমস্ত পন্থা জরুরী অবস্থায় ব্যবহৃত হয়। অনেক আরোহী তাবু বহণ না করে বা সময় বাঁচানোর জন্যেও ইচ্ছাকৃতভাবে বিভি ব্যবহার করে থাকেন।


title: পর্বতারোহণ

text: তাবু হল সবচেয়ে বেশি প্রচলিত আশ্রয় ব্যবস্থা। তাবু সাধারণ ছোট আকার থেকে অনেক বড় ও ভারী যা পর্বতের উচ্চস্থানের শীতল বায়ুরোধক হতে পারে। অনেকসময় প্রবল তুষারপাত বা তীব্র বায়ুপ্রবাহের কারণে তাবু ভেঙ্গে যেতে পারে। পর্বতারোহীরা আশ্রয়ের জন্য বিশেষায়িত তাবু ব্যবহার করে।


title: পর্বতারোহণ

text: অবস্থাভেদে তুষার গুহা আশ্রয় হিসেবে ব্যবহৃত হয়। অনেক আরোহী পর্বতের উচুতে তাবু ব্যবহার না করে তুষার-গুহাতে থাকে। তুষারে গর্ত করে এধরণের আশ্রয় নির্মাণ করা হয়। তুষার-গুহা সাধারণ তাবুর থেকে বেশী উষ্ণ এবং নিরব। সহজেই এধরণের আশ্রয় বানানো যায়। অনেক ক্ষেত্রে বেশী সময় নিয়ে কোদাল দিয়ে এগুলো বানানো হয়। যেকোন জায়গায় (যেখানে কমপক্ষে চারফিট গভীর বরফের আচ্ছাদন রয়েছে) তুষার-গুহা বানানো সম্ভব। তুষার গুহার ভেতরে স্লিপিং ব্যাগ বা বিভি দিয়ে আবৃত করলে তা আরও উষ্ণ হয়।


title: পর্বতারোহণ

text: পর্বতারোহণ বিশ্বের সবচেয়ে বিপজ্জনক খেলাগুলোর মধ্যে অন্যতম। প্রতি বছর পর্বতে উঠতে গিয়ে প্রায়শঃই মৃত্যুর ঘটনা ঘটে। পর্বতারোহণের ঝুঁকি দুই প্রকার: একধরণের ঝুঁকি আছে যা পর্বতারোহীর উপস্থিতির উপর নির্ভর করে না; যেমন - পাথরখণ্ডের পতন, তীব্র তুষারপাত, দূর্যোগপূর্ণ আবহাওয়া ইত্যাদি। আরেক ধরণের ঝুঁকি পর্বতারোহীর কারণে ঘটে থাকে। যেমন - প্রয়োজনীয় কোন জিনিস পড়ে যাওয়া, অভিজ্ঞতা না থাকায় ভুল কৌশল অবলম্বন। পর্বতের যেসব দিকে মাঝে মধ্যেই তুষারখণ্ডের স্খলন ঘটে বা বড় ঝড় প্রবাহিত হয়, সেসব পথ দিয়ে না ওঠা ভাল।


title: পর্বতারোহণ

text: প্রায় সব পাথুরে পর্বতই ক্রমাগর ক্ষয় হয়ে যাচ্ছে। পর্বতের বরফাবৃত অংশের উপর থেকে এই প্রবণতা বেশী। পর্বতের উপরের অংশ থেকে পতিত পাথর আরোহীর জন্য মারাত্মক ঝুঁকির কারণ হতে পারে। রাতের বেলা বরগ জমে পাথরখণ্ডকে আটকে রাখে, কিন্তু দিনের বেলায় সূর্যের তাপে এই বাঁধন আর থাকে না, ফলে তখন পাথরখণ্ড পতিত হওয়ার আশংঙ্কা বেশী থাকে। পর্বতে পাথর পড়ার ঘটনার ব্যাপারে জানার জন্য স্থানীয় মানুষের পরামর্শ কাজে লাগতে পারে।


title: পর্বতারোহণ

text: পর্বতের যেসব স্থানে বরফখণ্ড পতিত হয়, সেসব জায়গা আগে থেকে সনাক্ত করা সম্ভব। বরফখণ্ড সাধারণত হিমবাহের খণ্ডিত অংশে পড়ে। পাহাড়ের উঁচু স্থানের বরফ ধীরে ধীরে নিচে পড়তে থাকলে তা এর সংস্পর্শে থাকা বরফসহ পড়তে পড়তে আকারে অনেক বড় পিন্ডে পরিণত হয় এবং তা ক্রমেই নিচের দিকে প্রবল বেগে গড়িয়ে পড়তে থাকে। এভাবে গড়িয়ে পড়া বরফখণ্ডের আঘাতে পর্বতারোহী প্রচন্ডভাবে আহত হতে পারে। এমনকি পাহার থেকে পড়েও যেতে পারে। বরফখণ্ড সাধারণত দিনের বেলা যখন তাপমাত্রা বেড়ে যায়, তখন পড়ে। তাই অভিজ্ঞ পর্বতারোহীরা পর্বতের সবচেয়ে নিরাপদ পথ অবলম্বল করে আরোহণ করেন।


title: পর্বতারোহণ

text:
প্রতি বছর শুধু আল্পস পর্বতমালাতেই ১২০ থেকে ১৫০ জন মানুষ তুষারধ্বসের কারণে মারা যায়। এর অধিকাংশই ২০-২৫ বছর বয়সী অভিজ্ঞ পুরুষ পর্বতারোহী। হিমপ্রবাহ নিরাপদে অতিক্রম করা খুব কঠিন। অনেক ধরণের তুষারধ্বস রয়েছে। এরমধ্যে দুই প্রকারের তুষারধ্বস সবচেয়ে বেশি দেখা যায়। এগুলো হল তুষার হিমপ্রবাহ এবং বরফ হিমপ্রবাহ।
বিশাত আয়তনের তুষারখন্ড যখন ভেঙ্গে যায় এবং তা নিচের দিকে পড়তে শুরু করে, তখন তুষার হিমপ্রবাহ ঘটে। তুষার হিমপ্রবাহ আকারে হিমপ্রবাহের মধ্যে সবচেয়ে বড় এবং ভয়ঙ্কর। পর্বতের যে ঢালগুলোর কম গাছপালা এবং বড় পাথরের পৃষ্ঠ থাকে সেখানে এই হিমপ্রবাহ ঘটার সম্ভাবনা বেশি থাকে।


title: পর্বতারোহণ

text: বরফ হিমপ্রবাহ সাধারণত যেসব পর্বতের পৃষ্ঠ হিমবাহ দ্বারা গঠিত সেসব পর্বতে ঘটে। অস্থিতিশীল বরফখণ্ড সংঘর্ষের ফলে নিচের দিকে গড়িয়ে পড়তে থাকলে বরফ হিমপ্রবাহ ঘটে। এই বরফ হিমপ্রবাহের মধ্যে ছোট-বড় পাথরখণ্ডও থাকতে পারে। বরফ হিমপ্রবাহও বেশ ভয়ঙ্কর হতে পারে, বিশেষ করে যখন তা দীর্ঘ দুরত্ব অতিক্রম করে পড়তে থাকে। আলাস্কা পর্বতমালা, সেন্ট ইলিয়স পর্বতমালায় এই বরফ হিমপ্রবাহ প্রায়ই দেখা যায়।


title: পর্বতারোহণ

text: বরফের ঢালে চলাচলের সময় ক্র্যাম্পন ব্যবহার করতে হয়। ক্র্যাম্পন বিশেষ একধরণের দাঁতযুক্ত পাত যা পর্বতারোহীর জুতার নিচের দিকে শক্তভাবে যুক্ত করা হয়। এর দাঁতগুলো বরফকে আকড়ে ধরে রাখে, ফলে ক্র্যাম্পন পড়ে বরফ বা তুষারের ঢালে চলাফেরা করা যায়।


title: পর্বতারোহণ

text: দুই ধরণের পর্বতারোহণের রীতি প্রচলিত আছে: এক্সপিডিশন এবং আলপাইন।


title: পর্বতারোহণ

text: যে পর্বতারোহী আলপাইন রীতিতে আরোহণ করেন, তাকে আলপাইন মাউন্টেনিয়ার বলা হয়। এধরণের আরোহীরা সাধারণত মধ্যম উচ্চতার বরফাবৃত পর্বত যেমন- আল্পস বা রকি পর্বতে আরোহণ করেন। মধ্যম উচ্চতা বলতে ৭০০০ ফুট থেকে ১২০০০ ফুট বা এর চেয়েও বেশি ১২০০০ থেকে ১৮০০০ ফুট। এর চেয়েও বেশি উচ্চতার ক্ষেত্রে আলপাইন রীতিতে পর্বতারোহণের নজির পৃথিবীতে অবশ্য রয়েছে। এই রীতিতে বরফ, তুষারের বা হিমবাহের উপর দিয়ে আরোহণ করা হয়। আরোহীরা তাদের সব জিনিসপত্র একা একবারে নিয়ে উঠেন এবং এক পথ একবারই ব্যবহার করেন।


title: পর্বতারোহণ

text: এক্সপিডিশন রীতি আলপাইন রীতির উল্টো। এই উপায়ে আরোহী ধীরে ধীরে তার সাথে ভারী জিনিসপত্র যেমন- তাবু, খাবার, পোশাক ইত্যাদি নিজে কয়েকবারে বা তা ওঠানোর জন্য কোন পালিত পশু কিংবা অন্য কোন ব্যক্তির সাহায্য নিয়ে আরোহণ করেন। যেসব পর্বতে আরোহণ করতে কয়েক দিন, সপ্তাহ এমনকি কয়েক মাস পর্যন্ত লাগে; সেসব ক্ষেত্রে এক্সপিডিশন রীতি ব্যবহৃত হয়। যেমন- হিমালয় পর্বতমালার অনেক শৃঙ্গে আরোহণ করতে কয়েক সপ্তাহ থেকে মাস পর্যন্ত লেগে যায়। তাই এই ক্ষেত্রে এক্সপিডিশন রীতি ব্যবহৃত হয়। বেশি উচ্চতার পর্বতে এই রীতিতে ওঠা হয়। ইউরোপের এবং আমেরিকার অধিকাংশ পর্বতে একদিনে আরোহণ করা যায়, তাই এই রীতির দরকার হয় না। তবে কিছু কিছু পর্বত যেমন আলাস্কা এবং সেন্ট ইলিয়াস পর্বতের বেস ক্যাম্পে উঠতেই ২ সপ্তাহ লাগে। তাই এক্ষেত্রে এক্সপিডিশন রীতিতে ওঠা হয়। শীতকালে উত্তর আমেরিকার উচু শৃঙ্গগুলোতে উঠতে ৩০ থেকে ৬০ দিন পর্যন্ত লাগে। তাই এক্ষেত্রে একমাত্র এক্সপিডিশন রীতিই ব্যবহৃত হয়।


title: পিটার ভ্যান ডার মারউই

text: পিটার লরেন্স ভ্যান ডার মারউই (১৪ মার্চ ১৯৩৭ – ২৩ জানুয়ারি ২০১৩) ছিলেন একজন দক্ষিণ আফ্রিকান ক্রিকেটার। তিনি পার্ল, কেপ প্রদেশ, জন্মগ্রহণ করেন এবং শিক্ষা গ্রহন করেন গ্রাহামস্টাউন সেন্ট অ্যাণ্ড্রুজ কলেজে এবং কেপ টাউন বিশ্ববিদ্যাল থেকে। ১৯৬৩ থেকে ১৯৬৭ পর্যন্ত দক্ষিণ আফ্রিকার হয়ে টেস্ট খেলেছেন ১৫টি। তিনি বাঁহাতি স্পিনার হিসেবে শুরু করে পরে মিডল-অর্ডার ব্যাটসম্যান হিসেবেও নিজেকে প্রতিষ্ঠিত করেছিলেন।


title: পিটার ভ্যান ডার মারউই

text:
তিনি দক্ষিণ আফ্রিকার বিশ্ববিদ্যালয়ের জন্য বামহাতি আর্ম স্পিনার হিসেবে প্রথম শ্রেণীর ক্রিকেট খেলা শুরু করেন এবং ১৯৬১ সালে ইংল্যান্ড সফরে দক্ষিণ আফ্রিকার ফেযেলা একাদশের প্রধান স্পিনার ছিলেন।
তিনি ১৯৫৮-৫৯ থেকে ১৯৬৫-৬৬ পর্যন্ত পশ্চিম প্রদেশ এরপর, ১৯৬৬-৬৭ থেকে ১৯৬৮-৬৯ পূর্ব প্রদেশের হয়ে খেলেছেন। এই সময়ে দুই দলেই অধিনায়কত্ত করেছেন।


title: পিটার ভ্যান ডার মারউই

text: তিনি আট টেস্টে দক্ষিণ আফ্রিকাকে নেতৃত্বে দিয়েছেন, এর মধ্যে চারটি ম্যাচে জয় পান এবং একটি হারেন। ১৯৬৬-৬৭ সালে সিরিজ বিজয় ছিল অস্ট্রেলিয়ার বিরুদ্ধে দক্ষিণ আফ্রিকার প্রথম সিরিজ জয়। এই সিরিজের পর তিনি ২৯ বছর বয়সে টেস্ট ক্রিকেট থেকে অবসর নেন।


title: পিটার ভ্যান ডার মারউই

text: ১৯৯১ সালে দক্ষিণ আফ্রিকা আন্তর্জাতিক ক্রিকেটে ফেরার সময় তিনি ছিলেন নির্বাচকমণ্ডলীর চেয়ারম্যান। ১৯৯২ থেকে ১৯৯৯ পর্যন্ত কাজ করেছেন আইসিসি ম্যাচ রেফারি হিসেবেও।


title: পিটার ভ্যান ডার মারউই

text: ২০১৩ সালের জানুয়ারি মাসে পোর্ট এলিজাবেথে খারাপ স্বাস্থ্যেরের কারণে মারা যান।


title: অ্যারন সোয়ার্টজ

text: অ্যারন সোয়ার্টজ মার্কিন ইন্টারনেট আন্দোলনকর্মী এবং প্রোগ্রামার। সোয়ার্টজ মাত্র ১৪ বছর ওয়েব ফিডের আরএসএস তৈরি করে প্রযুক্তি জগতে বিস্ময় বালক হিসেবে পরিচিতি পান। পরবর্তীতে বিভিন্ন ওয়েব ফাইল সাধারণ জনগণের জন্য উন্মুক্ত করে ইন্টারনেটের 'নায়ক' বনে যান। সে অর্থনৈতিক ও প্রযুক্তিগত সমস্ত সীমাবদ্ধতা দূর করে সবার জন্য তথ্য ও জ্ঞান সহজলভ্য করার সংগ্রামে লিপ্ত ছিল।


title: অ্যারন সোয়ার্টজ

text: মাত্র ১২ বছর বয়সে একটি কম্পিউটার সফটওয়্যার দিয়ে যাত্রা শুরু। ১৩ বছর বয়সে একটি অবাণিজ্যিক ওয়েবসাইট প্রতিষ্ঠার জন্য ‘আর্সডিজিটা প্রাইজ’ পেয়েছিল সোয়ার্টজ। ইন্টারনেটে ব্লগপোস্ট সঞ্চালনের স্বয়ংক্রিয় সংগঠিত ব্যবস্থা আরএসএস তৈরির কাজে খুব গুরুত্বপূর্ণ ভূমিকা পালন করেছিলেন ১৪ বছর বয়সে। এই ১৪বছর বয়সে যোগ দিয়েছিলেন অধ্যাপক লরেন্স লেসিগের সঙ্গে, তাঁর ‘ক্রিয়েটিভ কমনস’ নামের ইন্টারনেট সংস্থা গড়ে তোলার কাজে। জনপ্রিয় সামাজিক যোগাযোগভিত্তিক সংবাদ সাইট ‘রেডিট’ প্রতিষ্ঠায় গুরুত্বপূর্ণ ভূমিকা পালন করেছিলেন তিনি। রেডিট ছিল একটি যৌথ উদ্যোগ, যুক্তরাষ্ট্রের প্রকাশনা প্রতিষ্ঠান কনডি ন্যাস্ট একসময় রেডিট কিনে নিলে প্রচুর টাকা পেয়েছিলেন সোয়ার্টজ।


title: অ্যারন সোয়ার্টজ

text: যুক্তরাষ্ট্রের সবচেয়ে প্রভাবশালী দৈনিক নিউইয়র্ক টাইমস তার নামের আগে লেখে ‘পলিটিক্যাল অ্যাকটিভিস্ট’। ডেমোক্রেসিওয়াচ-খ্যাত এমি গুডম্যান তাকে বলেন ‘সোশ্যাল জাস্টিস অ্যাকটিভিস্ট’। অন্যরা ‘ফ্রি ডেটা অ্যাকটিভিস্ট’, ‘ইন্টারনেট ফ্রিডম অ্যাকটিভিস্ট’, ‘ক্রুসেডার ইন ওপেন ডেটা মুভমেন্ট’ ইত্যাদি নামে তাকে অভিহিত করেছে। উইকিলিকসের জুলিয়ান অ্যাসাঞ্জ ‘ইন্টারনেট ফ্রিডম ফাইটার’ বলতে যাদের বোঝাতে চান, অ্যারন সোয়ার্টজ তাদের সবচেয়ে সামনের সারির একজন যোদ্ধা যারা একদিকে রাষ্ট্রের নিরঙ্কুশ নিয়ন্ত্রণের হাত থেকে ইন্টারনেটকে রক্ষা করার লড়াই-সংগ্রাম চালিয়ে যাচ্ছে অন্যদিকে অনলাইনে ফাইল শেয়ারিং ব্যবস্থার মাধ্যমে মুনাফালোভী ব্যবসায়ীগোষ্ঠীর কাছ থেকে জনসাধারণের জন্য বিনা পয়সায় বুদ্ধিবৃত্তিক ও সৃজনশীল কর্ম বিতরণ করে চলেছে। তাদের মতে, তথ্য ও জ্ঞানের প্রবাহকে করতে হবে অবাধ ও সহজলভ্য।


title: অ্যারন সোয়ার্টজ

text:
ব্যক্তিগত গোপনীয়তা রক্ষা করে ইন্টারনেটের মাধ্যমে মানুষে মানুষে যোগাযোগ স্থাপনের স্বাধীন অধিকার (ফ্রিডম টু কানেক্ট) সুরক্ষিত করতে এবং তথ্য ও জ্ঞানের অভিগম্যতাকে সর্বজনীন ও সহজলভ্য করতে অ্যারন যেসব উদ্যোগ নিয়েছিল, তার মধ্যে যুক্তরাষ্ট্র সরকারের আদালতের নথিপত্র বিনা মূল্যে ও সহজে প্রত্যেক নাগরিকের পাওয়ার ব্যবস্থা করার জন্য ২০০৮ সালে সে সরকারি ওয়েবসাইট হ্যাক করেছিল এবং নামিয়ে ফেলেছিল প্রায় দুই কোটি নথিপত্র। এফবিআই তাকে জেরা করলেও তার বিরুদ্ধে মামলা করতে পারেনি।
২০১১ সালে অ্যারন জেস্টোর নামের অনলাইন আর্কাইভে এমআইটির কম্পিউটার সিস্টেমে ঢুকে ডাউনলোড করে ফেলেছিল প্রায় ৪৮ লাখ বৈজ্ঞানিক গবেষণাপত্র, একাডেমিক সন্দর্ভ, বুক রিভিউ যা সে ইন্টারনেটে ছেড়ে দিতে চেয়েছিল।


title: অ্যারন সোয়ার্টজ

text: ২৬ বছর বয়সী সোয়ার্টজকে নিউইয়র্কে তার অ্যাপার্টমেন্টে মৃত অবস্থায় পাওয়া যায়। নিউইয়র্কের পুলিশ এবং চিকিত্সকরা জানিয়েছেন, তিনি ফাঁস দিয়ে আত্মহত্যা করেছেন। ১১ জানুয়ারি সোয়ার্টজের মৃতদেহ পাওয়া গেছে সিলিং ফ্যানের সঙ্গে ঝুলন্ত অবস্থায়। পরিবার ও বন্ধু-সুহূদরা অভিযোগ করছে, এই মৃত্যু আসলে একটা হত্যাকাণ্ড।


title: মহান কন্সট্যান্টাইন

text: মহান কন্সট্যান্টাইন (; ২৭ ফেব্রুয়ারী, ২৭২২২ মে, ৩৩৭), যিনি প্রথম কন্সট্যান্টাইন বা সেইন্ট কন্সট্যান্টাইন নামেও পরিচিত, ছিলেন ৩০৭ হতে ৩৩৭ খ্রিষ্টাব্দ পর্যন্ত একজন রোমান সম্রাট। খ্রিষ্টধর্ম গ্রহণ করা প্রথম রোমান সম্রাট হিসেবে তাকে বিবেচনা করা হয়। কন্সট্যান্টাইন ও তার সহ-সম্রাট লিসিনিয়াস ৩১৩ সালে "এডিক্ট অব মিলান" জারি করেন যার মাধ্যমে সাম্রাজের সর্বত্র সকল ধর্মের প্রতি সহিষ্ণুতা ঘোষণা করা হয়।


title: মহান কন্সট্যান্টাইন

text: কন্সট্যান্টাইন রোমান গৃহযুদ্ধে সম্রাট ম্যাক্সেন্টিয়াস ও লিসিনিয়াসকে পরাজিত করেন। তিনি ফ্রাঙ্ক, আলামান্নি, ভিসিগোথ, সারমাটিয়ান প্রভৃতি জাতির বিরুদ্ধেও জয় লাভ করেন, এমনকি পূর্বতন শতাব্দীতে হারানো "ডেসিয়া" ও পুনরুদ্ধার করেন। কন্সট্যান্টাইন বাইজেন্টিয়ামে সম্রাটের নতুন আবাসস্থল নির্মাণ করেন এবং এর নাম দেন নতুন রোম। কিন্তু সম্রাটের সম্মানার্থে সবাই এটিকে কন্সট্যান্টিনোপল নামে ডাকা শুরু করে। পরবর্তীকালে এই শহর-ই এক হাজার বছরের বেশী বাইজেন্টাইন সাম্রাজের রাজধানী হিসেবে প্রতিষ্টিত হয়। এই কারণে কন্সট্যান্টাইনকে বাইজেন্টাইন সাম্রাজ্যের প্রতিষ্ঠাতা হিসেবে বিবেচনা করা হয়।


title: দক্ষিণ এশীয় গেমস

text: দক্ষিণ এশীয় গেমস () দ্বি-বার্ষিকভিত্তিতে প্রবর্তিত বহু-ক্রীড়া প্রতিযোগিতা হিসেবে দক্ষিণ এশিয়ার ক্রীড়াবিদগণ অংশগ্রহণ করে থাকেন। কিন্তু মাঝেমাঝেই এটি অনিয়মিতভাবে অনুষ্ঠিত হতে দেখা যায়। ১৯৮৩ সালে দক্ষিণ এশীয় ক্রীড়া সংস্থা গঠন করা হয়। সংস্থার নির্বাহী পরিচালনা পরিষদ কর্তৃক সর্বপ্রথম এ প্রতিযোগিতাটি ১৯৮৪ সালে নেপালের কাঠমুন্ডুতে অনুষ্ঠিত হয়। ২০০৪ সাল পর্যন্ত এ প্রতিযোগিতার পূর্বেকার নাম ছিল দক্ষিণ এশীয় ফেডারেশন গেমস বা সাফ গেমস। এ সংস্থার বর্তমান সদস্য সংখ্যা হচ্ছে ৮। সার্কভূক্ত নতুন সদস্য দেশ হিসেবে আফগানিস্তান এ পর্যন্ত দু'টি প্রতিযোগিতায় অংশ নেয়। প্রতিষ্ঠাকালীন সময়ে বাংলাদেশ, ভূটান, ভারত, মালদ্বীপ, নেপাল, পাকিস্তান ও শ্রীলঙ্কা একাদশ প্রতিযোগিতার সবগুলোতেই অংশগ্রহণ করেছে।


title: দক্ষিণ এশীয় গেমস

text: পূর্বতন প্রতিযোগিতাটি ২০১০ সালে বাংলাদেশের রাজধানী ঢাকায় অনুষ্ঠিত হয়। ২০১৩ সালের প্রতিযোগিতাটি ১৩-২১ ফেব্রুয়ারি ভারতের নয়াদিল্লিতে অনুষ্ঠিত হবে। প্রায়শঃই এ প্রতিযোগিতাকে অলিম্পিক গেমসের এশীয় সংস্করণ হিসেবে গণ্য করা হয়।


title: দক্ষিণ এশীয় গেমস

text: ১৯৮৪ সালে নেপালের রাজধানী কাঠমুন্ডুতে প্রথম দক্ষিণ এশীয় গেমস প্রতিযোগিতা অনুষ্ঠিত হয়। গঠনতন্ত্র মোতাবেক প্রতি দুই বছর অন্তর নিয়মিতভাবে প্রতিযোগিতা আয়োজনের কথা থাকলেও মাঝে মাঝেই তা কক্ষচ্যুত হয়। এ সময় প্রতিযোগিতার নাম ছিল দক্ষিণ এশীয় ফেডারেশন গেমস বা সাফ গেমস। কিন্তু ২০০৪ সালে সংস্থার পরিচালনা পরিষদের ৩২তম সভায় গৃহীত সিদ্ধান্ত মোতাবেক আনুষ্ঠানিকভাবে ফেডারেশন শব্দটি বাদ দেয়া হয়। প্রতিযোগিতার গুরুত্ব ও দর্শক আকৃষ্টতার বিষয়টি চিন্তা করেই তা করা হয়েছিল।


title: দক্ষিণ এশীয় গেমস

text: প্রতিষ্ঠাকালীন সময় থেকেই ফুটবল খেলাটি দক্ষিণ এশীয় গেমসে অন্তর্ভুক্ত ছিল। বাংলাদেশের রাজধানী ঢাকায় অনুষ্ঠিত ২০১০ সালের প্রতিযোগিতায় প্রথমবারের মতো প্রমিলা ফুটবল খেলা বিষয়টি স্থান পায়।


title: এশিয়া অলিম্পিক কাউন্সিল

text: এশিয়া অলিম্পিক কাউন্সিল বা ওসিএ () এশিয়া মহাদেশে অনুষ্ঠিত বহু ক্রীড়া প্রতিযোগিতাসমূহের সর্বোচ্চ ক্রীড়া পরিচালনাকারী সংস্থা। ১৯৮২ সালে এটি প্রতিষ্ঠিত হয়। এশিয়ার বিভিন্ন দেশের ৪৫টি জাতীয় অলিম্পিক কমিটি সংস্থাটির বর্তমান সদস্য। তন্মধ্যে জাপান ও ফিলিপাইনের অলিম্পিক কমিটি প্রাচীন সদস্যরূপে ১৯১১ সালে আন্তর্জাতিক অলিম্পিক কমিটি (আইওসি) কর্তৃক স্বীকৃত। ২০০৩ সালে নবীনতম সদস্য হিসেবে পূর্ব তিমুর এশিয়া অলিম্পিক কাউন্সিলে যোগ দেয়।


title: এশিয়া অলিম্পিক কাউন্সিল

text: কুয়েতের রাজধানী কুয়েত সিটিতে এশিয়া অলিম্পিক কাউন্সিলের সদর দফতর অবস্থিত। এর বর্তমান সভাপতি হিসেবে রয়েছেন কুয়েতের বিশিষ্ট রাজনীতিবিদ ও আন্তর্জাতিক অলিম্পিক কমিটির বর্তমান সদস্য শেখ ফাহাদ আল-সাবাহ।এশিয়া অলিম্পিক কাউন্সিল এশিয়ার বিভিন্ন দেশে গঠিত জাতীয় অলিম্পিক কমিটি নিয়ে গঠিত। অনেকগুলো দেশের জাতীয় অলিম্পিক কমিটি ওএসি গঠনের পূর্বেই প্রতিষ্ঠিত হয়েছে। বর্তমানে মোট ৪৫টি জাতীয় অলিম্পিক কমিটি এ সংস্থার সদস্য। বাংলাদেশ অলিম্পিক সংস্থাও এর অন্যতম সদস্য। ম্যাকাওয়ের জাতীয় অলিম্পিক কমিটি এশিয়া অলিম্পিক কাউন্সিলের সদস্য হলেও এ কমিটি আন্তর্জাতিক অলিম্পিক কমিটি কর্তৃক স্বীকৃতি পায়নি। ফলে দেশটি অলিম্পিক গেমসে অংশগ্রহণ করতে পারে না।


title: এশিয়া অলিম্পিক কাউন্সিল

text: ইসরায়েল একসময় এশীয় ক্রীড়া সংস্থার সদস্য ছিল। কিন্তু ১৯৮১ সালে এশিয়া অলিম্পিক কাউন্সিল থেকে দেশটি তাদের নাম প্রত্যাহার করে নেয়। বর্তমানে দেশটি ইউরোপীয় অলিম্পিক কমিটিতে তাদের সদস্য পদ অন্তর্ভুক্ত করেছে।


title: অ্যান্ড্রু ভিটারবি

text: অ্যান্ড্রু জেমস ভিটারবি একজন মার্কিন তড়িৎ প্রকৌশলী ও ব্যবসায়ী এবং কোয়ালকম এর সহ-প্রতিষ্ঠাতা। তিনি ভিটারবি অ্যালগরিদম এর উদ্ভাবক। তিনি ইউনিভার্সিটি অব সাউদার্ন ক্যালিফোর্নিয়ার ভিটারবি স্কুল অব ইঞ্জিনিয়ারিং এর তড়িৎ প্রকৌশল এর চেয়ারম্যান। তার ৫২ মিলিয়ন ডলার অনুদান এর প্রেক্ষিতে ২০০৪ সালে তার নামে এই অনুষদের নাম রাখা হয় ভিটারবি স্কুল অব ইঞ্জিনিয়ারিং।


title: অ্যান্ড্রু ভিটারবি

text: ভিটারবি ম্যাসাচুসেট্‌স ইনস্টিটিউট অফ টেকনোলজি থেকে ১৯৫৭ সালে তড়িৎ প্রকৌশলে বিএস এবং এমএস ডিগ্রি অর্জন করেন। তিনি ইউনিভার্সিটি অব সাউদার্ন ক্যালিফোর্নিয়া থেকে ১৯৬৩ সালে পিএইচডি ডিগ্রি অর্জন করেন।


title: বেবী জামান

text:
বেবী জামান (২৮ জানুয়ারি, ১৯৩৩ - ২৫ জানুয়ারি, ২০১৩) একজন বাংলাদেশি মঞ্চ, টিভি, চলচ্চিত্র অভিনেতা ও প্রযোজক।
১৯৩৩ সালের ভারতের বর্ধমানে তার জন্ম। চার ভাই তিন বোনের মধ্যে চৌধুরী বদরুজ্জামান (বেবী জামানের পারিবারিক নাম) ছিলেন মেজ। বাবা চৌধুরী আজফার হোসেন ছিলেন পেশায় একজন আইনজীবী। মা মোসলেমা খাতুন ছিলেন গৃহিণী। বর্ধমানেই এসএসসি পর্যন্ত পড়াশোনা করার পর ১৯৫৩ সালে তাঁরা বাংলাদেশে চলে আসেন। থাকতেন ঢাকার গেন্ডারিয়াতে।


title: বেবী জামান

text: ১৯৬২ সালের ২৭ মে রওশন আরার সাথে বিবাহ বন্ধনে আবদ্ধ হন তিনি। বেবী জামানের স্ত্রীর নাম রওশন আরা জামান, দুই ছেলে সাঈদুজ্জামান রোজেন, মাহমুদুজ্জামান রোমেন ও এক মেয়ে শারমীন জামান তিথি।


title: বেবী জামান

text: বেবী জামান ১৯৬৪ সালে কাজী খালেক পরিচালিত প্রথম ছবি ‘মেঘ ভাঙ্গা রোদ’ -এ প্রথম অভিনয় করেন। সুভাস দত্তের পরিচালনায় তাঁর অভিনীত ‘সুতরাং’ ছবিটিই বেবী জামান অভিনীত প্রথম মুক্তিপ্রাপ্ত ছবি। এ ছবিতে তিনি অভিনেত্রী কবরীর স্বামীর চরিত্রে অভিনয় করেছিলেন।


title: বেবী জামান

text: বেবী জামানের উল্লেখযোগ্য ছবিগুলো হচ্ছে- কাগজের নৌকা, ১৩ নং ফেকু ওস্তাগর লেন, সুয়োরানি দুয়োরানি, দুই ভাই, জীবন থেকে নেয়া, জাল থেকে জ্বালা, মোহসীন, রাজলক্ষ্মী শ্রীকান্ত, সমাপ্তি, যোগ বিয়োগ, টাকা আনা পাই ইত্যাদি। সব মিলিয়ে ৫০ এর অধিক ছবিতে তিনি অভিনয় করেছেন। ছবিতে অভিনয় করার পাশাপাশি তিনি তিনটি ছবি প্রযোজনা করেছেন। এগুলো হচ্ছে যাহা বলিব সত্য বলিব, আলো ছায়া ও অপবাদ।


title: বিরল স্থল বন্দর

text: বিরল স্থল বন্দর দিনাজপুর শহর হতে প্রায় ১৫ কিলোমিটার পশ্চিমে অবস্থিত একটি সীমান্ত স্থল বন্দর। বিরল স্থল বন্দরের বাংলাদেশ অংশে রয়েছে দিনাজপুর জেলার বিরল উপজেলা এবং ভারত অংশে রয়েছে উত্তর দিনাজপুর জেলার রাধিকাপুর। বিরল স্থলবন্দর মূলতঃ ছিল রেল কেন্দ্রিক।


title: বিরল স্থল বন্দর

text: ২০০৫ সালর পূর্ব পর্য্যন্ত বিরলের ভারত-বাংলাদেশ উভয় অংশে মিটার গেজ রেল লাইন ছিল। ২০০৫ সালে ভারত তার অংশে মিটার গেজ রেল লাইন ব্রড গেজে রূপান্তর করেছে। যার কারনে আমদানী-রপ্তানী বাণিজ্য অনেকটা কমে যায়।


title: রবিশস্য

text: রবিশস্য, রবি ফসল, চৈতালি ফসল বা রবিখন্দ (, , ) শীতকালে রোপিত কৃষিজাত ফসল। চাষাবাদকৃত এ ফসল পরবর্তীতে গ্রীষ্মকালে উত্তোলন করা হয়। এ পরিভাষাটি আরবি শব্দ থেকে উদ্ভূত হয়েছে, যার অর্থ বসন্ত। রবিশস্য পরিভাষাটি ভারতীয় উপমহাদেশে ব্যাপকভাবে ব্যবহার করা হয়। এটি বসন্তকালীন ফসল হলেও ভারতীয় উপমহাদেশে প্রধানতঃ শীতকালীন ফসলরূপে আখ্যায়িত। হেমন্তকালে বীজ বুনে যে ফসল কৃষক বসন্তকালে ঘরে তোলে তা-ই রবিশস্য।


title: রবিশস্য

text: আরবি ভাষায় "রবী" শব্দের অর্থ বসন্ত। মধ্য-নভেম্বর থেকে এপ্রিল পর্যন্ত রবি মৌসুমের মেয়াদকাল। শীতকালীন ফসলের জন্যে বর্ষাকালে সঞ্চিত পানি প্রধান উৎস হিসেবে ব্যবহৃত হয়। বিকল্প ব্যবস্থায় জমিতে সেচ প্রয়োগ করা হয়। গভীর কিংবা অগভীর নলকূপ, খাল-বিল, নদী-নালার পানি রবিশস্যের জন্য প্রয়োজন। খারিফ ফসলের জন্যে পর্যাপ্ত বৃষ্টিপাত প্রয়োজন হলেও তা রবিশস্যের জন্যেও ব্যাপক গুরুত্ব বহন করে। মৌসুমী বৃষ্টিপাতের পরপরই রবি ফসল উত্তোলন করা হয়। এপ্রিল/মে মাসেই সাধারণতঃ কৃষক রবিশস্য গুদামজাত করে থাকে।


title: রবিশস্য

text: গম, মসুরী ডাল, যব, পেঁয়াজ, মটরশুটি ইত্যাদি ফসলকে প্রধান রবিশস্য হিসেবে বিবেচনা করা হয়। জানুয়ারি থেকে মার্চ মাসে উপমহাদেশের বাজারগুলো সবুজ ফসলে ভরে যায়। তন্মধ্যে ভরা মৌসুম হিসেবে ফেব্রুয়ারিকে ধরা হয়ে থাকে। খারিফ এবং রবি মৌসুমে অনেক ধরনের ফসল চাষাবাদ করা হয়। উপমহাদেশের কৃষিজাত ফসলগুলো অনেকাংশেই প্রকৃতি ও মৌসুমী বায়ুর উপর ব্যাপকভাবে নির্ভরশীল।


title: এলিয়ানর রুজভেল্ট

text: আন্না এলিয়ানর রুজভেল্ট (; জন্ম: ১১ অক্টোবর, ১৮৮৪ - মৃত্যু: ৭ নভেম্বর, ১৯৬২) ছিলেন মার্কিন যুক্তরাষ্ট্রের রাষ্ট্রপতি ফ্রাঙ্কলিন ডি. রুজভেল্টের স্ত্রী। ১৯৩৩ থেকে ১৯৪৫ সাল মেয়াদে সবচেয়ে দীর্ঘদিন তিনি মার্কিন যুক্তরাষ্ট্রের ফার্স্ট লেডি ছিলেন। এছাড়াও তিনি রাজনৈতিক ব্যক্তিত্ব ছিলেন। আমেরিকার নাগরিক অধিকার আন্দোলনের সাথে জড়িত ছিলেন। ১৯৪৫ সালে স্বামীর মৃত্যুর পর লেখকরূপে আবির্ভূত হন এবং মানবাধিকার বিষয়ে মুখপাত্র হিসেবে কাজ করেন। ফার্স্ট লেডি হিসেবে নতুন পথিকৃৎ হিসেবে পরিচিতি পেয়েছেন তিনি। মানবাধিকার বিষয়ে সহযোগিতার উদ্দেশ্যে বিভিন্ন জায়গায় ভ্রমণের সম্মানার্থে প্রেসিডেন্ট হ্যারি এস. ট্রুম্যান তাঁকে "বিশ্বের ফার্স্ট লেডিরূপে" আখ্যায়িত করেছিলেন।


title: এলিয়ানর রুজভেল্ট

text: নিউইয়র্কভিত্তিক অত্যন্ত সম্পদশালী ও জনপ্রিয় রুজভেল্ট পরিবারে জন্মগ্রহণ করেছিলেন এলিয়ানর। কিন্তু শৈশবকাল অতিবাহিত করেছেন নিদারুণ শোকে। পিতা-মাতা উভয়েই মারা যান। পাশাপাশি ভাইদের একজনও মৃত্যুবরণ করেন। পনের বছর বয়সে তিনি লন্ডনের অ্যালেনউড অ্যাকাডেমিতে অধ্যয়ন করেন। সেখানে তিনি নারীবাদী প্রধানশিক্ষিকা ম্যারি সোভেস্ত্রে'র সংস্পর্শে এসে ব্যাপকভাবে প্রভাবান্বিত হন। যুক্তরাষ্ট্রে প্রত্যাগমন করে ১৯০৫ সালে ফ্রাঙ্কলিন ডি. রুজভেল্টকে বিয়ে করেন। কিন্তু ফ্রাঙ্কলিনের মা তাদের বিয়েতে প্রতিবন্ধকতার পরিবেশ সৃষ্টি করেন। এছাড়াও ১৯১৮ সালে প্রকাশ পায় যে, ফ্রাঙ্কলিন "লুসি মার্সার" নাম্নী এক মহিলার সাথে প্রণয়াসক্ত ছিলেন। এ গুঞ্জনকে থামিয়ে দেন তিনি। ফ্রাঙ্কলিনের পোলিও রোগে আক্রান্ত হয়ে অংশবিশেষ অবশ হয়ে যাওয়ার পর তিনি ফ্রাঙ্কলিনকে ক্ষমা করেন ও রাজনীতিতে অংশগ্রহণ করতে সাহায্য করেন। তার পক্ষ হয়ে এলিয়ানর ভাষণসহ নির্বাচনী প্রচারণায়ও অংশগ্রহণ করেন। নিউইয়র্কের গভর্নর নির্বাচনের পর এলিয়ানর নিয়মিতভাবে ফ্রাঙ্কলিনের পক্ষে জনসমাবেশে অংশ নিতেন।


title: এলিয়ানর রুজভেল্ট

text: ফাঙ্কলিন ডি. রুজভেল্ট মার্কিন যুক্তরাষ্ট্রের রাষ্ট্রপতি হিসেবে নির্বাচিত হওয়ায় ঐ সময়ে এলিয়ানর রুজভেল্ট ফার্স্ট লেডির মর্যাদায় অভিষিক্ত হন ও বৈশ্বিকভাবে সমাদৃত হন। কিন্তু জাতিগত বিষয়ে হস্তক্ষেপ ও ভূমিকা রাখায় তিনি যথেষ্ট বিতর্কের সৃষ্টি করেন। তিনিই হচ্ছেন প্রথম মার্কিন রাষ্ট্রপতির পত্নী যিনি সংবাদ সম্মেলনে কথা বলেছেন, সংবাদপত্রে লিখেছেন এবং জাতীয় সম্মেলনে বক্তৃতা প্রদান করেছেন। কিছু কিছু বিষয় বাদে তিনি তাঁর স্বামীর শাসননীতির সাথে একমত হতে পারেনি। ওয়েস্ট ভার্জিনিয়ার আর্থারডেল এলাকায় পরীক্ষামূলকভাবে বেকার খনি শ্রমিকদের পরিবারদেরকে নিয়ে একটি সমাজ ব্যবস্থা গড়েন যা পরবর্তীতে ব্যর্থতায় পর্যবসিত হয়। কর্মক্ষেত্রে নারীর অবস্থান নিয়ে পরামর্শমূলক কথকতা, আফ্রো-আমেরিকান ও জাপান-আমেরিকানদের নাগরিক অধিকার এবং দ্বিতীয় বিশ্বযুদ্ধের শরণার্থীদের অধিকার নিয়ে ভূমিকা রেখেছেন তিনি।


title: এলিয়ানর রুজভেল্ট

text: স্বামীর মৃত্যুর পর এলিয়ানর তাঁর জীবনের বাকী সময়টুকুতে রাজনৈতিক আন্দোলনের সাথে জড়িত ছিলেন। তিনি মার্কিন প্রশাসনকে নবগঠিত জাতিসংঘে যোগ দিতে ক্রমাগত চাপ প্রয়োগ করেন। এছাড়াও তিনি জাতিসংঘের ধারণাকে সমর্থন যুগিয়েছেন এবং পরবর্তীকালে জাতিসংঘে মার্কিন যুক্তরাষ্ট্রের প্রথম প্রতিনিধিরূপে মনোনীত হয়েছিলেন। মানবাধিকার বিষয়ে জাতিসংঘের কমিশনে প্রথম সভাপতিত্ব করেন তিনি। সার্বজনীন মানবাধিকার সনদের খসড়া নীতিমালার সাথে অন্যান্যদের সাথে তিনিও ওতপ্রোতভাবে জড়িত ছিলেন। এরপর তিনি জন এফ. কেনেডি প্রশাসনের "নারীর মর্যাদা শীর্ষক প্রেসিডেনশিয়াল কমিশনের" সভাপতির দায়িত্ব পালন করেন। এলিয়ানর রুজভেল্ট মারা যাবার পর তাঁকে "বিশ্বে প্রভাববিস্তাকারী অন্যতম নারী" ও "বিশ্বের সর্বত্র সম্মানীয়া" হিসেবে অভিহিত করা হয়ে থাকে। ১৯৯৯ সালে তিনি গলাপ'স কর্তৃক "বিংশ শতকের সেরা ব্যক্তিত্বদের একজনরূপে" শীর্ষ দশে স্থান পান।


title: ২০০৮ বাংলাদেশ জাতীয় ফুটবল দলের ফলাফল

text: এই নিবন্ধটি ২০০৮ সালে বাংলাদেশ জাতীয় ফুটবল দলের ফলাফলের বিবরণ।


title: আবাহনী লিমিটেড

text: আবাহনী লিমিটেড বলতে যে নিবন্ধসমূহ বোঝানো হতে পারে—


title: শেখ জামাল ধানমন্ডি ক্লাব

text: লেফটেন্যান্ট শেখ জামাল ধানমন্ডি ক্লাব লিমিটেড ঢাকা ধানমন্ডির একটি ক্রীড়া ক্লাব। ক্লাবটির প্রতিষ্ঠাতার নাম যোগ করার আগে এটি ধানমন্ডি ক্লাব হিসেবে পরিচিত ছিল। ২০১০ সাল ক্লাবটি শেখ জামাল ধানমন্ডি ক্লাব নামে আত্মপ্রকাশ করে। তারা বাংলাদেশ প্রিমিয়ার লীগের বর্তমান চ্যাম্পিয়ন। ২০১৪ সালের ভারতের আইএফএ শিল্ডে তারা রানার-আপ হয়।


title: শেখ জামাল ধানমন্ডি ক্লাব

text: ২০১০ সালে ধানমন্ডি ক্লাব শেখ জামাল ধানমন্ডি ক্লাব নাম নিয়ে বাংলাদেশের ঘরোয়া ফুটবলে খেলা শুরু করে। ২০০৯-১০ মৌসুম থেকে প্রথম মাঠে নামে দলটি।


title: শেখ জামাল ধানমন্ডি ক্লাব

text: ২০১৩ সালে বঙ্গবন্ধু জাতীয় স্টেডিয়ামে আটবারের চ্যাম্পিয়ন আবাহনীকে ৩-০ গোলে হারিয়ে ফেডারেশন কাপ জয় করে শেখ জামাল ধানমন্ডি ক্লাব। ২০১০ সাল থেকে পরপর চার বছর ফেডারেশন কাপের ফাইনাল খেলে শেখ জামাল। ২০১০-এ প্রথমবার আবাহনীর কাছে হেরে যায় ৫-৩ গোলে। ২০১১ সালে বিজেএমসিকে ৩-১ গোলে হারিয়ে প্রথমবারের মতন চ্যাম্পিয়ন হয়।


title: শেখ জামাল ধানমন্ডি ক্লাব

text: ২০০০ সালে শেখ জামাল ধানমন্ডি ক্লাব বুদ্ধ সুব্বা গোল্ডকাপ জয় করে। সেই প্রতিযোগিতাতে অবশ্য দলটি ধানমন্ডি ক্লাব নামেই খেলেছিল।


title: শেখ জামাল ধানমন্ডি ক্লাব

text: ২০১১ সালে পোখারা স্টেডিয়ামে টুর্নামেন্টের ফাইনালে শেখ জামাল ১-০ গোলে পরাজিত করে নেপাল আর্মিকে। নির্ধারিত ৯০ মিনিটে গোলশূন্যভাবে শেষ হলে খেলা গড়ায় অতিরিক্ত সময়ে। ১০৫ মিনিটে নাইজেরিয়ান ফরোয়ার্ড ইয়োকো গোল করে শেখ জামালকে এনে দেন প্রথম পোখারা কাপের শিরোপা। চ্যাম্পিয়ন হওয়ায় ২ লাখ ৫০ হাজার রুপি পুরস্কার পায় শেখ জামাল ধানমণ্ডি ক্লাব। কাঠমান্ডুর বাইরে সবচেয়ে বেশি প্রাইজমানির টুর্নামেন্ট পোখারা কাপ।


title: শেখ জামাল ধানমন্ডি ক্লাব

text: ২০১৪ সালে ভারতের আইএফএ শিল্ড কাপের ফাইনালে ওঠে শেখ জামাল। ফাইনালে ওঠার জন্য শেখ জামাল ধানমন্ডি ক্লাব ইস্ট বেঙ্গল ও মোহনবাগান ফুটবল দলকে হারায় । ফাইনালে কলকাতা মোহামেডানের কাছে সনি নর্দের বিতর্কিত লাল কার্ডের সুবাদে টাইব্রেকারে গড়ানো ম্যাচে পরাজিত হয় ।


title: শেখ জামাল ধানমন্ডি ক্লাব

text: ২০১৪ সালে ভুটানে অনুষ্ঠিত কিংস কাপ জয় করে শেখ জামাল ক্লাব । তারা গ্রুপ পর্বে ভারতের মোহনবাগান,ভুটানের দ্রুক ইউনাইটেড এবং থাইল্যান্ডের নাখন রাতসাজিং মাজদা দলকে নিয় গড়া গ্রুপ থেকে ২ জয় এবং ১ ড্র নিয়ে সেমিফাইনালে ওঠে । সেমিতে নেপালের মানাং মারসিয়ানদি এবং ফাইনালে ভারতের পুনে এফসি কে হারিয়ে শেখ জামাল ধানমন্ডি ক্লাব চ্যাম্পিয়ন হয় ।


title: শেখ জামাল ধানমন্ডি ক্লাব

text: বাংলাদেশের জাতীয় দলের ফুটবলাররা ছাড়াও হাইতিয়ান স্ট্রাইকার সনি নর্দে, ওয়েডসন এবং নাইজেরিয়ার ডালিংটনও নিয়মিত খেলেন শেখ জামালের হয়ে।


title: তড়িৎ ক্ষেত্র

text:
তড়িৎ ক্ষেত্র (Electric Field) কোন বৈদ্যুতিকভাবে আহিত কণা যেখানে অবস্থান করে সেখানে তার চারিদিকে যতদূর পর্যন্ত তার বলের প্রভাব (সে আকর্ষণ জনিতও হতে পারে, আবার বিকর্ষণ জনিতও হতে পারে) বিস্তৃত থাকে, সেই অঞ্চলকে বলা হয় তড়িৎ ক্ষেত্র।
একটি বৈদ্যুতিক ক্ষেত্রের বৈদ্যুতিকভাবে আহিত কণার জন্য অথবা সময়ের সাথে চৌম্বক ক্ষেত্রের পরিবর্তনের জন্য হতে পারে।
এটি একটি ভেক্টর রাশি।
বৈদ্যুতিক ক্ষেত্র উপরিপাত নীতি মেনে চলে।
একটি বিন্দুতে তড়িৎ ক্ষেত্র E তড়িৎ বিভবের(V) ঋণাত্মক গ্রেডিয়েন্টের সমান


title: ম্যারিসা ম্যায়ের

text: ম্যারিসা ম্যায়ের (উচ্চারণ: ; জন্ম: ৩০ মে, ১৯৭৫) একজন আমেরিকান ব্যবসায়িক নির্বাহী। তিনি বিশ্বখ্যাত ইন্টারনেট সেবাদাতা প্রতিষ্ঠান ইয়াহু! এর প্রধান নির্বাহী কর্মকর্তা। তার আগে তিনি গুগলের একজন নির্বাহী কর্মকর্তা ও মুখপাত্র হিসেবে দীর্ঘ দিন কাজ করেছেন। ফরচুন ৫০০ নামক একটি প্রতিষ্ঠানের সর্বোকনিষ্ঠ প্রধান নির্বাহী কর্মকর্তা হোন। এবং "ফরচুন পত্রিকা" কর্তৃক ২০১২ সালের যুক্তরাষ্ট্রের ক্ষমতাবান মহিলা ব্যবসায়ী ব্যক্তিত্বের মধ্যে ১৪ তম হন।


title: ওরিয়ান্থি

text: ওরিয়ান্থি প্যানাগারিস (জন্ম ১৯৮৫ সালের ২২ জানুয়ারি) গ্রিক-অস্ট্রেলিয়ান গিটারিস্ট। বিশ্বে যেসব মেয়ে গিটারিস্ট হিসেবে নিজেদের যোগ্যতা সবার সামনে তুলে ধরেছেন তার মধ্যে ওরিয়ান্থি অন্যতম।


title: ওরিয়ান্থি

text: ওরিয়ান্থি দক্ষিণ অস্ট্রেলিয়ার অ্যাডিলেডে জন্মগ্রহণ করেছিলেন। মাত্র তিন বছর বয়সে তিনি পিয়ানো শেখা শুরু করেন। বাবার আগ্রহেই তাঁর গিটার শেখার শুরু। ১১ বছর বয়সে তিনি ইলেকট্রিক গিটার হাতে নেন। মাত্র ১৪ বছর বয়সেই ইংল্যান্ডে ও ফ্রান্সের বিভিন্ন ব্যান্ডের সঙ্গে বাজানোর অভিজ্ঞতা হয় তাঁর। ওরিয়ান্থি জীবনে প্রথমবারের মতো মঞ্চে গিটার বাজান স্টিভ ভাই নামে একজন বিশ্ববিখ্যাত গিটারিস্টের অনুষ্ঠানে। এরপর ১৮ বছর বয়সে তাঁর সৌভাগ্য হয় কার্লোস সান্টানা নামে আরেক বিশ্ববিখ্যাত গিটারিস্টের সঙ্গে বাজানোর। ২০০৩ সালের ৩০ মার্চ মেমোরিয়াল ড্রাইভ কনসার্টের শুরুতে শব্দ পরীক্ষা করার সময় সান্টানা ওরিয়ান্থিকে মঞ্চে উঠে তাঁর সঙ্গে বাজাতে বলেন। পরে তিনি ওরিয়ান্থিকে ওই অনুষ্ঠানে তাঁর সঙ্গে কিছুক্ষণ বাজানোর জন্য আমন্ত্রণ করেন।.


title: ওরিয়ান্থি

text:
ওরিয়ান্থির জীবনের মোড় ঘোরানোর মতো আরও কিছু সাফল্যের মধ্যে আছে ৫১তম বার্ষিক গ্র্যামি অ্যাওয়ার্ডসে বাজানো। ওখানে তিনি ক্যারি আন্ডারউডের লিড গিটারিস্ট হিসেবে ছিলেন। পরবর্তী সময়ে ক্যারি আন্ডারউডে তাঁকে নিয়মিত বাজানোর আমন্ত্রণ জানানো হয়।
বিশ্ব-বিখ্যাত পপ-সম্রাট মাইকেল জ্যাকসন ইউটিউবে ওরিয়ান্থির ভিডিও দেখেন। মাইকেল জ্যাকসনের সঙ্গে ওরিয়ান্থির বাজানোরও কথা হয়েছিল। গ্র্যামি অ্যাওয়ার্ডের ওই অনুষ্ঠানের দিনেও মাইকেল জ্যাকসনের দল তাঁর বাজানো দেখে এবং তাঁর সঙ্গে চুক্তিবদ্ধ হয়। ‘দিস ইজ ইট’ নামের মাইকেল জ্যাকসনের কনসার্ট হওয়ার আগেই অবশ্য মাইকেল জ্যাকসন মৃত্যুবরণ করেন। ওরিয়ান্থি বিশ্বের অনেক নামকরা সংগীতশিল্পীর সঙ্গে কাজ করেছেন। বলিউডের রকস্টার চলচ্চিত্রের সাদ্দা হক গানের জন্য এ আর রহমানের সঙ্গেও তিনি কাজ করেন।


title: ওরিয়ান্থি

text: ২০০৫ সালে পল রিড স্মিথের (পিআরএস) কাছে কার্লোস সান্টানা ওরিয়ান্থিকে তুলে ধরেন। এর পরই ওরিয়ান্থির নামেও পিআরএসের কয়েকটি গিটার মডেল বাজারে আসে। ওরিয়ান্থি বর্তমানে অ্যালিস কুপারের ব্যান্ডের স্থায়ী সদস্য হিসেবে গিটার বাজাচ্ছেন।


title: পালকি

text: পালকি () এক ধরনের বিলাসবহুল যানবাহন যাতে আরোহণ করে ধনীকগোষ্ঠী কিংবা সম্ভ্রান্তবংশীয় ব্যক্তিগণ এক স্থান থেকে অন্য স্থানে ভ্রমণ করে থাকেন। চাকাবিহীন যানবাহন হওয়ায় মনুষ্য শক্তি প্রয়োগে অর্থাৎ কয়েকজন ব্যক্তি ঘাড়ে বহন করে পালকিকে ঝুলন্ত অবস্থায় স্থানান্তরে অগ্রসর হন। যিনি পালকির ভার বহন করেন, তিনি পালকি বেহারা নামে অভিহিত হন। প্রথমদিকে দেব-দেবীকে আরোহন কিংবা দেবমূর্তি বহনের উদ্দেশ্যে এরূপ যানবাহন তৈরী করা হয়েছিল বলে ধারনা করা হয়। অনেক মন্দিরেই পালকি সহযোগে দেবতাদের বহনের দৃশ্যমালা ভাস্কর্য আকারে তুলে ধরার দৃশ্য চিত্রিত করা হয়েছে। পরবর্তীকালে এটি মূখ্যতঃ ইউরোপীয় উচ্চ শ্রেণীর সম্ভ্রান্ত ব্যক্তি ও ভদ্রমহিলাগণ ভারতীয় উপমহাদেশে রেলগাড়ী প্রবর্তনের পূর্ব পর্যন্ত চলাফেরা করতেন। আধুনিককালে পালকির ব্যবহার নেই বললেই চলে। তবুও সীমিত আকারে ভারতীয় উপমহাদেশে বিবাহ অনুষ্ঠান, তীর্থযাত্রা ইত্যাদি অনুষ্ঠানে ব্যবহার করতে দেখা যায়।


title: পালকি

text: প্রাচীন রোমে "লেটিকা", চীনে "জিয়াও", ভিয়েতনামে "কিউ", ইংল্যান্ডে "সিড্যান চেয়ার", স্পেনে "লিটারা", ফ্রান্সে "পালানকুইন", পর্তুগালে "লিটেইরা", থাইল্যান্ডে "ওহ", কোরিয়ায় "গামা", জাপানে "নোরিমোনো", তুরস্কে "টাহটিরেভান" ইত্যাদি নামে পালকি পরিচিত হয়ে আসছে।


title: পালকি

text: ইউরোপে পালকিকে শোবার উপযোগী করে উন্মুক্ত কিংবা বন্ধ অবস্থায় নির্মাণ করা হতো। দুইটি শক্ত খুঁটি সহযোগে প্রান্ত সীমায় পালকি বেহারা কিংবা ভারবাহী জন্তুর মাধ্যমে টেনে নেয়া হতো। ধারনা করা হয় যে, স্লেজচালিত গাড়ীর ধারনা থেকে পালকি পরিবহনটির বুৎপত্তি ঘটেছে। মিশরীয় চিত্রকর্মে এর প্রকাশ ঘটেছে। পরবর্তীতে তা পারস্য রাজ্যেও ব্যবহৃত হয়। এ সংক্রান্ত বিষয়াদি ঈশা সম্বন্ধীয় পুস্তকাদিতে তুলে ধরা হয়েছে। প্রাচ্য দেশসমূহে এ বাহনটি পালকিরূপে পরিচিতি পায়। মূলতঃ প্রাচীন রোমের সম্রাজ্ঞী এবং সিনেটরদের স্ত্রীদের ন্যায় সম্ভ্রান্ত বংশীয় এবং উচ্চ মর্যাদাসম্পন্ন ব্যক্তিদের জন্যে বরাদ্দ ছিল পালকি। কিন্তু সাধারণ লোকদের জন্যে এ পরিবহন ব্যবহার নিষিদ্ধ করা হয়। সপ্তদশ শতকে ইউরোপে পালকি পর্যাপ্ত পরিমাণে ছিল; মজবুত নির্মাণশৈলী এবং ব্যক্তিগত গোপনীয়তা বজায়সহ উভয় খুঁটিতে চামড়ার বর্ম আচ্ছাদন করা হয়। পরবর্তীকালে গুরুতর অসুস্থ রোগী ও আঘাতপ্রাপ্ত ব্যক্তিদেরকেও পালকি ব্যবহারের অনুমতি দেয়া হয়।


title: পালকি

text: লন্ডনে পালকিকে সিড্যান চেয়ার নামে আখ্যায়িত করা হয়। এজাতীয় পালকিতে একজন ব্যক্তির জন্যে একটি চেয়ার অথবা জানালা সহযোগে ক্যাবিন রাখার উপযোগী করে তৈরী করা হয়। এর সামনে ও পিছনে কমপক্ষে দুইজন লোক ভার বহন করে নিয়ে যেতো। ভারবহনকারী "চেয়ারম্যানরূপে" পরিচিতি পেতেন। ঊনবিংশ শতকে এসে তা খুবই কম দৃশ্যমান ছিল। কিন্তু মর্যাদাসম্পন্ন পরিবহনরূপে কয়েক শতক এর ব্যবহার ছিল যাতে অবরুদ্ধ নারীগণ যাত্রী হতেন। রাতের বেলায় মশাল সহকারে লিঙ্ক-বয় পালকির সামনে থেকে পথ নির্দেশ করতো। ১৯৭০-এর দশকে উদ্যোক্তা এবং বাথউইকের অধিবাসী "জন কানিংহ্যাম" সংক্ষিপ্তকালের জন্য সিড্যান চেয়ারের পুণঃপ্রচলন ঘটিয়েছিলেন।


title: পালকি

text: চীনে সনাতনী ধারায় সিড্যান চেয়ারের উপযোগিতা রয়েছে। সাধারণতঃ তা ভাড়া করে বিয়ের অনুষ্ঠানে ব্যবহার করা হয়। লাল সিল্ক দিয়ে মোড়ানো অবস্থায় কনেকে নিয়ে আসা হয়। একসময় হংকংয়ে সিড্যান চেয়ার জনসমক্ষে ব্যবহৃত হতো। জনসাধারণের জন্যে ব্যবহৃত চেয়ারের জন্য নিবন্ধন করতে হতো। পাশাপাশি করও প্রদান করতে হতো। ব্যক্তিগত চেয়ার বা পালকি ব্যবহারকারীকে উচ্চ মর্যাদাসম্পন্ন ব্যক্তি হিসেবে গণ্য করা হতো। সরকারী কর্মকর্তারা এ পালকিতে কত জন বেহারার দরকার হতে পারে তা নির্ধারণ করতেন।


title: পালকি

text: দক্ষিণ এশিয়ায় পালকি শব্দটি এসেছে সংস্কৃত শব্দ পালঙ্ক থেকে যার অর্থ বিছানা বা খাঁট। আনুমানিক খ্রীষ্ট-পূর্ব ২৫০ সালে রামায়ণে পালকির কথা তুলে ধরা হয়েছে। ১৯৩০-এর দশকে চাকাঁচালিত রিকশার প্রচলন ঘটে। এরফলে পালকি তার গুরুত্ব হারাতে শুরু করে।


title: পালকি

text: ইন্দোনেশিয়ার জাভা সম্প্রদায়ে পালকির প্রচলন রয়েছে। দুই খুঁটিতে গড়া "জোলি" বেহারারা কাঁধে করে পারাপার করতেন এবং যে-কোন যাত্রী অর্থের বিনিময়ে ভ্রমণ করতে পারতেন।


title: ২০০৯ বাংলাদেশ জাতীয় ফুটবল দলের ফলাফল

text: এই নিবন্ধটি ২০০৯ সালে বাংলাদেশ জাতীয় ফুটবল দলের ফলাফলের বিবরণ।


title: হার্বিন আন্তর্জাতিক বরফ এবং তুষার ভাস্কর্য উৎসব

text: হারবিন বরফ উৎসব () হচ্ছে চীনের উত্তর-পূর্বাঞ্চলের শহর হার্বিনের শীতল-স্থাপত্য। জিলিয়ান প্রদেশের হার্বিন শহরের জিনগুয়েতান ন্যাশনাল ফরেস্ট নামের লেক ঘেরা পার্কে এ উত্সবের আয়োজন করা হয়ে থাকে। প্রতিবছর জানুয়ারির ৫ তারিখ থেকে হার্বিনে প্রদেশের হেলোজিঙ্গ শহরে আয়োজিত হয় হার্বিন ইন্টারন্যাশনাল আইস অ্যান্ড স্নো স্কাল্পচার ফেস্টিভ্যাল এবং এটি চলে ফেব্রুয়ারি ২৫ তারিখ পর্যন্ত। উৎসবের গোড়াপত্তন হয়েছিল ১৯৬৩ সালে। তবে টানা আয়োজিত হচ্ছে ১৯৮৫ সাল থেকে।


text: সাইবেরিয়ার খুব কাছেই হারবিন শহর। গ্রীষ্মে হারবিনের গড় তাপমাত্রা থাকে ২১ দশমিক ২ ডিগ্রি সেলসিয়াস। শীতকালে থাকে মাইনাস ১৬ দশমিক ৮ ডিগ্রি। বার্ষিক সর্বনিম্ন তাপমাত্রা নামতে পারে মাইনাস ৩৫ ডিগ্রি সেলসিয়াস পর্যন্ত। আর হারবিন শহরের পাশ দিয়ে বয়ে গেছে সোংহুয়া নদী।


text:
হারবিন উৎসবে থাকে নানা আয়োজন। তার মধ্যে প্রধান আকর্ষণ হলো বরফের অট্টালিকা আর স্থাপত্য। এ ছাড়া থাকে তুষার দিয়ে গড়া পৌরাণিক সব চরিত্র, বিভিন্ন প্রাণীর অবয়ব কিংবা প্রাচীন প্রাসাদ। সোংহুয়া নদী থেকে দুই-তিন ফুট চওড়া বরফের চাঁই এনে তৈরি করা হয় অট্টালিকাগুলো। বরফ কাটতে ব্যবহূত হয় বিশেষ বিশেষ বাটালি, কুঠার ও করাত। আর বরফগুলো আলোকভেদী করার জন্য শিল্পীরা ব্যবহার করেন বিশুদ্ধ পানি। অট্টালিকাগুলো দাঁড়িয়ে গেলে সাজানো হয় বর্ণিল আলো দিয়ে। ব্যবহার করা হয় লেজার।
হারবিন ইন্টারন্যাশনাল আইস অ্যান্ড স্নো স্কাল্পচার ফেস্টিভ্যালে থাকে কয়েকটি বিভাগ। একেকটি বিভাগে চলে একেক রকম ‘শীতল প্রদর্শন’। যেমন আইস অ্যান্ড স্নো ওয়ার্ল্ডে গেলে দেখা মেলে দুনিয়ার সবচেয়ে বড় ও মজার মজার সব বরফ-ভাস্কর্য। ঝাওলিন পার্কে গেলে চোখ জুড়াবে বরফের বিচিত্র লণ্ঠন দেখে। তুষারের অন্য রূপ চোখে পড়ে সান আইল্যান্ড সিনিক এরিয়ায়। তুষার-জাদুঘরও আছে।


title: ২০১২ বাংলাদেশ জাতীয় ফুটবল দলের ফলাফল

text: এই নিবন্ধটি ২০১২ সালে বাংলাদেশ জাতীয় ফুটবল দলের ফলাফলের বিবরণ।


title: ২০১০ বাংলাদেশ জাতীয় ফুটবল দলের ফলাফল

text: এই নিবন্ধটি ২০১০ সালে বাংলাদেশ জাতীয় ফুটবল দলের ফলাফলের বিবরণ।


title: মোল্লা ওমর

text: মোল্লা ওমর (, "মোল্লা মোহাম্মদ ওমর মুজাহিদ"; ১৯৫০–১৯৬২ – ২৩ এপ্রিল ২০১৩), পুরো নাম মোল্লা মোহাম্মদ ওমর। পাকিস্তান ও আফগানিস্তানের বিশাল অঞ্চলজুড়ে সন্ত্রাসী তৎপরতা চালানো প্রধান জঙ্গি সংগঠন তালেবানের আধ্যাত্মিক নেতা। ১৯৯৬ থেকে ২০০১ সাল পর্যন্ত আফগানিস্তানে তালেবান সরকারের কার্যত প্রধান ছিলেন তিনি। তাকে বলা হতো সরকারের সর্বোচ্চ পরিষদের প্রধান। তালেবান শাসিত ইসলামী আমিরাতে আমিরুল মুমিনিন (বিশ্বাসীদের নেতা) বলে মানা হতো তাকে। পাকিস্তান, সৌদি আরব এবং সংযুক্ত আরব আমিরাতও তাকে ও তার সরকারকে স্বীকৃতি দিয়েছিল। মনে করা হয়, পাকিস্তানে সন্ত্রাসী হামলা ছাড়াও এবং আফগানিস্তানে কারজাই সরকার এবং ন্যাটোর বিরুদ্ধে বিভিন্ন সময় হামলার নেতৃত্ব দিয়ে যাচ্ছেন মোল্লা ওমর। মনে করা হয়, পাকিস্তানে সন্ত্রাসী হামলা ছাড়াও এবং আফগানিস্তানে কারজাই সরকার এবং ন্যাটোর বিরুদ্ধে বিভিন্ন সময় হামলার নেতৃত্ব দিয়ে যাচ্ছেন মোল্লা ওমর।


title: মোল্লা ওমর

text:
মোল্লা ওমরের সঠিক জন্মতারিখ জানা যায় না। তবে ১৯৫৯ সালের কোনো এক সময় কান্দাহারের নিকটবর্তী শহর নোদেহতে তার জন্ম। তিনি জন্ম নিয়েছেন আফগানিস্তানের এক গরিব ভূমিহীন পরিবারে। বড় হয়েছেন কান্দাহার প্রদেশের ছোট্ট গ্রাম মেইওয়ান্দে, মাটির দেয়ালঘেরা কুটিরে। তিনি স্থানীয় ঘিলজাইয়ে গোষ্ঠীর একটি অংশ হোতাক উপজাতীর সদস্য। আফগানিস্তানের সবচেয়ে বড় নৃতাত্ত্বিক গোষ্ঠী পশতুনেরই একটি শাখা এটি। জন্মের আগেই বাবা মারা যাওয়ায় কমবয়সেই পরিবারের দায়িত্ব কাঁধে নিতে হয় ওমরকেই।
তিনি আফগানিস্তানের দারুল উলুম হাক্কানি মাদরাসায় পড়াশুনা করেছেন বলেও জানা যায়।


title: মোল্লা ওমর

text: মোল্লা ওমর প্রথম অস্ত্র ধরেন সাবেক সোভিয়েত ইউনিয়নের বিরুদ্ধে। নেক মোহাম্মদের নেতৃত্বে মুজাহেদিন গ্রুপ হরকাত-ই-ইনকিলাব-ই-ইসলাম এ যোগ দেন তিনি। সোভিয়েতদের সমর্থনে ক্ষমতায় থাকা নজিবুল্লাহ সরকারের বিরুদ্ধে ১৯৮৯ থেকে ১৯৯২ সাল পর্যন্ত তিনি যুদ্ধ করেছেন। যুদ্ধে চারবার আহত হন ওমর। সোভিয়েতবিরোধী আফগানযুদ্ধে পানজোয়াই জেলার সাংসারে এক সংঘর্ষের সময় তিনি এক চোখ হারান। অন্য এক সূত্রে জানা যায়, ১৯৮৬ সালে জালালাবাদ যুদ্ধে তিনি চোখ হারান। অথবা ১৯৮৯ Battle of Jalalabad. এরপর যুদ্ধ শেষে পাকিস্তানের সীমান্ত শহর কুয়েটায় একটি মাদ্রাসাতে শিক্ষকতা করেন ওমর। তখন থেকে তিনি মোল্লা নামে পরিচিত। পরে তিনি করাচিতে বিনুরি মসজিদের ইমাম হিসেবে দায়িত্ব পালন করেন। আর সেখানেই প্রথমবারের মতো ওসামা বিন লাদেনের সঙ্গে সাক্ষাৎ হয় তার, পরে ঘনিষ্টতা। আফগান মুজাহিদিনের অন্য নেতাদের মতো তিনি পশতু ভাষায় কথা বলেন না, বলেন আরবিতে। বিখ্যাত মিশরীয় ইসলামী ব্যক্তিত্ব শেখ আব্দুল্লাহ আজ্জামের একজন বড় ভক্ত তিনি।


title: মোল্লা ওমর

text: ১৯৮৯ সালে সোভিয়েত ইউনিয়ন আফগানিস্তান থেকে সৈন্য প্রত্যাহার করে নিলে দুর্বল নজিবুল্লাহ সরকারের পতন ঘটে ১৯৯২ সালে। তবে এরপরেই আফগানিস্তানজুড়ে শুরু হয় বিশৃঙ্খলা আর নৈরাজ্য। আফগান মুজাহিদিন বিভিন্ন দল-উপদলে বিভক্ত হয়ে যায়। ওই সঙ্কট মুহূর্তে মোল্লা ওমর সিঙ্গেসরে ফিরে আসেন। প্রায় অর্ধশত মাদ্রাসাছাত্র নিয়ে একটি সশস্ত্র সংগঠন গড়ে তোলেন। এ দলটিই তালেবান (ছাত্র) নামে পরিচিত। সংগঠনের সদস্য সংগ্রহ করা হতো আফগানিস্তানের বিভিন্ন মাদ্রাসা এবং শরণার্থী শিবির থেকে। গৃহযুদ্ধের সময় ছড়িয়ে পড়া ব্যাপক দুর্নীতির বিরুদ্ধে আন্দোলন গড়ে তোলায় খুব শিগগির দেশে জনপ্রিয় হয়ে ওঠে তালেবান। ১৯৯৪ সালের নভেম্বরে কান্দাহার প্রদেশ এবং পরের বছর সেপ্টেম্বরে হেরাত দখল করে নেয় তালেবান।.


title: মোল্লা ওমর

text:
তালেবানের কর্মী-সমর্থক দিন দিন বাড়তে থাকে। আফগানিস্তানের অনেক এলাকা তাদের নিয়ন্ত্রণে চলে আসে। ১৯৯৬ সালের এপ্রিলে সমর্থকরা ওমরকে আমির-উল-মুমেনিন
(أمير المؤمنين, "বিশ্বাসীদের নেতা") উপাধিতে ভূষিত করে। এরপর ১৯৯৬ সালে তার হাতে কাবুলের পতন ঘটে। ১৯৯৭ সালের অক্টোবরে আফগানিস্তানকে ইসলামি রাষ্ট্র ঘোষণা করা হয়। আরব দেশের মধ্যে সৌদি আরব, সংযুক্ত আরব আমিরাত এবং পাকিস্তান তালেবান সরকারকে স্বীকৃতি দেয়। যদিও তখনও উত্তর-পূর্বাঞ্চলে গৃহযুদ্ধ চলছিল। অত্যন্ত ধর্মপরায়ণ এবং অনাড়ম্বর জীবনযাপনে অভ্যস্ত মোল্লা ওমর ‘৯৬ থেকে ২০০১ পর্যন্ত সময়ে মাত্র দুইবার কাবুল সফর করেছেন। বেশিরভাগ সময়ই তিনি কান্দাহারে অবস্থান করতেন। ওমরের একটি বিখ্যাত উক্তি এখানে উল্লেখযোগ্য; তিনি বলতেন, ‘সব তালেবানই প্রগতিশীল। দুইটি বিষয়: চরমপন্থা এবং রক্ষণশীলতা। এ দুটি থেকে আমরা মুক্ত। এর ভিত্তিতে আমরা সবাই প্রগতিশীল, মধ্যপন্থা অবলম্বনকারী।’


title: মোল্লা ওমর

text: আফগানিস্তানে ২০০১ সালের অক্টোবরে ইঙ্গ-মার্কিন যৌথ সামরিক আক্রমণ শুরু হলে মোল্লা ওমর আত্মগোপন করেন। এরপর তার অবস্থান সঠিকভাবে জানা যায়নি। তবে ধারণা করা হতো, আফগানিস্তান অথবা পাকিস্তানের পশতুন উপজাতি এলাকায় তিনি আত্মগোপন করে আছেন। তার অবস্থা সম্পর্কে তথ্য দাতাকে এক কোটি ডলার পুরস্কার দেওয়ার ঘোষণা দিয়েছিল যুক্তরাষ্ট্র।


title: মোল্লা ওমর

text: আফগানিস্তান আক্রমণের শুরুতেই কান্দাহারে ওমরের বাড়িতে বোমা ফেলা হয়। হামলায় তার সৎপিতা এবং ১০ বছর বয়সী শিশুপুত্র নিহত হয়।


title: বাংলাদেশের ফুটবল ক্লাবের তালিকা

text:
বাংলাদেশে প্রায় ৪১০০ ফুটবল খেলার ক্লাব আছে।
এখানে জাতীয় পর্যায়ে বিভিন্ন লীগ বা টুনামেন্টে খেলা দলগুলোর তালিকা দেওয়া হল:


title: কাম্প ন্যু

text: কাম্প ন্যু (, "নতুন মাঠ", যা ন্যু কাম্প নামেও পরিচিত।) এটি একটি ফুটবল স্টেডিয়াম, যা স্পেনের বার্সেলোনা শহরে অবস্থিত। এটি ১৯৫৭ সাল থেকে ফুটবল ক্লাব বার্সেলোনার ঘরের মাঠ হিসেবে ব্যবহৃত হয়ে আসছে। এর দর্শক ধারন ক্ষমতা ৯৯,৩৫৪।


title: কাম্প ন্যু

text: এটি ইউরোপের বৃহত্তম এবং বিশ্বের ত্রয়োদশ বৃহত্তম স্টেডিয়াম। এই স্টেডিয়ামে অসংখ্য আন্তর্জাতিক খেলা অনুষ্ঠিত হয়েছে। যার মধ্য রয়েছে দুইটি চ্যাম্পিয়ন্স লীগ ফাইনাল। এছাড়া ১৯৯২ গ্রীষ্মকালীন অলিম্পিকের ফুটবলও এই স্টেডিয়ামে অনুষ্ঠিত হয়।


title: কাম্প ন্যু

text: কাম্প ন্যু-এর নির্মাণ কাজ শুরু হয় ১৯৫৪ সালের ২৮ মার্চ। পরিকল্পনা অনুযায়ী এস্তাদি দেল এফসি বার্সেলোনা নাম দেওয়ার কথা থাকলেও, অধিক জনপ্রিয় কাম্প ন্যু নামই ব্যবহার করা হত। ১৯৫০ সালে, বার্সেলোনা চুক্তি করে কুবালার সাথে, যাকে বার্সেলোনার ইতিহাসে অন্যতম সেরা খেলোয়াড় বলা হয়। তিনি একটি বড় স্টেডিয়াম নির্মাণের জন্য অধিক প্রেরণা প্রদান করেন।


title: কাম্প ন্যু

text: বার্সেলোনার গভর্নর ফিলাইপ একিডো কলুঙ্গা এর ভিত্তি প্রস্তর স্থাপন করেন। সেসময় প্রায় ৬০,০০০ বার্সা সমর্থক সেখানে উপস্থিত ছিলেন। নির্মাণ কাজ সম্পন্ন হতে সময় লাগে তিন বছর এবং মোট ব্যয় হয় ২২৮ মিলিয়ন স্পেনীয় পেসেতা। যা ছিল মূল বাজেটের ৩৩৬ শতাংশ। স্টেডিয়ামটি আনুষ্ঠানিকভাবে চালু করা হয় ১৯৫৭ সালের ২৪ সেপ্টেম্বর। স্টেডিয়ামের উদ্বোধনী প্রীতি খেলায় লেজিয়া ওয়ারসওকে ৪–২ ব্যবধানে হারায় বার্সেলোনা।


title: কাম্প ন্যু

text: ১৯৭২ সালের মে মাসে, কাম্প ন্যুতে কাপ উইনার্স কাপের ফাইনাল অনুষ্ঠিত হয়; এতে মুখোমুখি হয় রেঞ্জার্স এবং ডায়নামো মস্কো। খেলায় রেঞ্জার্স ৩–২ ব্যবধানে জয় লাভ করে। ১৯৭০ এর দশক বার্সেলোনার জন্য একটি সন্ধিক্ষন ছিল। ১৯৭৩ সালে তারা ইয়োহান ক্রুইফের সাথে চুক্তি করে। এর দুই বছর পর স্টেডিয়ামে বৈদ্যুতিক স্কোরবোর্ড স্থাপন করা হয়।


title: কাম্প ন্যু

text: ১৯৮২ বিশ্বকাপের প্রস্তুতি হিসেবে ১৯৮০ সালে স্টেডিয়ামের সম্প্রসারন করা হয়। ফলে স্টেডিয়ামের মোট ধারনক্ষমতা দাড়ায় ১১৫,০০০। প্রত্যেকটি ইটে সামান্য অর্থের বিনিময়ে সমর্থকদের নিজেদের নাম অন্তর্ভুক্ত করার সুযোগ প্রদান করে বার্সেলোনা অর্থ সংগ্রহ করে। এই পরিকল্পনাটি সমর্থকদের মধ্যে জনপ্রিয়তা অর্জন করে এবং অসংখ্য সমর্থক এই অর্থ পরিশোধ করেন। পরে এটি বিতর্কের কেন্দ্রবিন্দুতে পরিণত হয়, যখন মাদ্রিদের সংবাদ মাধ্যম প্রচার করে যে স্টেডিয়ামের একটি ইটে রিয়াল মাদ্রিদের প্রাক্তন প্রেসিডেন্ট এবং ফ্রাংকো সমর্থক স্যান্তিয়াগো বের্ণ্যাব্যু’র নাম লেখা রয়েছে।


title: কাম্প ন্যু

text: ১৯৮২ সালের ১২ মে, স্টেডিয়ামে প্রথম গুরুত্বপূর্ণ খেলা অনুষ্ঠিত হয়; উইনার্স কাপের ফাইনালে মুখোমুখি হয় বার্সেলোনা এবং স্ট্যান্ডার্ড লিগে। প্রায় ৮০,০০০ দর্শকের সামনে ২–১ ব্যবধানে জয় পায় বার্সেলোনা।


title: কাম্প ন্যু

text: কাম্প ন্যু ১৯৮২ বিশ্বকাপে ব্যবহৃত স্টেডিয়ামগুলোর মধ্যে অন্যতম। ১৩ জুন, এই স্টেডিয়ামে বিশ্বকাপের উদ্বোধনী অনুষ্ঠান আয়োজিত হয়। অনুষ্ঠানের পর বিশ্বকাপের প্রথম খেলায় মুখোমুখি হয় ডিফেন্ডিং চ্যাম্পিয়ন আর্জেন্টিনা এবং বেলজিয়াম। খেলায় বেলজিয়াম ১–০ ব্যবধানে জয় লাভ করে।


title: কাম্প ন্যু

text: বিভিন্ন সময়ে স্টেডিয়ামের ধারনক্ষমতা ব্যপকভাবে ভিন্নতা পেয়েছে। উদ্বোধনের সময় এর ধারনক্ষমতা ১০৬,১৪৬ থাকলেও, ১৯৮২ বিশ্বকাপের পূর্বে সম্প্রসারন করা হলে এর ধারণ ক্ষমতা দাড়ায় ১২১,৭৪৯।


title: কাম্প ন্যু

text:
বার্সেলোনা ছাড়াও কাম্প ন্যু কাতালান জাতীয় দলের মাঠ হিসেবেও ব্যবহৃত হয়েছে। কাম্প ন্যুতে তাদের সর্বশেষ খেলা ছিল আর্জেন্টিনার বিপক্ষে। ২০০৯ সালের ২২ ডিসেম্বর, ঐ প্রীতি খেলায় কাতালোনিয়া ৪–২ ব্যবধানে জয় লাভ করে। স্টেডিয়ামটি অন্যান্য ফুটবল ইভেন্টের জন্য প্রায়শই ব্যবহৃত হয়। ১৯৮৯ সালের ২৫ মে, ইউরোপীয়ান কাপের ফাইনালে মুখোমুখি হয় এসি মিলান এবং স্তেউয়া বুকুরেস্তি। খেলায় মিলান ৪–০ ব্যবধানে জয় লাভ করে। ১৯৯২ গ্রীষ্মকালীন অলিম্পিকে ফুটবলের ফাইনালসহ কিছু খেলা এই স্টেডিয়ামে অনুষ্ঠিত হয়। এই খেলাগুলোর প্রস্তুতি হিসেবে পূর্ববর্তী রুফ-লাইনের উপরে দুইটি অতিরিক্ত স্তর স্থাপন করা হয়।
১৯৯৩–৯৪ মৌসুমে স্টেডিয়ামে কিছু পরিবর্তন সাধিত হয়। এসময় পিচটিকে ২.৫ মিটার নিচু করা হয়, নিরাপত্তার জন্য যে ফাঁকা স্থান ছিল যা মাঠ থেকে গ্যালারিকে পৃথক করত তা সরিয়ে ফেলা হয়। ১৯৯৮–৯৯ মৌসুমের মধ্যে নতুন আলোক ও সাউন্ড সিস্টেম এবং নতুন প্রেস বক্সসহ আরও কিছু পরিবর্তন সাধিত হয়।


title: কাম্প ন্যু

text: ১৯৯৯ সালের চ্যাম্পিয়নস লীগ ফাইনাল এই স্টেডিয়ামে অনুষ্ঠিত হয়। এতে মুখোমুখি হয় ম্যানচেস্টার ইউনাইটেড এবং বায়ার্ন মিউনিখ। খেলায় ইউনাইটেড ২–১ ব্যবধানে জয়ী হয়।


title: কাম্প ন্যু

text: ২০০০ সালে, স্টেডিয়ামের নাম নির্ধারনের জন্য সমর্থকদের মধ্যে ভোটের আয়োজন করা হয়। মোট ২৯,১০২টি ভোটের মধ্যে ‘‘কাম্প ন্যু’’ নামটি পায় ১৯,৮৬১টি (৬৮.২৫%) ভোট। এভাবে এস্তাদি দেল এফসি বার্সেলোনা নামটি পরিবর্তন করে নতুন অফিসিয়াল নাম দেওয়া হয় কাম্প ন্যু।


title: কাম্প ন্যু

text: ১৯৯৮–৯৯ মৌসুমে, এর সেবা এবং বৈশিষ্ট্যের ভিত্তিতে এটিকে পাঁচ-তারা স্টেডিয়ামের মর্যাদা দেওয়া হয়। যদিও, ২০১০ সালের আইন অনুযায়ী উয়েফা শীর্ষ ভেনুগুলোর কোন তালিকা প্রকাশ করেনা।


title: কাম্প ন্যু

text: কাম্প ন্যু স্টেডিয়ামে এফসি বার্সেলোনা জাদুঘরও রয়েছে। যা কাতালোনিয়ার দ্বিতীয় সর্বোচ্চ প্রদর্শিত জাদুঘর, যেখানে প্রতি বছর প্রায় ১.২ মিলিয়ন দর্শনার্থী ভ্রমন করে।


title: কাম্প ন্যু

text: স্টেডিয়ামটির পুননির্মাণের মাধ্যমে পঞ্চাষতম বার্ষিকী উদযাপনের জন্য ক্লাব কর্তৃপক্ষ আন্তর্জাতিক দরপত্র আহ্বান করে। স্টেডিয়ামের সুযোগ সুবিধা বৃদ্ধি এবং অত্যন্ত দৃশ্যমান শহুরে পরিবেশ সৃষ্টি করাই এর উদ্দেশ্য ছিল। ক্লাবের ইচ্ছা ছিল স্টেডিয়ামের ধারণ ক্ষমতা ১৩,৫০০ বাড়ানোর। তাদের পরিকল্পনা ছিল স্টেডিয়ামটিকে ধারন ক্ষমতার দিক থেকে বিশ্বের চতুর্থ বৃহত্তম স্টেডিয়ামে পরিনত করা।


title: কাম্প ন্যু

text: ২০০৭ সালের ১৮ সেপ্টেম্বর, ব্রিটিশ স্থপতি নরম্যান ফস্টার এবং তার প্রতিষ্ঠানকে কাম্প ন্যু এর পুননির্মাণের জন্য নির্বাচিত করা হয়। আনুমানিক ব্যয় ধরা হয় ২৫০ মিলিয়ন ইউরো। পুননির্মাণের জন্য প্রয়োজনীয় অর্থের যোগান দিতে, ক্লাবের পরিচালনা পর্ষদ তাদের সাবেক প্রশিক্ষন মাঠ (মিনি ইস্তাদি) বিক্রয়ের অনুমোদন দেয়। এই প্রকল্পটি ২০০৯ সালে শুরু এবং ২০১১–১২ মৌসুমে শেষ করার পরিকল্পনা করা হয়। কিন্তু ২০০৮ সালের অর্থনৈতিক সংকট এবং পরবর্তীতে জমিজমার মূল্য পতনের ফলে প্রশিক্ষন মাঠের বিক্রয় এবং অনুরূপভাবে পুননির্মাণ প্রকল্প স্থগিত করা হয়। ২০১০ সালের মে মাসে, সান্দ্রো রসেল, যিনি সেসময় বার্সেলোনার প্রেসিডেন্ট পদপ্রার্থী ছিলেন, মিনি ইস্তাদির বিক্রয়ের সম্ভাবনা নাকচ করে দেন এবং ২০১০ সালের ৩০ জুন তার নির্বাচন কার্যকরভাবে কাম্প ন্যু এর পুননির্মাণ প্রকল্প স্থগিত করে দেয়।


title: কাম্প ন্যু

text: ফুটবল ছাড়াও কাম্প ন্যু আরও অনেক কাজে ব্যবহৃত হয়েছে। বিভিন্ন বড় বড় কনসার্টও অনুষ্ঠিত হয়েছে এই স্টেডিয়ামে।


title: কাম্প ন্যু

text: ১৯৮২ সালের ১৭ নভেম্বর, পোপ জন পল ২ এই স্টেডিয়ামে প্রায় ১২১,০০০ দর্শকের সামনে একটি ধর্মসভার জন্য লিগার্টি উদযাপন করেন।


title: কাম্প ন্যু

text: ১৯৮৩ সালে জুলিও ইগলেসিয়াস ৬০,০০০ দর্শকের সামনে একটি কনসার্ট সঞ্চালন করেন যাকে সবচেয়ে সুষ্ঠুভাবে সমন্বিত কনসার্ট হিসেবে বিবৃত করা হয়।


title: কাম্প ন্যু

text: অন্যান্য বড় বড় কনসার্টগুলোর মধ্যে রয়েছে ব্রুস স্প্রিংস্টিনের ১৯৮৮ সালের ৩ আগস্ট টানেল অফ লাভ এক্সপ্রেস ট্যুরের সময়কার কনসার্ট এবং ২০০৮ সালের ১৯ ও ২০ জুলাই তার ম্যাজিক ট্যুরের কনসার্ট। ১৯৮৮ সালের ১০ সেপ্টেম্বর, অ্যামনেস্টি ইন্টারন্যাশনাল এই স্টেডিয়ামে একটি চ্যারিটি কনসার্টের আয়োজন করে। ১৯৯৭ সালের ১৩ জুলাই, থ্রি টেনর্সের একটি কনসার্ট আয়োজিত হয়।


title: ব্যারি শার্পলেস

text: কার্ল ব্যারি শার্পলেস একজন মার্কিন রসায়নবিজ্ঞানী। তিনি ২০০১ সালে রসায়নে নোবেল পুরস্কার লাভ করেন।


title: ব্যারি শার্পলেস

text: শার্পলেস ফিলাডেলফিয়ায় জন্মগ্রহণ করেন। তিনি ১৯৬৩ সালে ডার্টমাউথ কলেজ থেকে বিএ এবং ১৯৬৮ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় ও হার্ভার্ড বিশ্ববিদ্যালয় এ ডক্টরেটোত্তর গবেষণা করেন। তিনি ম্যাসাচুসেট্‌স ইনস্টিটিউট অফ টেকনোলজি ও স্ট্যানফোর্ড বিশ্ববিদ্যালয় এ অধ্যাপনা করেন।


title: রিচার্ড শ্রক

text: রিচার্ড রয়েস শ্রক একজন মার্কিন রসায়নবিজ্ঞানী। তিনি ২০০৫ সালে রসায়নে নোবেল পুরস্কার লাভ করেন।


title: রিচার্ড শ্রক

text: তিনি ১৯৬৭ সালে ইউনিভার্সিটি অব ক্যালিফর্নিয়া, রিভারসাইড থেকে বিএ এবং ১৯৭১ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৯৭৫ সালে ম্যাসাচুসেট্‌স ইনস্টিটিউট অফ টেকনোলজিতে শিক্ষক হিসেবে যোগ দেন এবং ১৯৮০ সালে পূর্ণ অধ্যাপক পদে উন্নীত হন।


title: হংকং আন্তর্জাতিক বিমানবন্দর

text: হংকং ইন্টারন্যাশনাল এয়ারপোর্ট হংকং-এর জাতীয় বিমানবন্দর। চেক ল্যাপ কক দ্বীপে অবস্থিত হওয়ায় বিমানবন্দরটি চেক ল্যাপ কক এয়ারপোর্ট নামেও পরিচিত। ১৯৯৮ সালে এই বিমানবন্দরের কার্যক্রম শুরু হয়। এটি একটি গুরুত্বপূর্ণ আঞ্চলিক যোগাযোগ কেন্দ্র। এটি বিশ্বের অন্যতম বৃহৎ বিমানবন্দর। এয়ারপোড়্রট অথরিটি হংকং এটি পরিচালনা করে। ক্যাথে প্যাসিফিক, ড্রাগন এয়ার, হংকং এয়ারলাইন্স, হংকং এক্সপ্রেস এয়ারওয়েজ এবং এয়ার হংকং একে প্রধান কেন্দ্র হিসেবে ব্যবহার করে। এই বিমানবন্দরটি বিশ্বের ১৫০টি শহরের সাথে হংকং এবং চীনকে সংযুক্ত করেছে।


title: হংকং আন্তর্জাতিক বিমানবন্দর

text: হংকং এর অর্থনীতিতে এই বিমানবন্দর গুরুত্বপূর্ণ অবদান রাখে। প্রায় ৬০০০০ জন মানুষের কর্মস্থল এই বিমানবন্দর। ৯০টি এয়ারলাইন্স এই বিমানবন্দর ব্যবহার করে। ২০১১ সালে ৫৩,৩১৪,২১৩ যাত্রী এই বিমানবন্দর দিয়ে চলাচল করেছে। যাত্রী চলাচলের দিক থেকে এটি বিশ্বের ১০ম বৃহত্তম বিমানবন্দর। এছাড়া কার্গো পরিবহণের দিক থেকে এটি মেম্ফিস ইন্টারন্যাশনাল এয়ারপোর্টকে অতিক্রম করে বিশ্বের সবচেয়ে ব্যস্ত বিমানবন্দর হয়েছে।


title: শ্রীশচন্দ্র চট্টোপাধ্যায়

text: শ্রীশচন্দ্র চট্টোপাধ্যায় (জন্ম: ১১ সেপ্টেম্বর, ১৮৭৩ - মৃত্যু: ?, ১৯৬৬) ছিলেন তদানীন্তন পাকিস্তান গণ-পরিষদের সদস্য। একাধারে তিনি ছিলেন শিক্ষক, আইনজীবি, ভারতবিভাগ প্রস্তাবের ঘোরবিরোধী। ঢাকার চুরাইন (সম্ভবতঃ জুরাইন) এলাকায় জন্মগ্রহণ করেন। তাঁর পিতার নাম ছিল নবীনচন্দ্র। ১৯৬২ সালে পাকিস্তান ত্যাগ করে ভারতবর্ষে চলে যান। তিনি জাতীয়তাবাদী আন্দোলনের ভাবধারায় প্রভাবান্বিত ছিলেন।


title: শ্রীশচন্দ্র চট্টোপাধ্যায়

text: হিন্দু জাতিভেদ প্রথা ও ছুঁৎমার্গের ঘোর বিরোধী ছিলেন। বিভিন্ন সময়ে বন্যা, দুর্ভিক্ষ এবং মহামারীতে সেবাকাজে জড়িয়েছেন নিজেকে। প্রাথমিক শিক্ষাবিস্তার তথা গান্ধীজীর পরিকল্পিত বুনিয়াদী শিক্ষা-প্রসারে ব্যাপক উৎসাহী ব্যক্তিত্ব ছিলেন তিনি।


title: শ্রীশচন্দ্র চট্টোপাধ্যায়

text: ১৮৯৩ সালে নারায়ণগঞ্জ স্কুল থেকে এন্ট্রান্স পাস করে ঢাকা জগন্নাথ কলেজে ভর্তি হন। সেখান থেকে ১৮৯৫ সালে এফ.এ., ১৮৯৭ সালে ঢাকা কলেজ থেকে বি.এ. ও ১৯০৪ সালে বি.এল. পাশ করেন। কলেজ জীবনে বিপ্লবী অনুশীলন দলের ব্যায়াম সমিতিতে যোগ দিয়েছিলেন। অতঃপর ১৮৯৭ সাল থেকে ১৯০৫ সাল পর্যন্ত সময়কালে নারায়ণগঞ্জ স্কুলে শিক্ষকতা করেছেন। সেখানে তিনি ইতিহাস ও গণিত বিষয় পড়াতেন। তারপর থেকে জাতীয়তাবাদী আন্দোলনে সক্রিয় হন।


title: শ্রীশচন্দ্র চট্টোপাধ্যায়

text: ঢাকা ষড়যন্ত্র, বরিশাল ষড়যন্ত্র ও গৌহাটি গুলিবর্ষণ মামলায় উকিলরূপে আসামীপক্ষ সমর্থন করেন। অসহযোগ আন্দোলনে যোগ দিয়ে আইন ব্যবসায় ছেড়ে দেন। দেশবন্ধু চিত্তরঞ্জন দাসকে স্বরাজ্য দল গঠনে প্রভূতঃ সাহায্য করেন।


title: শ্রীশচন্দ্র চট্টোপাধ্যায়

text: ১৯২৬ সালে একটি বক্তৃতার জন্য তিনি কারাদণ্ডে দণ্ডিত হন। ১৯২৮ সালে কলকাতা কংগ্রেসে গান্ধীজীর ডোমিনিয়ন স্ট্যাটাস দাবি প্রস্তাবের প্রবল বিরোধিতা করেন। ১৯৩২ সালে পুণরায় ডুর্নো গুলিবর্ষণ মামলায় তাঁকে আবারো কারাদণ্ডে দণ্ডিত করা হয়। ১৯৩৫ সালে ঢাকা জেলা কংগ্রেসের সভাপতি হিসেবে মনোনীত হন। ১৯৪২ সালে ভারত-ছাড় আন্দোলনে যোগ দেন তিনি। ভারতবিভাগ প্রস্তাবের ঘোরতর বিরোধিতা করেছেন। ভারত বিভাজনের পর তিনি পাকিস্তানে থেকে যান। ১৯৪৮ থেকে ১৯৫৫ সাল পর্যন্ত পাকিস্তান গণ-পরিষদের সদস্য ছিলেন। পাকিস্তানের প্রতিনিধিরূপে বিভিন্ন বৈদেশিক সম্মেলনে যোগ দেন।


title: খুরশীদ জাহান হক

text: খুরশীদ জাহান হক বাংলাদেশের একজন সাবেক সংসদ সদস্য। তিনি সাবেক প্রধানমন্ত্রী বেগম খালেদা জিয়ার বড় বোন। সাবেক পেট্রোবাংলার চেয়ারম্যান মোজাম্মেল হক তাঁর স্বামী।


title: খুরশীদ জাহান হক

text: ১৯৫৬ সালে কুদুমিনি কলেজ ছাত্র সংসদের সাধারণ সম্পাদক (১৯৫৬-৫৭) নির্বাচিত হন। তিনি জাতীয় সংসদের সংরক্ষিত আসনের সদস্য হন ১৯৯১ সালে। ১৯৯৬ সালে দিনাজপুর-৩ আসনের এম পি নির্বাচিত হন এবং ২০০১ সালে এম পি নির্বাচিত হলে বাংলাদেশ সরকারের মহিলা ও শিশু বিষয়ক মন্ত্রী হন। ১৪ জানুয়ারী, ২০০৬ সালে মৃত্যু বরণ করলে তাঁর রাজনৈতিক জীবনের সমাপ্তি ঘটে। মৃত্যুর আগে তিনি বাংলাদেশ জাতীয়তাবাদী দল (বিএনপি) এর ভাইস- চেয়ারম্যান ছিলেন।


title: বায়তুল্লাহ মেহসুদ

text: বায়তুল্লাহ মেহসুদ জঙ্গি প্রধান যিনি বেঁচে আছেন না মারা গেছেন তা নিয়ে গণমাধ্যমসহ পাকিস্তান ও মার্কিন সেনামহলে আলোচনার অন্ত নেই। এদিকে পাকিস্তানি তালেবান তার মৃত্যুর খবর অস্বীকার করেছে। তারা দাবি করেছে তাদের নেতা সুস্থ আছেন এবং ‘জিহাদি’ নির্দেশনা দিয়ে যাচ্ছেন। ধর্মীয় উগ্রবাদ আর সন্ত্রাসে জর্জরিত পাকিস্তানে নিরাপত্তাব্যবস্থা এমনকি সার্বভৌমত্বের প্রতিও হুমকি হিসেবে পরিগণিত মেহসুদের বিরুদ্ধে অনেক দিন ধরেই সর্বাত্মক সেনা অভিযান চলছিল।


title: বায়তুল্লাহ মেহসুদ

text: সত্তর দশকের গোড়ার দিকে মেহসুদ অনগ্রসর ওয়াজিরিস্তানের বান্নু জেলার লন্দি গ্রামে জন্মগ্রহণ করেন। তিনি প্রাথমিক পাঠ নেন স্থানীয় মাদ্রাসায়। আশির দশকের গোড়ার দিকে সোভিয়েত ইউনিয়ন আফগানিস্তানে দখলদারি চালালে বিপুলসংখ্যক পাকিস্তানি মাদ্রাসাছাত্রকে পাকিস্তানের কেন্দ্রীয় গোয়েন্দা সংস্থা আইএসআই রিক্রুট করে আফগান যুদ্ধের জন্য। সেই দলে যোগদান করেন মেহসুদ। সেই থেকে তাঁর পথচলা সহিংসতার রাস্তায়।


title: বায়তুল্লাহ মেহসুদ

text: নাইন-ইলেভেনে মার্কিন যুক্তরাষ্ট্রে সন্ত্রাসী হামলার পর যুক্তরাষ্ট্র যখন আফগানিস্তানে হমলা শুরু করে তখন বায়তুল্লাহ মেহসুদের কোনো খ্যাতি ছিল না। ২০০৭ সালে তিনি পাকিস্তানের বিবদমান কিছু দলকে একত্রিত করে উত্তর-পশ্চিম সীমান্ত প্রদেশ ও দক্ষিণ ওয়াজিরিস্তানে গঠন করেন তেহরিক-ই-তালেবান পাকিস্তান। পরবর্তী সময়ে উত্তর-পশ্চিম সীমান্ত প্রদেশে শরিয়া আইন চালুর দাবিতে মেহসুদের নেতৃত্বে তালেবানরা পাকিস্তান সেনাবাহিনীর বিরুদ্ধে যুদ্ধ শুরু করে। পাকিস্তান এবং তাদের ঘনিষ্ঠ মিত্র মার্কিন যুক্তরাষ্ট্র মেহসুদের বাহিনীকে আল কায়দার অংশ হিসেবে জঙ্গি গোষ্ঠী আখ্যায়িত করে। তবে পাশ্চাত্যের কোনো লক্ষ্যবস্তুতে মেহসুদ হামলা পরিচালনা করেননি।


title: বায়তুল্লাহ মেহসুদ

text: বায়তুল্লাহ মেহসুদ ‘স্বপ্ন’ দেখতেন কঠোর শরিয়া শাসনের। শরিয়া শাসন প্রতিষ্ঠার জন্য পাকিস্তানকে সন্ত্রাসের আখড়ায় পরিণত করেন বায়তুল্লাহ মেহসুদ। দেশটিতে একের পর এক বোমা হামলা, হত্যা পাকিস্তানকে পরিণত করে বিশ্বের সবচেয়ে ভয়ঙ্কর রাষ্ট্রে।


title: বায়তুল্লাহ মেহসুদ

text: পাকিস্তানি গোয়েন্দাদের ধারণা, বায়তুল্লাহ মেহসুদ সাবেক প্রধানমন্ত্রী বেনজির ভুট্টোর হত্যাকারী। ইসলামাবাদের ম্যারিয়ট হোটেলে ভয়াবহ বোমা হামলা, লাহোরে পুলিশ প্রশিক্ষণকেন্দ্রে হামলা, লাহোরে শ্রীলঙ্কান ক্রিকেট দলের বাসে আততায়ীর গুলিবর্ষণ, পাকিস্তানে সংঘটিত প্রায় সব ভয়াবহ সন্ত্রাসের জন্য বায়তুল্লাহ মেহসুদকে সন্দেহ করা হয়>


title: বায়তুল্লাহ মেহসুদ

text: পাকিস্তানের উত্তর-পশ্চিমাঞ্চল দক্ষিণ ওয়াজিরিস্তানে, মার্কিন ক্ষেপণাস্ত্র হামলায় মেহসুদ, তার স্ত্রী এবং তাদের ৬ থেকে ৭ জন দেহরক্ষী প্রাণ হারায়। মেহসুদের শেষকৃত্য অনুষ্ঠিত হওয়ার পর নিজ গ্রাম নার্দোসাইয়ে তাকে দাফন করা হয় বলে জানা গেছে। তবে পাকিস্তান সরকারের পক্ষ থেকে মেহসুদের মৃত্যুর খবর এখনও পুরোপুরি নিশ্চিত করা হয়নি।


title: ভালেন্তিনা তেরেশকোভা

text: ভালেন্তিনা ভ্লাদিমিরোভনা তেরেশকোভা (; জন্ম: ৬ মার্চ, ১৯৩৭) অবসরপ্রাপ্ত সোভিয়েত নভোচারীরূপে সুপরিচিত ব্যক্তিত্ব। বিশ্বের প্রথম নারী হিসেবে তিনি মহাশূন্যে পরিভ্রমন করেন। ১৯৬৩ সালের ১৬ জুন তারিখে উৎক্ষেপণকৃত ভস্তক ৬ খেয়াযানের ৭১ ঘন্টায় ৪৮ বার কক্ষপথ ঘূর্ণায়মান অবস্থার প্রেক্ষিতে তিনি এ কীর্তি গড়েন। চার শতাধিক আগ্রহী নারীদের মধ্য থেকে তিনি ও অন্য চারজন নারী ঐ মহাশূন্য অভিযানে অংশগ্রহণের সুযোগ পেয়েছিলেন। নভোচারী দলে যোগদানের ফলে সোভিয়েত বিমানবাহিনীতে একমাত্র সম্মানসূচক ও প্রথম বেসামরিক ব্যক্তি হিসেবে মহাকাশ গমনের সৌভাগ্য অর্জন করেন। ভস্তক ৬-এর দুই দিন পূর্বে উৎক্ষেপণকারী ভস্তক ৫-এর রুশ নভোচারী ভালেরি এফ. বাইকোভস্কিকে সাথে নিয়ে ১৯ জুন তারিখে পৃথিবীতে অবতরণ করেন।


title: ভালেন্তিনা তেরেশকোভা

text: ভালেন্তিনা তেরেশকোভা মধ্য রাশিয়ার ইয়ারোস্লাভ ওব্লাস্তের অধীনে তুতায়েভস্কি জেলার মাসলেনিকোভো গ্রামে জন্মগ্রহণ করেন। তাঁর বাবা-মা বেলারুশ থেকে অভিবাসিত হয়ে রাশিয়াতে আগমন করেন। বাবা ছিলেন ট্রাক্টরচালক এবং মা বস্ত্রশিল্প কারখানায় কাজ করতেন। দশ বছর বয়সে ১৯৪৫ সালে বিদ্যালয়ে যেতে শুরু করেন। কিন্তু ১৯৫৩ সালে বিদ্যালয় ত্যাগ করেন। এরপর দূরশিক্ষণ পাঠ্যক্রমে ছাত্রজীবন অতিক্রম করেন। শৈশবকালে তিনি প্যারাসুটের মাধ্যমে আকাশে চড়ার স্বপ্ন দেখতেন। স্থানীয় বিমানচালনা ক্লাবে আকাশলম্ফে প্রশিক্ষণ নেন। ২২ বছর বয়সে ২১ মে, ১৯৫৯ সালে তিনি প্রথম আকাশ থেকে লাফ দেন। এ অভিজ্ঞতালব্ধ জ্ঞানই তাকে নভোচারী হিসেবে যোগ দিতে ব্যাপকভাবে সহযোগিতা করেছিল। ১৯৬১ সালে তিনি স্থানীয় কমসোমল বা যুব কমিউনিস্ট লীগে যোগ দেন। পরবর্তীকালে সোভিয়েত ইউনিয়নের কমিউনিস্ট পার্টিতে যোগ দিয়েছিলেন।


title: ভালেন্তিনা তেরেশকোভা

text: পূর্বে বিমানচালক হিসেবে তাঁর কোনরূপ প্রশিক্ষণ ছিল না। ১৯৬১ সালে সৌখিন প্যারাসুট আরোহী হিসেবে অংশ নিয়েছিলেন, তাই তাঁকে মহাশূন্য প্রকল্পে অংশগ্রহণের সুযোগ দেয়া হয়েছিল। মহাকাশ পরিভ্রমণ শেষে তিনি এ প্রকল্প ত্যাগ করেন। এরপর ৩ নভেম্বর, ১৯৬৩ তারিখে আন্দ্রিয়ান জি. নিকোলায়েভ নামের একজন নভোচারীকে বিয়ে করেন।


title: ভালেন্তিনা তেরেশকোভা

text: ১৯৬৬ সাল থেকে ১৯৯১ সাল পর্যন্ত তিনি সোভিয়েত ইউনিয়নের সুপ্রিম সোভিয়েতের সক্রিয় সদস্য ছিলেন। সোভিয়েত নারী সমিতির পরিচালক নিযুক্ত হন ১৯৬৮ সালে। ১৯৭৪ থেকে ১৯৯১ সাল পর্যন্ত সুপ্রিম সোভিয়েত প্রেসিডিয়ামের সদস্যরূপে দায়িত্ব পালন করেন। ২০০৮ সালে তিনি ইয়ারোস্লাভ প্রদেশের সংসদের ইউনাইটেড রাশিয়া দলের সদস্যরূপে সহ-সভাপতি নিযুক্ত হন।


title: ভালেন্তিনা তেরেশকোভা

text: তেরেশকোভা "সোভিয়েত ইউনিয়নের বীর" এবং দুইবার অর্ডার অব লেনিন পুরস্কারে ভূষিত হন।


title: মুহম্মদ কবির

text: মুহম্মদ কবির ১৬শ শতকের একজন কবি। তিনি হিন্দী কবি মনঝনের মধুমালত কাব্যের অনুসরনে মধুমালতী নামক কাব্য রচনা করেন। কাব্যটি এতোটা জনপ্রিয়তা অর্জন করেছিলো যে, কবিরের পরবর্তি ছয়জন কবি ও ওই একই নাম দিয়ে কাব্য রচনা করেছিলেন। তাঁর রচিত এই মুল্যবান কাব্যগ্রন্থটি চট্টগ্রাম জেলার জোরারগঞ্জে পাওয়া যায়।


title: এডউইন মাটিসন ম্যাকমিলান

text: এডউইন মাটিসন ম্যাকমিলান () (জন্ম: ১৮ সেপ্টেম্বর ১৯০৭) একজন মার্কিন পদার্থবিজ্ঞানী। তিনি ১৯৫১ সালে রসায়নে নোবেল পুরস্কার লাভ করেন।


title: এডউইন মাটিসন ম্যাকমিলান

text: ম্যাকমিলান ক্যালিফোর্নিয়া ইন্সটিটিউট অফ টেকনোলজি থেকে ১৯২৮ সালে ব্যাচেলর অব সায়েন্স এবং ১৯২৯ সালে মাস্টার অব সায়েন্স ডিগ্রি লাভ করেন। ১৯৩২ সালে প্রিন্সটন বিশ্ববিদ্যালয় থেকে লাভ করেন ডক্টর অব ফিলোসফি।


title: ব্লাকটিপ হাঙর

text: কালা হাঙ্গর বা ব্লাকটিপ হাঙর (বৈজ্ঞানিক নাম:Carcharhinus limbatus) () হলো রেকিয়াম হাঙরের একটা প্রজাতি এবং এরা কার্কারিনিডি পরিবারের একটা হাঙর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ১ অনুযায়ী এ প্রজাতিটি সংরক্ষিত। এটি সাধারণত উপকূলবর্তী এবং প্রায় ক্রান্তীয় উপকূলবর্তী লোনা জলে দেখা যায়।


title: চিত্রা শালিক

text: চিত্রা শালিক বা পাতি কাঠশালিক (বৈজ্ঞানিক নাম: "Sturnus vulgaris", ) স্টারনিডি পরিবারভূক্ত মাঝারি আকৃতির গায়ক পাখি। ২০ সেন্টিমিটার লম্বাটে এ পাখির গায়ে ছিটছিটে কালচে পালক রয়েছে। বছরের কোন কোন সময়ে এটি খানিকটা সাদা রঙের হয়। এদের পা গোলাপী বর্ণের এবং শীতকালে এদের চঞ্চু কাল ও গ্রীষ্মকালে হলদে বর্ণের হয়ে থাকে। পূর্ণবয়স্ক পাখির তুলনায় ছোট্ট শাবকের পালক কিছুটা বাদামী বর্ণের। গায়ক পাখি হিসেবে বিশ্বব্যাপী এর যথেষ্ট পরিচিতি রয়েছে। দলবদ্ধভাবে থাকতে এরা পছন্দ করে।


title: চিত্রা শালিক

text: বিভিন্ন ধরনের স্তন্যপায়ী প্রাণী, শিকারী পাখির কবলে পড়ে ধীরে ধীরে এদের আবাসস্থলগুলো সঙ্কুচিত হয়ে আসছে। উত্তর ও পশ্চিম ইউরোপে সাম্প্রতিক বছরগুলোয় তৃণভূমির স্বল্পতাজনিত কারণে ধীরে ধীরে এ পাখির সংখ্যা কমছে। তা স্বত্ত্বেও ব্যাপক সংখ্যায় চিত্রা শালিকের দেখা যাবার প্রেক্ষিতে আই.ইউ.সি.এন এ প্রজাতিকে ন্যূনতম বিপদগ্রস্ত হিসেবে উল্লেখ করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত বন্যপ্রাণীর তালিকায় তফসিল-১ অনুযায়ী এ প্রজাতি সংরক্ষিত।


title: চিত্রা শালিক

text: চিত্রা শালিকের প্রায় এক ডজন উপপ্রজাতি রয়েছে। ইউরোপ ও পশ্চিম এশিয়ার দেশগুলোয় এ পাখির প্রধান বিচরণক্ষেত্র। এছাড়াও অস্ট্রেলিয়া, নিউজিল্যান্ড, উত্তর আমেরিকা, দক্ষিণ আফ্রিকাসহ বিভিন্ন দেশে এ পাখির দেখা মেলে। দক্ষিণ ও পশ্চিম ইউরোপ এবং দক্ষিণ-পশ্চিম এশিয়ার দেশগুলোয় এ পাখির প্রাচীন উৎপত্তি স্থলরূপে বিবেচিত। পরিযায়ী পাখি হিসেবে চিত্রা শালিক শীত মৌসুমে দক্ষিণ এশিয়ার দেশগুলোতে এসে থাকে। সাদাসিধে বাসা বাধে।


title: চিত্রা শালিক

text: ইউরোপ ও মধ্যপ্রাচ্যে চিত্রা শালিক সচরাচর প্রতিবৎসর মে-জুন মাসে এক থেকে দুইবার ডিম প্রসব করে। ঘরের চালের ফাঁক, সিলিং, কাঠঠোকরার কোটরে অগোছালোভাবে পাতা, খড়, শুকনো ঘাস দিয়ে বাসা তৈরি করে। প্রজনন মৌসুমে এরা বদরাগী হয়ে যেতে পারে। চার থেকে পাঁচটি নীলচে রঙের ডিম পাড়ে। প্রায় দুই সপ্তাহ ডিমে তা দেয়। বাচ্চাগুলো পরবর্তীতে আরো তিন সপ্তাহ বাসায় অবস্থান করে।


title: চিত্রা শালিক

text: মূলতঃ চিত্রা শালিক পোকামাকড় খেতেই বেশি অভ্যস্ত। উল্লেখযোগ্য হারে মাকড়শা, মথ, ঘাসফড়িং, মৌমাছি, পিঁপড়া ইত্যাদি কীট-পতঙ্গ ভক্ষণে অভ্যস্ত হওয়ায় কৃষকের উপকার করে থাকে। এছাড়াও অনেকসময় কেঁচো, শামুকসহ ব্যাঙ, টিকটিকিজাতীয় ছোট্ট আকৃতির মেরুদণ্ডী প্রাণীও শিকার করে জীবনধারন করে। সর্বভূক প্রাণী হিসেবে ফলমূল, অঙ্কুরিত বীজ, নোংরা-আবর্জনা থেকেও এরা খাদ্য সংগ্রহ করে। আঙ্গুর, চেরিজাতীয় ফলও সুযোগ পেলে গিলে ফেলে। রোপিত বীজ ভক্ষন করায় অনেক সময় এরা কৃষকের ক্ষতির কারণ হয়ে দাঁড়ায়। অতিমাত্রায় কিচির-মিচির করায় পরিবেশে শব্দদূষণের পরিবেশ সৃষ্টি করে। পশ্চিম অস্ট্রেলিয়ায় সীমিত আকারে এদের নিয়ন্ত্রণ করা গেছে।


title: হাকিমুল্লাহ মেহসুদ

text: হাকিমুল্লাহ মেহসুদ যিনি বায়তুল্লাহ মেহসুদের পর তেহরিক-ই-তালেবান পাকিস্তানের প্রধান নেতা। ২০১০ সালে পাকিস্তানি নিরাপত্তা কর্মকর্তাদের বরাত দিয়ে পশ্চিমা সংবাদ মাধ্যমগুলো প্রচার করেছিল হাকিমুল্লাহ মেহসুদ মার্কিন ড্রোন হামলায় মারা গেছেন। তবে পাকিস্তানের তালেবান দাবি হাকিমুল্লাহ মেহসুদ এখনও বেঁচে আছেন। তেহরিক তালেবানকে আতঙ্কিত করার জন্য এ গুজব ছড়ানো হচ্ছে।


title: হাকিমুল্লাহ মেহসুদ

text: ২০০৯ সালে টিটিপি নেতা বাইতুল্লাহ মেহসুদ মার্কিন ক্ষেপণাস্ত্র হামলায় নিহত হন। এরপর হাকিমুল্লাহ মেহসুদ তাঁর উত্তরসূরি হন। বাইতুল্লাহর মৃত্যুতে তালেবান জঙ্গিরা দুর্বল হয়ে পড়বে বলে ধারণা করা হচ্ছিল তবে তা হয়নি। হাকিমুল্লাহ নিজেই দলের দায়িত্ব সামলাচ্ছেন।


title: হাকিমুল্লাহ মেহসুদ

text:
পাকিস্তানি গোয়েন্দা কর্মকর্তারা দাবি করেছে মার্কিন ড্রোন হামলায় তালেবান প্রধান হাকিমুল্লাহ মেহসুদ নিহত হয়েছেন। নাম প্রকাশ না করার শর্তে পাকিস্তানের চার গোয়েন্দা কর্মকর্তা জানান, মেহসুদের নিহত হওয়ার বিষয়টি রেডিওতে তালেবান যোদ্ধাদের কথোপকথন শুনে নিশ্চিত হয়েছেন তারা। তবে তালেবান কর্তৃপক্ষ মেহসুদের মৃত্যুর খবর অস্বীকার করেছে।
গোয়েন্দাদের মতে আফগান সীমান্তবর্তী উত্তর ওয়াজিরিস্তানের পার্বত্যাঞ্চলে হাকিমুল্লাহ মেহসুদের গাড়িবহরে মার্কিন ড্রোন হামলায় নিহত হন মেহসুদ। বেশ কয়েকজন জঙ্গি সদস্য মেহসুদের নিহত হওয়ার খবরটি সমর্থন করলেও মার্কিন কর্মকর্তারা বিষয়টি নিশ্চিত করতে পারেননি। পাকিস্তানি তালেবান মুখপাত্র আসিমুল্লাহ মেহসুদ গোয়েন্দাদের দাবি প্রত্যাখ্যান করে বলেছেন, যেখানে ড্রোন হামলা হয়েছে বলে তারা জানিয়েছেন, সেখানে হাকিমুল্লাহ মেহসুদ ছিলেন না। ২০১০ সালের প্রথম দিকেও পাকিস্তান ও মার্কিন কর্মকর্তারা দাবি করেছিলেন, উত্তর ও দক্ষিণ ওয়াজিরিস্তানের আফগান সীমান্তবর্তী অঞ্চলে ক্ষেপণাস্ত্র হামলায় হাকিমুল্লাহ মেহসুদ নিহত হয়েছেন। কিন্তু পরে হাকিমুল্লাহ মেহসুদের নতুন একটি ভিডিওচিত্র প্রকাশ পাওয়ায় তাদের ধারণা ভুল প্রমাণিত হয়।


title: নাসরিন সোলতানখাহ

text: নাসরিন সোলতানখাহ () ইরানের একজন রাজনীতিবিদ ও বর্তমানে দেশটির উপ রাষ্ট্রপতি।


title: নাসরিন সোলতানখাহ

text: নাসরিন সোলতানখাহ ১৯৬৩ সালের ১০ এপ্রিল তারিখে ইরানের রাজধানী তেহরানে জন্ম গ্রহণ করেন। তিনি শারিফ ইউনিভার্সিটি অফ টেকনলজিতে গণিত বিষয়ে পড়াশোনা করেন, যেখান থেকে তিনি ১৯৭৬ সালে স্নাতক (বিএস) ডিগ্রি, ১৯৭৮ সালে স্নাতকোত্তর (এমএস) ও ১৯৯৪ সালে ডক্টরেট ডিগ্রি লাভ করেন।


title: নাসরিন সোলতানখাহ

text: ২৫ সেপ্টেম্বর, ২০০৫ তারিখে রাষ্ট্রপতি মাহমুদ আহমেদিনেজাদ কর্তৃক মন্ত্রীসভায় নিয়োগ লাভের মধ্য দিয়ে সোলতানখাহ প্রথম কোন গুরুত্বপূর্ণ রাজনৈতিক দায়িত্ম লাভ করেন। সোলতানখাহ হচ্ছেন ইরানের রাজনৈতিক ইতিহাসে মন্ত্রীসভায় সুযোগ পাওয়া দ্বিতীয় নারী। তৎকালীন উপ রাষ্ট্রপতি ফাতেমাহ জাভাদি হলেন প্রথম। একই সময়ে সোলতানখাহ ইরানস ন্যাশনাল এলিটস ফাউন্ডেশনের সভাপতিরও দায়িত্ম পালন করেন।


title: নাসরিন সোলতানখাহ

text: সোলতানখাহের মন্ত্রীসভার পদবী বলে তিনি একই সাথে ইরানের সেন্টার সেন্টার ফর উইমেন অ্যান্ড ফ্যামিলি অ্যাফেয়ার্সের (যা আগে সেন্টার ফর উইমেনস পার্টিসিপেশান বা সিডব্লিউপি হিসেবে পরিচিত ছিল) প্রধান ও রাষ্ট্রপতির নারী বিষয়ক নীতিনির্ধারণীর মুখ্য উপদেষ্টা হিসেবে কাজ করছিলেন।


title: নাসরিন সোলতানখাহ

text: এই সংক্রান্ত দায়িত্ম পালনের ক্ষেত্রে সোলতানখাহ তিনটি মূল নীতিকে ভিত্তি হিসেবে স্থাপন করেন। নীতিগুলো ছিল "লিঙ্গ নির্বিশেষে নারীর প্রতি শ্রদ্ধাকে সমুন্নত করা", "ব্যবস্থাপনা ও নীতিনির্ধারণী বিষয়সমূহে নারীদের বিশেষ গুণাবলীর সুষ্ঠু প্রয়োগ করা" ও "পারিবারিক বিষয়সমূহে নারীদের প্রধান ভূমিকার প্রতি গুরুত্ব আরোপ করা"। সোলতানখাহের দায়িত্ম পালনকালে ইরানের কেন্দ্রীয় রাজনীতিতে নারী সংক্রান্ত কার্যক্রম এই তিনটির মূলনীতির ভিত্তিতে পরিচালিত হয়েছিল। এ ব্যাপারে সোলতানখাহ মত প্রকাশ করেছিলেন যে সরকার এগুলোর ভিত্তিতে বিভিন্ন সামাজিক ও সাংস্কৃতিক বিষয়সমূহে নারীদের কর্মক্ষমতার সুষ্ঠু প্রয়োগে ও তাদের জন্য নতুন কর্মক্ষেত্র তৈরিতে নিয়োজিত আছে।


title: নাসরিন সোলতানখাহ

text: সোলতানখাহ ইরানের ক্ষমতাসীন রাজনৈতিক দল অ্যালায়েন্স অফ বিল্ডার্স অফ ইসলামিক ইরানের একজন সদস্য। বর্তমানে তিনি দলটির উপ প্রধানের দায়িত্ম পালন করছেন।


title: নাসরিন সোলতানখাহ

text: ২০০৩ সালে সোলতানখাহ নির্বাচনের মাধ্যমে তেহরানের নগর পরিষদের একটি আসন লাভ করেন। ২০০৭ সাল পর্যন্ত তিনি সে দায়িত্ম পালন করেন।


title: ব্যুত্থান

text:
ব্যুত্থান সংস্কৃত শব্দ থেকে উদ্ভব একটি বাংলা শব্দ যার আভিধানিক অর্থ স্বাতন্ত্রের সাথে প্রতিরোধ বা সনাতনকে সত্যদ্বারা প্রতিস্থাপন করবার এক বৈল্পবিক পদ্ধতি। ব্যুত্থান একটি বাংলাদেশী মার্শাল আর্ট।
এটি প্রাচীন দক্ষিণ এশিয়ার আত্মরক্ষামূলক যুদ্ধকলার ঐতিহ্যের ধারায় গঠিত নিরাপদ ক্রীড়া, বিজ্ঞানভিত্তিক এক বাস্তবধর্মী আত্মরক্ষা ও আত্মউন্নয়নের পদ্ধতি। ব্যুত্থান বাংলাদেশ যুব ও ক্রীড়া মন্ত্রনালয়ের অধীনস্থ জাতীয় ক্রীড়া পরিষদ অনুমদিত একটি নিরাপদ ক্রীড়া । ইন্টারন্যাশনাল ব্যুত্থান ফেডারেশন এই খেলাটি পৃথিবী ব্যাপি প্রসারের দায়িত্ব পালন করছে।


title: ব্যুত্থান

text:
প্রাচীন ইতিহাস অনুসারে ভারত উপমহাদেশেই মার্শাল আর্টের আদি পীঠস্থান। পদ্ধতিগত মার্শাল আর্টের জনক ক্ষত্রিয় বংশের বোধীধর্মা, জন্মের পর তার শৈশব কাটিয়েছেন দক্ষিণ ভারতের কাঞ্চিরামপুরে। ইতিহাস মতে তিনি খালি হাতে আত্মরক্ষার পাশাপাশি উচ্চমানের মনো-দৈহিক ও অাধ্যাতিক চর্চায় নৈপুণ্য অর্জন করেন এবং তার শিক্ষক প্রজ্ঞাতারার ইচ্ছা অনুযায়ী চীনে ধর্ম প্রচারের উদ্দেশ্যে যাত্রা শুরু করে আড়াই বছর পর ৫২০ খৃষ্টাব্দে চীনে পৌছান। কোন কোন ইতিহাসবিদ দের মতে বোধীধর্মা চীনের ক্যনটন শহরে পৌছান ৪৭০-৪৯৭ এডিতে (সুং ডাইনেস্টি) সময় কালে। সেখান থেকে যান চিং-লিং বা নাংকিং শহরে। পরবর্তীতে ইলিয়াং ডাইনেস্টি এর সম্রাট লিয়াং উ (ডঁ) এর আমন্ত্রনে রাজপ্রাসাদে পৌছালে এক বাগবিতণ্ডতার পর বোধিধর্মা ঐ অঞ্চল ত্যাগ করে দক্ষিনদিকে রওনা দেন এবং ইয়াং জি নদী অতিক্রম করে হেনান প্রভিন্সের শাওলীন মন্দিরে পৌছান। শাওলীন এটি সংসান পাহাড়ের গায়ে গড়ে ওঠা বিশ্ব - বিখ্যাত ঐতিহাসিক মন্দির। যাকে বলা হয় খালিহাতে যুদ্ধকলার লালনস্থল। বস্তুত বোধীধর্মা সেখানে বৌদ্ধ ভিক্ষুকদের জন্য কিছু শারীরিক ও মানসিক প্রশিক্ষনের ব্যবস্থা করেন, যা মানুষের অভ্যন্তরীন ও বাহ্যিক অঙ্গ্য প্রত্যাঙ্গ্য শক্তিশালী করার পাশাপাশি আত্মরক্ষার জন্য গুরুত্বপূর্ণ ছিল যা পদ্ধতিগত মার্শাল আর্টের ভিত্তি হিসাবে গণ্য করা হয়। কালক্রমে, শাওলীন মন্দিরে বৌদ্ধ ভিক্ষুকদের ধর্ম প্রচারাভিযান এবং চীনের সাথে বিভিন্ন দেশের ব্যবসা-বাণিজ্যের প্রসারের মাধ্যমে মার্শাল আর্ট জাপান, কোরিয়াসহ বিশ্বের বিভিন্ন দেশে ছড়িয়ে পরে।
কালক্রমে, ভারতীয় উপমহাদেশের গন্ডি ছাড়িয়ে ‘আত্মরক্ষা কৌশল’ চর্চা ব্যাপক প্রসার ও পূর্ণতা পায় চীনের হুনান প্রদেশে শাওলিন টেম্পল এবং পরবর্তীতে বিশ্বের বিভিন্ন দেশে ছড়িয়ে পড়লেও ভারতীয় উপমহাদেশ তার মার্শাল আর্টের ঐতিহ্য ক্রমশঃ হারিয়ে ফেলে। আধুনিক যুগে ব্যুত্থান সেই হাড়িয়ে যাওয়া ঐতিহ্য পুনরুদ্ধারের বৈপলবিক প্রতীক, সেই আবহমান ঐতিহ্যের উত্তরাধিকার। প্রায় দীর্ঘ আড়াই হাজার বছর পর গ্রান্ডমাস্টার ইউরী তার নিরলস প্রচেষ্টা ও একনিষ্ট গবেষণার মাধ্যমে প্রাচীন ভারতীয় আতরক্ষামূলক পদ্ধতির হারানো গৌরব ও সোনালী ঐতিহ্য, ‘ব্যুত্থান’ পতাকাতলে পুনরুদ্ধারে ব্রতী হন।


title: ব্যুত্থান

text: ১৯৮১ সালে বজ্রমুণি রাজশাহীতে আত্মরক্ষার কৌশল প্রশিক্ষণের সময় থেকেই ব্যুত্থান সাড়া দেশে জনপ্রিয় হতে শুরু করে। বিশ্ব রেকর্ডকারী ও ডিসকভারি চ্যানেলে প্রদর্শিত সুপার হিউম্যান গ্রান্ডমাস্টার ড. ইউরী বজ্রমুনি ব্যুত্থান ধারার প্রবর্তক । ১৯৮৫ সালে রাজশাহী সরকারি কলেজে এর আইন-কানুন ও রীতিনীতির আওতায় প্রতিযোগিতামূলক ব্যুত্থান ক্রীড়া অনুষ্ঠিত হয়। পরবর্তিতে বাংলাদেশের ক্যাডেট কলেজ ও বিভিন্ন আইনপ্রয়োগকারী সংস্থারগুলোর মধ্যে এই চর্চাটি জনপ্রিয় হয়ে উঠে। ১৯৯৮ সালে বাংলাদেশের পাশাপাশি বিশ্বের বিভিন্ন দেশে এর প্রচারের জন্য গড়ে উঠে বিশ্ব ব্যুত্থান ফেডারেশন। ২০০২ সালে ব্যুত্থানের সংশ্লিষ্ট উপদেষ্টা ও প্রশিক্ষকদের ইংল্যান্ডে অনুষ্ঠিত আন্তর্জাতিক সম্মেলনে এর নাম পরিবর্তন করে ইন্টারনেশনাল ব্যুত্থান ফেডারেশন করা হয়। ২০০৮ সালে বজ্রমুণি ও ব্যুত্থান নিয়ে আন্তর্জাতিক কমব্যাট ম্যাগাজিনে প্রচ্ছদ ছাপা হলে ব্যুত্থান আন্তর্জাতিক পরিমণ্ডলে পরিচিত পায়।


title: ব্যুত্থান

text:
আধুনিক যুগে মার্শাল আর্টের বিভিন্ন ফর্মে পরিশীলিত প্রয়োগ বা প্রশিক্ষণ দেখা যায়। তবে, এই দক্ষিণ-পূর্ব এশিয়া হলো 'পদ্ধতিগত' আত্মরক্ষার আদি উৎপত্তিস্থল। আর এ অঞ্চলের এই ঐতিহ্যের রূপ ব্যুত্থান মার্শাল আর্ট।
ব্যুত্থানের আছে চার (০৪) মাত্রা


title: ব্যুত্থান

text: ব্যুত্থানের চার (৪) মাত্রা ঘিরে আছে ষোল (১৬) প্রশিক্ষনের শাখা


title: ব্যুত্থান

text:
১। ধ্যান
২। আত্মরক্ষা ও ক্রীড়া
৩। কল্যাণ
৪। বজ্রপ্রাণ ও শরীর চর্চা
৫। শুদ্ধ চিন্তা


title: ব্যুত্থান

text:
১। শ্রদ্ধা
২। সাহস
৩। অধ্যবসায়
৪। নৈতিকতা
৫। বিচক্ষনতা


title: ব্যুত্থান

text:
১। অশিক্ষা
২। লোভ
৩। হিংসা
৪। আসক্তি
৫। নিষ্ঠুরতাব্যুত্থানের প্রধান ৩টি স্তম্ভ


title: মোরগের লড়াই

text: মোরগের লড়াই, মুর্গার লড়াই বা মুরগীর লড়াই () এক ধরনের রক্তাক্ত ক্রীড়া যাতে দুই বা ততোধিক মোরগজাতীয় প্রাণী বৃত্তাকার ককপিটে অংশগ্রহণ করে। সেলক্ষ্যে এজাতীয় মুরগী লালন-পালন, পরিচর্যা ও প্রশিক্ষণ প্রদান করে ক্রীড়া উপযোগী করে তোলা হয়। সাধারণতঃ প্রশিক্ষণপ্রাপ্ত মোরগ নির্দিষ্ট স্থানে অবস্থান করে একে-অপরের বিরুদ্ধে রক্তাক্ত লড়াইয়ের ন্যায় প্রতিযোগিতায় অবতীর্ণ হয়। শক্ত ঠোঁট ও নখের সাহায্যে এ লড়াই চলে। যে-কোন একটি মোরগের মৃত্যুবরণ কিংবা লড়াইয়ে অপারগতা প্রকাশ করার মাধ্যমে প্রতিযোগিতায় সমাপ্তি ঘটে। এ লড়াইয়ে বাজী ধরা অন্যতম ক্রীড়া অনুষঙ্গ হিসেবে বিবেচিত হয়ে আসছে।


title: মোরগের লড়াই

text: গেমকক বা মোরগের লড়াইয়ের কথা ১৬৪৬ সালে প্রথম প্রামাণ্য দলিলে মোরগকে খেলাধূলা, ক্রীড়া, অবসর কিংবা বিনোদনের প্রধান ক্ষেত্র হিসেবে উল্লেখ করা হয়। এর পূর্বেই অবশ্য জর্জ উইলসন ১৬০৭ সালে তাঁর "দ্য কমেন্ডেশন অব কক্‌স অ্যান্ড কক ফাইটিং" গ্রন্থে খেলাধূলায় মোরগ নামে ব্যবহার করেন।


title: মোরগের লড়াই

text: সকল ধরনের পুরুষ মুরগীর একই প্রজাতির মধ্যে লড়াইয়ে প্রবৃত্তির পরিবেশ সৃষ্টি করা হয় তার জন্মের শুরু থেকেই। দুই বছর পর্যন্ত মোরগটির প্রতি সেরা যত্ন নেয়া হয়। পেশাদার ক্রীড়াবিদদের ন্যায় লড়াইয়ের পূর্ব পর্যন্ত এ সেবা মোরগ মালিক দিয়ে থাকেন। তবে, প্রাণী কল্যাণ এবং প্রাণী অধিকার কর্মীরাসহ অনেকেই মোরগের লড়াইকে রক্তাক্ত ক্রীড়া হিসেবে বিবেচনা করে থাকেন।


title: মোরগের লড়াই

text: মোরগের লড়াইকে বিশ্বের প্রাচীনতম দর্শকদের ক্রীড়া হিসেবে গণ্য করা হয়। প্রায় ছয় হাজার বছর পূর্বে প্রাচীন পারস্যে এ ক্রীড়ার উদ্ভব হয়েছিল বলে ধরানা করা হয়। অন্য একজন লেখকের মতে, সিন্ধু সভ্যতায় অবসরকালীন ক্রীড়া হিসেবে জনগণ সম্পৃক্ত থাকতেন।


title: মোরগের লড়াই

text: খুব সম্ভবতঃ ভারতীয় লাল বনমোরগ ব্যবহারের মাধ্যমে এ খেলার বুৎপত্তি ঘটেছে যা পরবর্তীকালে সকল ধরনের গৃহপালিত মোরগকে এ লড়াইয়ে জড়িত করা হয়। ধারনা করা হয় যে, ভারত, প্রাচীন পারস্য, চীনসহ অন্যান্য পূর্বাঞ্চলীয় দেশে এ খেলা ছড়িয়ে পড়ে। অতঃপর খ্রীষ্ট-পূর্ব ৫২৪-৪৬০ সালে গ্রীসে প্রবেশ করে। এরপর তা এশিয়া মাইনর ও সিসিলির মাধ্যমে বিশ্বের সর্বত্র ছড়িয়ে যায়। রোমেও গ্রীসে প্রচলিত মোরগের লড়াইয়ের দিকে ঝাঁপিয়ে পড়ে। রোম থেকে তা উত্তরাঞ্চলের দিকে প্রচলিত হয়। খ্রীষ্টীয় ধর্মগুরুগণ এ উন্মত্ত লড়াইয়ের বিরোধিতা করলেও ইতালি, জার্মানি, স্পেন ও এদেশগুলোর উপনিবেশসমূহে ব্যাপক প্রভাব বিস্তার করে। ইংল্যান্ড, ওয়েলস, স্কটল্যান্ডেও একই দৃশ্য প্রবাহিত হয়। মাঝেমধ্যেই কর্তৃপক্ষ মোরগের লড়াইকে উচ্ছেদের প্রচেষ্টা চালিয়েও ব্যর্থ হন। ইংল্যান্ডে ষোড়শ শতকের শুরু থেকে ঊনবিংশ শতক পর্যন্ত রাজন্যবর্গ ও উচ্চ পদবীধারী ব্যক্তিদের কাছে এ প্রতিযোগিতা বিনোদনের অন্যতম মাধ্যম হিসেবে অসম্ভব জনপ্রিয়তা অর্জন করে।


title: মোরগের লড়াই

text:
বিশ্বের অনেক দেশেই মোরগের লড়াইসহ অন্যান্য প্রাণীদেরকে নিয়ে লড়াই আইন-বহির্ভূত বিষয় হিসেবে বিবেচিত। তারপরও জুয়া খেলা এবং প্রাণীদের রক্তাক্ততার দৃশ্য অবলোকনের জন্যে এ জাতীয় ক্রীড়ানুষ্ঠানের আয়োজন করা হয়ে থাকে।
উত্তর আমেরিকার উপনিবেশগুলোয় এর বিস্তৃতি ঘটলেও কানাডা ও মার্কিন যুক্তরাষ্ট্রের অধিকাংশ অঙ্গরাজ্যে এটি নিষিদ্ধ করা হয়। মার্কিন যুক্তরাষ্ট্রে এ ক্রীড়া প্রতিযোগিতার আয়োজন করা একটি নিষিদ্ধ ব্যাপার হিসেবে স্বীকৃতি পেয়েছে। ১৮৩৬ সালে ম্যাসাচুসেটস অঙ্গরাজ্যে আইনের মাধ্যমে প্রাণীদের নিয়ে এ নৃশংসতা বন্ধ ঘোষণা করা হয়। আটলান্টিক মহাসাগরের তীরবর্তী এলাকা এবং দক্ষিণাংশে এ ক্রীড়া জনপ্রিয়তা পায়। যুক্তরাষ্ট্রের ৫০টি অঙ্গরাজ্য ও ডিস্ট্রিক অব কলম্বিয়ায় এ জাতীয় ক্রীড়া প্রদর্শন নিষিদ্ধ। সর্বশেষ লুইজিয়ানা অঙ্গরাজ্যের সংসদ জুন, ২০০৭ সালে ভোটের মাধ্যমে এ ক্রীড়া বন্ধের অনুমোদন দেয়। এ নিষিদ্ধতা আগস্ট, ২০০৮ থেকে কার্যকরী হয়। প্রাণীকে সম্পৃক্ত করে ক্রীড়ার এরূপ অমানবিক দৃশ্যকে উপস্থাপনাকে বে-আইনী ঘোষণা করে ১৮৪৯ সালে বৃটিশ সংসদ প্রস্তাবনা আনে। তাসত্বেও অদ্যাবধি এশিয়া, ল্যাটিন আমেরিকার দেশসমূহে মোরগের লড়াই অত্যন্ত জনপ্রিয় ক্রীড়ারূপে পরিচিত।


title: ক্রিস্টোফার মার্লো

text: ক্রিস্টোফার মার্লো (ইংরেজি: Christopher Marlowe; ব্যাপ্টিজম ২৬ জানুয়ারি, ১৫৬৪৩০ মে, ১৫৯৩) ছিলেন এলিজাবেথীয় যুগের একজন ইংরেজ নাট্যকার, কবি ও অনুবাদক। মার্লো ছিলেন তাঁর সময়কার প্রধান এলিজাবেথীয় ট্রাজেডিয়ান। মার্লোর সমবয়সী উইলিয়াম শেকসপিয়র মার্লোর লেখালিখি থেকে বিশেষভাবে প্রভাবিত হন। মার্লোর রহস্যময় অকালমৃত্যুর পর শেকসপিয়র এলিজাবেথীয় থিয়েটারে তাঁর আসনটি গ্রহণ করেন। মার্লোর নাটকের বৈশিষ্ট্য হল অমিত্রাক্ষর ছন্দের ব্যবহার ও অতি-আত্মবিশ্বাসী নায়কে চরিত্রায়ন।


title: ক্রিস্টোফার মার্লো

text:
১৫৯৩ সালের ১৮ মে মার্লোর নামে একটি গ্রেফতারি পরোয়ানা জারি করা হয়। এটি জারি করার কোনো কারণ দর্শানো হয়নি। তবে মনে করা হয় যে, মার্লো একটি পাণ্ডুলিপিতে কিছু "অনৈতিক ধর্মদ্রোহী ধারণা"র কথা লিখেছিলেন। সেই সূত্রে তাঁর বিরুদ্ধে ঈশ্বরদ্রোহিতার যে অভিযোগ আনা হয়েছিল, তার সঙ্গে এই গ্রেফতারি পরোয়ানার যোগসূত্র ছিল। ২০ মে প্রিভি কাউন্সিলের সামনে জিজ্ঞাসাবাদের জন্য তাঁকে আদালতে আনা হয়। তাঁদের সেই দিনকার জিজ্ঞাসাবাদের কোনো রেকর্ড পাওয়া যায়নি। যদিও জানা যায় যে, তাঁকে যতদিন না প্রিভি কাউন্সিল অন্যরকম কোনো আদেশ দিচ্ছেন, ততদিন পর্যন্ত রোজ কাউন্সিলের সামনে উপস্থিত থাকতে আদেশ দেওয়া হয়েছিল। দশ দিন পরে ইনগ্রাম ফ্রিজারের ছুরির আঘাতে তাঁর মৃত্যু ঘটে। তাঁর হত্যাকাণ্ডের সঙ্গে গ্রেফতারির কোনো যোগ ছিল কিনা, তাও জানা যায় না।
মার্লোর জন্ম ক্যান্টারবেরিতে। তাঁর বাবা জন মার্লো ছিলেন মুচি। মায়ের নাম ছিল ক্যাথেরিন। মার্লোর জন্মের সঠিক তারিখটি জানা যায় না। তাঁর ব্যাপ্টিজম হয়েছিল ১৫৬৪ সালের ২৬ জানুয়ারি। অর্থাৎ, তাঁর জন্ম এর কিছুদিন আগেই হয়েছিল। উইলিয়াম শেকসপিয়রের ব্যাপ্টিজমও ওই বছরই ২৬ এপ্রিল স্ট্র্যাটফোর্ড-অন-অ্যাভনে হয়েছিল। অর্থাৎ মার্লো শেকসপিয়রের চেয়ে মাত্র কয়েক মাসের বড়ো।


title: ক্রিস্টোফার মার্লো

text: মার্লো ক্যান্টারবেরির দ্য কিংস স্কুলে পড়াশোনা করেন (বর্তমানে এই স্কুলের একটি হাউস তাঁর নামে চিহ্নিত)। এরপর তিনি একটি বৃত্তি নিয়ে কেমব্রিজের করপাস ক্রিস্টি কলেজে ভর্তি হন এবং ১৫৮৪ সালে সেই কলেজ থেকে ব্যাচেলর অফ আর্টস ডিগ্রি লাভ করেন। ১৫৮৭ সালে বিশ্ববিদ্যালয় তাঁকে মাস্টার অফ আর্টস ডিগ্রি দিতে দ্বিধা করতে থাকেন। কারণ, গুজব সৃষ্টি হয়েছিল যে তিনি রোমান ক্যাথলিক মতবাদ গ্রহণ করে রেইমের ইংলিশ কলেজে পৌরোহিত্য শেখার জন্য যেতে চাইছেন। প্রিভি কাউন্সিল এই ব্যাপারে হস্তক্ষেপ করেন এবং মার্লোকে রানি প্রথম এলিজাবেথের বিশ্বস্ত ও সাহায্যকারী বলে উল্লেখ করেন। এর পরই বিশ্ববিদ্যালয় যথাসময়ে মার্লোকে মাস্টার্স অফ আর্টস ডিগ্রি প্রদান করেন। মার্লো ঠিক কিভাবে রানিকে সাহায্য করেছিলেন, প্রিভি কাউন্সিল সেটা নির্দিষ্টভাবে উল্লেখ না করলেও, কেমব্রিজ কর্তৃপক্ষকে লেখা কাউন্সিলের চিঠি থেকে অনুমান করা হয় যে, মার্লো স্যার ফ্রান্সিস ওয়ালসিংহ্যামের হয়ে গুপ্তচরবৃত্তি করতেন। তবে এই ধারণার কোনো প্রত্যক্ষ প্রমাণ নেই। যদিও কাউন্সিলের চিঠি থেকে স্পষ্ট যে মার্লো সরকারকে গোপনে সাহায্য করতেন।


title: ক্রিস্টোফার মার্লো

text: যে নাটকটিকে মার্লোর প্রথম রচনা বলে মনে করা হয়, সেটি হল "ডিডো, কুইন অফ কার্থেজ "। এটি ১৫৮৭ থেকে ১৫৯৩ সালের মাঝামাঝি কোনো এক সময় চিল্ড্রেন অফ দ্য চ্যাপেল নামে শিশু অভিনেতাদের এক গোষ্ঠীর দ্বারা মঞ্চস্থ হয়। ১৫৯৪ সালে নাটকটি মঞ্চস্থ হয়। প্রচ্ছদ পৃষ্ঠায় নাট্যকার হিসেবে মার্লো ও টমাস ন্যাশের নাম ছিল।


title: ক্রিস্টোফার মার্লো

text: মার্লোর যে প্রথম নাটকটি ১৫৮৭ সালে লন্ডনের সাধারণ মঞ্চে মঞ্চস্থ হয়, সেটি হল "ট্যাম্বারলেইন দ্য গ্রেট"। এটি সম্রাট তৈমুরের জীবন অবলম্বনে লেখা। তৈমুর কিভাবে রাখাল থেকে যোদ্ধা হয়ে উঠেছিলেন, সেটিই এই নাটকে দেখানো হয়েছে। ইংরেজি ভাষায় প্রথম অমিত্রাক্ষর ছন্দে লেখা নাটকগুলির মধ্যে এটি অন্যতম। এটি ও টমাস কিডের "দ্য স্প্যানিশ ট্র্যাজেডি " লেখার পর থেকে এলিজাবেথীয় থিয়েটারে পরিণতির যুগ শুরু হয়ে যায়। "ট্যাম্বারলেইন" নাটকের সাফল্যের পর "ট্যাম্বারলেইন দ্য গ্রেট, পার্ট টু" লেখা হয়।


title: ক্রিস্টোফার মার্লো

text: "ট্যাম্বারলেইন" নাটকের দুটি পর্বই ১৫৯০ সালে প্রকাশিত হয়। মার্লোর অন্যান্য রচনাগুলি তাঁর মৃত্যুর পর প্রকাশ পায়। পরের চারটি নাটকের কালপর্যায় জানা যায় না। এগুলি সবই বিতর্কিত বিষয় নিয়ে লেখা হয়েছিল।


title: ক্রিস্টোফার মার্লো

text: নগর কর্তৃপক্ষের বিরুদ্ধে এক মাল্টা-নিবাসী ইহুদির বর্বরোচিত প্রতিশোধ গ্রহণের কাহিনি নিয়ে মার্লো রচনা করেন "দ্য জিউ অফ মাল্টা" নাটকটি। এই নাটকটির ভূমিকাটি এমন এক চরিত্রের মাধ্যমে বলানো হয়, যাকে অনেকটা নিকোলো মেকিয়াভেলি বলে মনে হয়। এটি ১৫৮৯ বা ১৫৯০ সালে রচিত। প্রথম মঞ্চস্থ হয় ১৫৯২ সালে। নাটকটি সাফল্য অর্জন করে এবং পরবর্তী পঞ্চাশ বছর এর জনপ্রিয়তা অক্ষুন্ন থাকে। ১৫৯৪ সালের ১৭ মে এটি স্টেশনার্স রেজিস্টারে নথিভুক্ত হয়। কিন্তু এর প্রাচীনতম মুদ্রিত সংস্করণ যেটি পাওয়া যায়, সেটি ১৬৩৩ সালে ছাপা।


title: ক্রিস্টোফার মার্লো

text: "এডওয়ার্ড দ্য সেকেন্ড" নাটকটি একটি ইংরেজি ঐতিহাসিক নাটক। এই নাটকে রানি ও ব্যারনদের ষড়যন্ত্রে রাজা দ্বিতীয় এডওয়ার্ডের হত্যাকাণ্ডের বর্ণনা রয়েছে। ১৫৯৩ সালের ৬ জুলাই মার্লোর মৃত্যুর পাঁচ সপ্তাহ পর নাটকটি স্টেশনার্স রেজিস্টারের অন্তর্ভুক্ত হয়। ১৫৯৪ সালের সংস্করণটাই এই নাটকের সবচেয়ে পুরনো সংস্করণ। এটির পূর্ণাঙ্গ শিরোনামটি হল "দ্য ট্রাবেলসাম রেইন অ্যান্ড ল্যামেন্টেবেল ডেথ অফ এডওয়ার্ড দ্য সেকেন্ড, কিং অফ ইংল্যান্ড, উইথ দ্য ট্রাজিক ফল অফ প্রাউড মর্টিমার"।


title: ক্রিস্টোফার মার্লো

text: ক্রিস্টোফার মার্লো মাত্র ২৯ বছর বেঁচেছিলেন।১৫৯৩ সালের ১৮ মে মার্লোকে গ্রেফতার করার জন্য ওয়ারেন্ট জারি করা হয়। ধারণা করা হয়, নাস্তিকতার জন্যই তাকে গ্রেফতার করা হয়েছিল। এর অল্প ক’দিন পরে ১৫৯৩ সালের ৩০ মে তাকে ছুরিকাঘাতে হত্যা করা হয়। তাঁর মৃত্যুর কারণ এখনও রহস্য। যে বাড়িটিতে তাকে হত্যা করা হয় সে বাড়িতে ৩ জন ব্যক্তি উপস্থিত ছিল। মার্লো ছাড়াও যে দুই ব্যক্তি উপস্থিত ছিলেন তারা জানায়, মার্লো মদ্যপ অবস্থায় তাদের আক্রমণ করে।আত্মরক্ষার জন্য তারা মার্লোকে আঘাত করে। যে দুজন ব্যক্তির আঘাতে মার্লো মারা যান, তাদের রাষ্ট্রীয় গোয়েন্দা সংস্থা ও প্রিভি কাউন্সিলের সঙ্গে সম্পর্ক ছিল এবং মার্লো নিজের রাষ্ট্রীয় গোয়েন্দা সংস্থা ও প্রিভি কাউন্সিলের সঙ্গে সম্পর্ক ছিল। কেউ কেউ মনে করেন মার্লোকে পরিকল্পনা করে খুন করা হয়েছে।


title: শাহ আমানত

text: শাহ আমানত চট্টগ্রামের একজন বিখ্যাত দরবেশ ছিলেন। সামগ্রিক ভাবে ধারনা করা হয়, তাঁর আবির্ভাব ১৮শ শতাব্দির শেষ দিকে। জনশ্রুতি মতে তিনি বিহার শরীফ থেকে চট্টগ্রামে আসেন। চট্টগ্রামে তিনি একটি কুটিরে বাস করতেন এবং চট্টগ্রাম জজ কোর্টের পাখা টানার চাকুরি করতেন।


title: শাহ আমানত

text: মামলা মোকাদ্দমা জেতার উদ্দেশ্যে লোকজন তাঁর মাজার জেয়ারত করে থাকে। চট্টগ্রাম শাহ আমানত আন্তর্জাতিক বিমানবন্দর, কর্ণফুলী নদীতে নির্মিত শাহ আমানত সেতু এবং চট্টগ্রাম বিশ্ববিদ্যালয়ের শাহ আমানত হল তাঁর নামেই নামকরণ করা হয়।


title: শাহ আমানত

text: চট্টগ্রাম শহরের লালদীঘির পূর্ব দিকে তাঁর সমাধিসৌধ অবস্থিত।


title: বাঙলা কলেজ বধ্যভূমি

text: বাঙলা কলেজ বধ্যভূমি ঢাকা শহরের মিরপুর এলাকায় অবস্থিত। বাংলাদেশে ১৯৭১ সালে মুক্তিযুদ্ধ চলাকালীন সময় পাকিস্তানী হানাদার বাহিনী ও তাদের এদেশীয় দোসরদের নৃশংসতায় ৩০ লক্ষেরও বেশি মানুষ শহীদ হন। দ্বিতীয় বিশ্বযুদ্ধের পরে এটাই সবচেয়ে বড় গণহত্যা। বাংলাদেশ ১৬ ডিসেম্বের ১৯৭১ -এ আনুষ্ঠানিক বিজয় লাভ করলেও ঢাকার মিরপুর হানাদার মুক্ত হয় সবচেয়ে দেরিতে - ৩১ জানুয়ারি ১৯৭২ -এ। মিরপুর এলাকা বিহারী অধ্যুষিত হওয়ায় এখানে হত্যাকান্ডের ব্যাপকতাও ছিল বেশী। মিরপুর ছিল মুক্তিযুদ্ধের শেষ রণক্ষেত্র। বাঙলা কলেজ বধ্যভূমি শুধু মিরপুরেই নয়, বাংলাদেশের অন্যতম একটি বধ্যভূমি।


title: বাঙলা কলেজ বধ্যভূমি

text: ১৯৭১ -এ পাকিস্তানী হানাদার বাহিনী ও তাদের এদেশীয় সহযোগীরা বাঙলা কলেজে ক্যাম্প স্থাপন করে অজস্র মুক্তিকামী মানুষকে নির্মমভাবে হত্যা করেছে। বর্তমান বিন্যাস অনুযায়ী, কলেজের অভ্যন্তরে বড় গেট ও শহীদ মিনারের মাঝামাঝি প্রাচীর সংলগ্ন স্থানে ১৯৭১-এ পুকুর ছিল এবং হানাদার বাহিনী তার পাশে মুক্তিকামী মানুষকে লাইন ধরে দাঁড় করিয়ে গুলি করে হত্যা করত। মূল প্রশাসনিক ভবনের অনেক কক্ষই ছিল নির্যাতন কক্ষ। হোস্টেলের পাশের নিচু জমিতে আটককৃতদের লাইন ধরে দাঁড় করিয়ে ব্রাশফায়ার করা হতো। অধ্যক্ষের বাসভবন সংলগ্ন বাগানে আম গাছের মোটা শিকড়ের গোড়ায় মাথা চেপে ধরে জবাই করা হতো, ফলে হত্যার পর এক পাশে গড়িয়ে পড়তো মাথাগুলো, অন্যপাশে পড়ে থাকত দেহগুলো। মুক্তিযুদ্ধের পুরো সময় জুড়েই বাঙলা কলেজ ও আশেপাশে নৃশংস হত্যাকান্ড চলেছে, হয়েছে নারী নির্যাতন। কলেজের বর্তমান বিশালায়তন মাঠটি তখন ছিল ঝোপ-জঙ্গলে ভর্তি। বিজয়ের মুহূর্তে তখন এই মাঠসহ পুরো এলাকা ও কলেজ জুড়ে পড়ে ছিল অজস্র জবাই করা দেহ, নরকংকাল, পঁচা গলা লাশ। বিভীষিকাময় গণহত্যার চিহ্ন ফুটে ছিল সর্বত্র।


title: জোসেফ পুলিৎজার

text: জোসেফ পুলিৎজার (; ( ; জন্ম: ১০ এপ্রিল, ১৮৪৭ - মৃত্যু: ২৯ অক্টোবর, ১৯১১) হাঙ্গেরীয় বংশোদ্ভূত খ্যাতনামা আমেরিকান সাংবাদিক ছিলেন। অষ্টাদশ শতকের শেষার্ধ থেকে ঊনবিংশ শতকের সূচনালগ্ন পর্যন্ত তিনি ছিলেন একাধারে সফলতম লেখক ও সংবাদপত্র প্রকাশক। অর্জিত বিপুল অঙ্কের অর্থ কলম্বিয়া স্কুল অব জার্নালিজম যা বর্তমানে কলম্বিয়া বিশ্ববিদ্যালয়ে প্রদান করেন। ১৯১১ সালে মৃত্যুর পর তাঁর ইচ্ছানুসারে ও সম্মানার্থে পুলিৎজার পুরস্কার প্রবর্তন করা হয়। সাংবাদিকতা ও আলোকচিত্রকলার পাশাপাশি নাটক, কবিতা, ইতিহাস, পত্র, সঙ্গীতের ন্যায় ২১টি বিভাগে এ পুরস্কার সাংবার্ষিকাকারে প্রদান করা হয়ে থাকে। জন্মকালীন সময়ে তাঁর নাম ছিল "পুলিৎজার জোসেফ"।


title: জোসেফ পুলিৎজার

text: ১৮৮০-এর দশকে পুলিৎজার নতুন সাংবাদিকতার কলা-কৌশল প্রবর্তন করে প্রভূত খ্যাতি অর্জন করেন। তিনি বৃহৎ ব্যবসা ও দূর্নীতির বিরুদ্ধে লড়াই করে গেছেন। ১৮৯০-এর দশকে তিনি তাঁর "ওয়ার্ল্ড" পত্রিকাকে নিয়ে উইলিয়াম র‌্যান্ডল্ফ হিয়ার্স্টের নিউইয়র্ক জার্নালের সাথে প্রতিযোগিতায় লিপ্ত হন ও এর ফলে উভয়েই হলুদ সাংবাদিকতার পরিবেশ সৃষ্টি করে বৈশ্বিকভাবে পরিচিতি পান। সংবাদপত্র প্রকাশে ব্যাপক সংখ্যার পরিবেশ সৃষ্টি করেন যাতে বিজ্ঞাপনের মাধ্যমে অর্থ উপার্জন করা সম্ভব হয়। সংবাদের বিভিন্নতা, বিনোদন এবং বিজ্ঞাপনের সাথে পাঠকের যোগসূত্র ঘটান।


title: জোসেফ পুলিৎজার

text: পুলিৎজার হাঙ্গেরীর ম্যাকোতে জন্মগ্রহণ করেন। ১৮৬৪ সালে সেখান থেকে অভিবাসিত হয়ে মার্কিন যুক্তরাষ্ট্রে চলে আসেন। আমেরিকার গৃহযুদ্ধে "ফার্স্ট নিউইয়র্ক ক্যাভার্লিতে" সংবাদদাতা হিসেবে কাজ করেন। ১৮৬৭ সালে আমেরিকার নাগরিকত্ব লাভ করেন। একই বছরে মিসৌরীর সেন্ট লুইসে অবস্থিত জার্মানভিত্তিক দৈনিক সংবাদপত্র "ওয়েস্টলিসে পোস্টের" প্রতিবেদক হিসেবে নিযুক্ত হন। ১৮৭১ সালে তিনি সম্পাদকীয় পরিচালনার দায়িত্ব পান এবং দৈনিকের একাংশ মালিকানা লাভ করেন। কিন্তু দুই বছর পর চলে যান। সাংবাদিকতার পাশাপাশি সেন্ট লুইসের রাজনীতিতেও জড়িয়ে পড়েন পুলিৎজার। ১৮৬৯ সালে মিসৌরীর প্রতিনিধি সভায় যোগ দেন। ১৮৭২ সালে লিবারেল রিপাবলিকান পার্টির পক্ষ থেকে হোরেস গ্রীলে থেকে মার্কিন যুক্তরাষ্ট্রের প্রেসিডেন্ট নির্বাচনে অংশ নেন। গ্রীলে দলের পরাজয়ের প্রেক্ষিতে পুলিৎজার ডেমোক্র্যাট সদস্য হন। আইনে স্নাতক ডিগ্রী অর্জন করেন এবং "নিউইয়র্ক সান পত্রিকার" সংবাদদাতা হন। ১৮৭৮ সালে পুলিৎজার "সেন্ট লুইস ইভনিং ডিসপ্যাচ" এবং "ইভনিং পোস্ট" পত্রিকাদ্বয়ের মালিকানা ক্রয় করেন। এ দুটো পত্রিকাকে একীভূত করেন "পোস্ট-ডিসপ্যাচ" নামে। ১৮৮৩ সালে তিনি "নিউইয়র্ক ওয়ার্ল্ড" নামে নতুন একটি দৈনিক সংবাদপত্র প্রকাশ করেন। তার পরিচালনায় এটি বৃহত্তম সংবাদপত্র হিসেবে আবির্ভূত হয়।


title: জোসেফ পুলিৎজার

text: ৩১ বছর বয়সে ১৮৭৮ সালে "ক্যাথরিন কেট ডেভিস" নাম্নী মিসিসিপির এক সম্পদশালী পরিবারের নারীকে বিয়ে করেন। ক্যাথরিন তারচেয়ে পাঁচ বছরের বড় ছিলেন। তাদের সংসারে সাত সন্তান জন্মগ্রহণ করে। রাল্ফ পুলিৎজার, দ্বিতীয় জোসেফ, কনস্ট্যান্স, এডিথ এবং হার্বাট তাদের সন্তান। ৩১ ডিসেম্বর, ১৮৯৭ সালে তাদের জ্যেষ্ঠা কন্যা লুসিলি পুলিৎজার টাইফয়েড জ্বরে মারা যায়।


title: জোসেফ পুলিৎজার

text: ১৮৮৩ সালে সম্পদশালী ব্যক্তিরূপে পুলিৎজার $৩,৪৬,০০০ মার্কিন ডলারের বিনিময়ে জে গোল্ডের কাছ থেকে "নিউইয়র্ক ওয়ার্ল্ড" ক্রয় করেন। ঐ সময়ে পত্রিকাটি প্রতি বছর গড়ে চল্লিশ হাজার ডলার লোকসান দিতো। প্রচার সংখ্যা বাড়াতে পুলিৎজার মানবধর্মী কৌতুলহলোদ্দীপক গল্প, রটনা এবং আবেগধর্মী বিষয়াবলী অন্তর্ভুক্ত করেন। ১৮৮৪ সালে তিনি প্রতিনিধি সভার সদস্যরূপে নির্বাচিত হলেও সাংবাদিকতার তাড়নায় পদত্যাগ করেন। ১৮৮৭ সালে জনপ্রিয় গোয়েন্দা সাংবাদিক নেলি ব্লাইকে নিয়োগ করেন। প্রথম সংবাদপত্র হিসেবে কমিক রঙিন মুদ্রণ করেন। তার নেতৃত্বে প্রচার সংখ্যা পনের হাজার থেকে একলাফে ছয় লক্ষে উন্নীত হয় যা দেশের সর্বাপেক্ষা বৃহৎ সংবাদপত্রের মর্যাদা পায়।


title: বাংলাদেশ জাতীয় মহিলা ক্রিকেট দল

text: বাংলাদেশ জাতীয় মহিলা ক্রিকেট দল আন্তর্জাতিক ক্রিকেট অঙ্গনে জাতীয় মহিলা ক্রিকেট দল হিসেবে বাংলাদেশের প্রতিনিধিত্ব করছে। জুলাই, ২০০৭ সালে থাইল্যান্ডের বিপক্ষে দলটি আন্তর্জাতিক ক্রিকেটে অভিষেক ঘটে। এতে বাংলাদেশ প্রতিপক্ষ দলের বিপক্ষে দু’টি খেলায় অংশগ্রহণ করে বিজয়ী হয়েছিল। এরপর দলটি ২০০৭ সালের এসিসি মহিলাদের প্রতিযোগিতায় অংশ নেয় ও শিরোপা জয় করে। ২০১১ সালের মহিলাদের ক্রিকেট বিশ্বকাপ বাছাইপর্বের প্রতিযোগিতায় ৫ম স্থান অধিকার করে। এরফলে বাংলাদেশ দল নেদারল্যান্ডসের পরিবর্তে একদিনের আন্তর্জাতিকে খেলার মর্যাদা লাভ করে।


title: বাংলাদেশ জাতীয় মহিলা ক্রিকেট দল

text: ২৪ নভেম্বর, ২০১১ তারিখে মহিলাদের ক্রিকেট বিশ্বকাপের বাছাইপর্বে মার্কিন যুক্তরাষ্ট্র দলকে ৯ উইকেটে হারিয়ে একদিনের আন্তর্জাতিকের মর্যাদা লাভ করে বাংলাদেশ দল। এরফলে দলটি প্রতিযোগিতায় শীর্ষ ছয়ে প্রবেশ করায় বৈশ্বিকভাবে ১০ম স্থানে প্রবেশ করে যা একদিনের মর্যাদা প্রাপ্তির জন্য প্রয়োজন ছিল।


title: বাংলাদেশ জাতীয় মহিলা ক্রিকেট দল

text: আঘাতপ্রাপ্ত সালমা খাতুনকে ছাড়াই জাহানারা আলমের নেতৃত্বে সেপ্টেম্বর, ২০১৬-এর প্রথম সপ্তাহে আয়ারল্যান্ড সফর করে। এ সফরে দলটি আয়ারল্যান্ড মহিলা ক্রিকেট দলের বিপক্ষে তিনটি একদিনের আন্তর্জাতিক এবং দুইটি টুয়েন্টি২০ আন্তর্জাতিকে প্রতিদ্বন্দ্বিতা করে। টুয়েন্টি২০ আন্তর্জাতিকে ০-১ ব্যবধানে পরাজিত হয়। বৃষ্টির কারণে পরিত্যক্ত ১ম ওডিআইয়ের জন্য পরবর্তীতে যুক্ত হওয়া অতিরিক্ত একদিনের আন্তর্জাতিকে জয়লাভের মাধ্যমে বাংলাদেশ ১-০ ব্যবধানে সিরিজ জয় করে। ঐ খেলায় বাংলাদেশের মহিলা ক্রিকেটের ইতিহাসে রুমানা আহমেদ প্রথম হ্যাট্রিক করেন।


title: বাংলাদেশ জাতীয় মহিলা ক্রিকেট দল

text: ২০১৭ আইসিসি মহিলা ক্রিকেট বিশ্বকাপ বাছাইপর্বের চতুর্থ আসরের এ প্রতিযোগিতাটি শ্রীলঙ্কার রাজধানী কলম্বোয় অনুষ্ঠিত হয়। ইংল্যান্ডে অনুষ্ঠিতব্য ২০১৭ সালের ক্রিকেট বিশ্বকাপ প্রতিযোগিতার চূড়ান্ত পর্ব হিসেবে এ বাছাইপর্ব প্রক্রিয়া চলে। ভারত, দক্ষিণ আফ্রিকা, শ্রীলঙ্কা, পাকিস্তান ও আয়ারল্যান্ডের সাথে সুপার সিক্স পর্বে খেলার সুযোগ পায়। রুমানা আহমেদের অধিনায়কত্বে বাংলাদেশ দল পঞ্চম স্থান অধিকার করে ও তাদের ওডিআই মর্যাদা ২০২১ সাল পর্যন্ত ধরে রাখে। এ প্রতিযোগিতার গ্রুপ পর্বে পাপুয়া নিউগিনি ও স্কটল্যান্ড এবং সুপার সিক্স পর্বে কেবলমাত্র আয়ারল্যান্ডকে পরাজিত করে।